
Prefatá 


Dacă totul decurgea în condiţii normale, în luna mai 
2006, se împlineau 20 de ani de activitate pe tărâm arhivistic a 
profesorului Dan Baicu, moment pe care Dan, după primele 
semne ale necrutatoarei sale boli, dorea să-l marcheze aşa cum 
se cuvine. 

Deoarece timpul nu a mai avut răbdare, după trecerea 
fulgerătoare la cele veşnice, colegii din cadrul Direcției 
Judeţene Covasna a Arhivelor Naţionale, împreună cu cei din 
conducerea Arhivelor Naţionale şi din direcţiile învecinate, au 
convenit să cinstească memoria arhivistului Dan Baicu, prin 
editarea unui volum, care să cuprindă principalele studii şi 
articole semnate de acesta, de-a lungul timpului. 

Aşa cum s-a procedat şi la volumul Contribuţii la 
istoria județului Harghita (Editura Eurocarpatica, 2000 — 
alcătuit şi îngrijit împreună cu Ana Dobreanu), dedicat fostului 
director al Direcţiei Judeţene Harghita a Arhivelor Naţionale - 
Aurel Marc, şi el plecat prea repede dintre noi, primul capitol 
al cărţii cuprinde gânduri referitoare la omul şi arhivistul 
Baicu V. Dan, semnate de cei care l-au cunoscut şi apreciat. 

În capitolele următoare au fost grupate tematic 
articolele de istorie națională, regională şi locală, apoi cele de 
arhivistică, iar în addenda sunt prezentate câteva documente, 
fotografii şi ecouri din presă referitoare la unele momente 
importante din viata lui Dan Baicu şi a familiei sale, cât şi din 
activitatea Direcţiei Judeţene Covasna a Arhivelor Naţionale. 

Atât cât timpul şi împrejurările i-au permis, Dan 
Baicu, s-a preocupat de punerea în valoare a documentelor 
aflate în păstrarea Arhivelor Naţionale. În studiile şi articolele 
sale a abordat teme privind evenimente şi personalități 
importante ale istoriei naţionale (Mihai Viteazul şi unirea de la 
1699, Alexandru loan Cuza şi unirea “cea mică”, instituţii şi 
personalități ale românilor ardeleni şi rolul lor în înfăptuirea 


“marii uniri”, de la 1 Decembrie 1918 s.a.). În articolele 
dedicate istoriei locale, a tratat subiecte referitoare la istoria 
românilor din sud-estul Transilvaniei, respectiv la relațiile 
acestora cu Moldova şi Tara Românească, la rolul bisericii 
strămoşeşti, a şcolilor, instituţiilor şi asociaţiilor culturale 
româneşti pentru păstrarea şi afirmarea identității naționale. 
Articolele de arhivistică abordează, în principal, problematica 
raporturilor dintre instituţia Arhivelor Naţionale şi societatea 
românească, în istorie şi contemporaneitate, precum si 
prezenţa în spaţiul public a arhiviştilor covásneni. 

Articolele scrise despre Dan Baicu, cât şi cele 
redactate de acesta, fiecare în parte, şi toate la un loc, vorbesc 
convingător despre omul, profesorul şi arhivistul care s-a 
identificat cu profesia şi instituţia, la care a trudit timp de două 
decenii. Dan Baicu, a venit în sistemul Arhivelor Naţionale, în 
ultimii ani ai regimului comunist, “beneficiind” apoi, din plin, 
de toate avatarurile tranziției postdecembriste. A reuşit să 
gestioneze corespunzător numeroasele provocări cu care s-a 
confruntat direcţia, după evenimentele din decembrie 1989, 
atât cele generale, caracteristice întregului sistem al Arhivelor 
Naţionale, cât şi cele specifice, generate de implicarea 
factorului etnic în administraţia publică locală. 

Şi-a început activitatea într-o clădire deteriorată, care 
punea în pericol atât documentele aflate în păstrare, cât şi 
sănătatea personalului direcției. Învingând toate piedicile, a 
reuşit să convingă factorii abilitati şi să înceapă construirea 
unui sediu nou, la care s-a lucrat timp de peste şase ani. De 
fapt, construirea noului sediu al D.J.A.N. Covasna, reprezintă 
realizarea principală a activității lui Dan Baicu, pe tărâmul 
arhivisticii româneşti. 

A lucrat cu un colectiv aflat la momentul “schimbului 
de generaţii”. După plecarea din instituţie a “vechii gărzi”, 
respectiv a arhiviştilor care trudiseră de la înființarea acesteia, 
în 1953 - Arvay Josef, Csia Ernestin, Carmen Szekely, 
Vasilica Szasz, Paraschiva Crişan — cu perseverenţă, răbdare şi 


tact, Dan Baicu a asigurat angajarea şi formarea “noului val”, 
care activează în prezent în instituţie, constituind un colectiv 
bine pregătit profesional, caracterizat prin preocuparea 
fiecăruia de autoperfectionare şi adaptare la cerinţele 
timpurilor prezente şi a celor care vin, echipă solidară, care 
cuprinde nume precum: Gergely Erzsbet, Cristian Crişan, 
Elena Soci, Cristina Bartok, Ileana Pădure, Adina Fofircă, 
Maria Mârzac, Marius Stoica, Lehel Sandor Bardocz, Valentin 
Câmpeanu, Frăsina Iftimie şi Silvia Vidrea. 

În toţi aceşti ani, Dan Baicu a beneficiat de o 
înțelegere deplină şi un sprijin constant din partea conducerii 
Arhivelor Naţionale, îndeosebi a domnului prof. univ. dr. 
Corneliu Mihail Lungu, directorul general al instituţiei, având 
o colaborare foarte bună cu direcţiile vecine, în mod deosebit 
cu cele din Ardeal (“triunghiul Bermudelor” - cum îi plăcea lui 
să spună). 

Pe parcursul îndeplinirii responsabilitátilor ce i-au 
revenit, a întreținut relații deosebit de strânse cu Prefectura 
judeţului (Covasna, Inspectoratul Judetean de Poliție, 
Jandarmeria şi cu societatea civilă românească din judeţ, fiind 
membru fondator - împreună cu întreaga familie - al Ligii 
Cultural-Creştine “Andrei Şaguna” şi al Asociaţiei Arhiviştilor 
şi Prietenilor Arhivelor Covasna. 

Dan Baicu, împreună cu colegii săi, a fost o prezență 
activă în viaţa publică a judeţului, participând la marcarea 
evenimentelor importante ale istoriei naţionale şi locale, prin 
organizare de expoziții documentare, de simpozioane, 
dezbateri şi conferințe, articole în presa locală, fiind un 
colaborator constant al “bătrânului” cotidian “Cuvântul Nou”, 
dar şi al mai “tânărului” său confrate “Observatorul de 
Covasna”. 

Din multitudinea evenimentelor la care a participat, cu 
vorba şi cu fapta sa, amintim: ridicarea monumentului eroilor 
jandarmi de la Aita Mare; vizita la fostul sediu al Direcției 
Judeţene Covasna a Arhivelor Naţionale a Ministrului de 


Interne, Dudu Ionescu; inaugurarea noului sediu al direcţiei, în 
prezenţa tuturor directorilor direcțiilor judeţene ale Arhivelor 
Nationale din tara şi a reprezentanților administraţiei publice 
centrale şi locale; lansarea volumelor “Minoritățile naţionale 
din România”, editate de Arhivele Naţionale, volume la care 
Dan Baicu s-a numărat printre colaboratori, momentul 
împlinirii vârstei de 62 de ani, la care au fost prezenți, alături 
de colegii de muncă şi directorii direcțiilor învecinate, 
reprezentanţii conducerii Arhivelor Naţionale şi ai Federaţiei 
Arhiviştilor din România, conducătorii unor importante 
instituţii publice locale. 

Crezul său profesional a fost reafirmat la lansarea 
volumului “Românii din scaunele Ciuc, Giurgeu şi Casin în 
secolul al XIX-lea”, al bunului său prieten dr. Liviu Boar, 
directorul Arhivelor mureşene, când, printre altele, a spus: “un 
arhivist îşi argumentează judecátile de valoare prin document, 
acel izvor care conferă oricărei lucrări de specialitate 
caracterul de operă ştiinţifică, fapt pentru care ar fi ideal 
dacă această carte, ar fi lecturată şi de cei ce sunt aleşi sau 
numiţi pentru a ne călăuzi astăzi destinele, inclusiv în ceea ce 
priveşte protejarea memoriei poporului nostru”. 

Despre impresionanta si emotionanta solidaritate a 
colegilor din întreaga tara, manifestată la trecerea la Domnul 
a celui care a fost Dan Baicu, vorbesc numeroasele telegrame 
şi mesaje de condoleanţe transmise familiei prin mass-media, 
telefonic, sau direct, prin participarea la ceremonia religioasă 
de petrecere spre locul de odihnă veşnică din cimitirul ortodox 
din Sfântul Gheorghe, alături de tatăl său şi de atâția alți 
prieteni şi cunoscuți. 

Lucrarea Istorie şi arhivistică în Arcul Intracarpatic, 
reprezintă ofranda arhiviştilor şi arhivarilor covăsneni, faţă de 
memoria regretatului lor coleg şi prieten Dan Baicu, şi în 
acelaşi timp, expresia respectului fata de familia sa: mama — 
distinsa profesoară Emilia Baicu, mult încercata soţie Ana, cu 
vrednicii lor fii Bogdan şi Călin — împreună cu familiile 

acestora, sora Mihaela şi soţul ei Corneliu Popa — eruditi 
dascăli galateni. 

Demersul nostru a putut fi finalizat, la termenul 
propus, cu participarea şi implicarea nemijlocită a tuturor 
colegilor din cadrul Direcţiei Judeţene Covasna a Arhivelor 
Naţionale, cu sprijinul financiar al familiei Baicu şi al 
Federației Arhiviştilor din România - sub egida căreia apare 
prezentul volum, care îşi propune să rămână o mărturie peste 
timp, despre unul din profesioniştii breslei arhivisticii 
româneşti, de la începutul mileniului III. 


Adina Fofircă, loan Lăcătuşu 

I 
BAICU VASILE DAN (1944-2006) 


1.1. Mesaj de preţuire şi recunoştinţă 


Scumpe coleg şi prieten, 
DAN BAICU 


A fost hărăzit de Bunul Dumnezeu ca la fiecare 
început de an sá päsesti cu entuziasm şi braţele larg deschise, 
plin de speranță spre viitorul încărcat de idealuri, dorinţe si 
surprize pe care ti le-a rezervat viaţa. 

Acum, la ceas aniversar, pentru  hărnicia, 
devotamentul, cinstea, modestia, discretia, mândria de a fi 
român şi dragostea oferită semenilor, chiar şi acelora care n-o 
meritau, roadele trudei tale te învăluie fără a fi, însă, capabile 
să te răsplătească pe măsura dăruirii tale şi să fie la nivelul 
înălțimii existenţei tale. 

Ţi-a fost dat, nu demult - cu toate că nu mai era nevoie 
- să demonstrezi tăria ta de caracter în clipe grele, care pe 
multi alții i-ar fi descumpănit, demonstrându-ne că Dumnezeu 
tot pe cei tari îi încearcă. 

În faţa unui asemenea OM, unei astfel de Personalităţi, 
în numele întregii Bresle de arhivisti şi arhivari vin să-ți 
exprim întreaga noastră recunoştinţă şi multumirile noastre 
pentru tot ceea ce ne dărui şi exemplul oferit de cum trebuie 
trăit în vatra strämogeascä românească din inima Ţării pe ca 
unii netrebnicii o rănesc prin fărădelegile săvârşite. 

Fie ca anul 2006, în care se vor împlini 2 decenii de 
când cârmuieşti arhivele româneşti ale Covasnei să prefigureze 
o nouă treaptă în evoluţia ta existenţială şi profesională pentru 
a fi fericit alături de minunata ta soţie, scumpele tale odrasle si 
pentru a mângâia cu blándetea ce te caracterizează anii pe care 
mama ta îi poartă cu demnitate şi mândrie. 

La multi ani ! 


15 ianuarie 2006 Corneliu Mihail Lungu 


1.2. Destin şi împlinire arhivisticá 


Să înveţi să te formezi ca român într-un mediu 
minoritar cu delimitări geo-demografice, cum este situaţia în 
județul Covasna şi reşedinţa lui, municipiul Sf. Gheorghe, 
trăind zi de zi printre concitadini de origine maghiară, poate fi, 
cred, un prilej fericit, în condiţiile unei convietuiri normale, de 
respect şi întrajutorare interetnică, având astfel privilegiul de a 
veni, reciproc şi concomitent, în contact cu alt mediu cultural 
de la care, preluând tot ceea ce este bun, general uman, nu ai 
decât de câştigat în plan socio-cultural. Minoritar fiind, aşadar, 
în Sf. Gheorghe, copilul, adolescentul şi profesorul de istorie 
Dan Baicu a învăţat, în semn de respect pentru concitadinii săi 
maghiari, limba maghiară trăind astfel, şi ca “străin” şi ca 
“băştinaş” totodată în ţara lui, fără resentimente sau remuşcări 
ireconciliante. 

Venirea lui la Direcţia Arhivelor judeţului Covasna 
(1986) de la catedra de istorie a unei şcoli nu a însemnat, s-a 
dovedit un obstacol de netrecut, adaptându-se în scurt timp la 
specificul activităţii acestei instituții, a cărei componentă 
fundamentală - stabilirea adevărului istoric in baza 
documentului autentic - l-a acaparat total. 

Perfectionärii evidențelor fondurilor si colecţiilor 
arhivistice, în scopul valorificării datelor istorice şi modul 
exhaustiv, i-a afectat câţiva ani, cunoaşterea limbii maghiare şi 
latine permițându-i contactul nemijlocit cu sursele 
documentare inedite. 

Cercetarea sa istoriografică s-a plasat cu prioritate spre 
existența, continuitatea şi aportul elementului românesc la 
dezvoltarea acestei zone, subiect puțin studiat şi luat în 
considerare de istoriografia românească şi mai ales, cea 
maghiară, străină, în general. 

Intrarea în această tematică istorică şi a făcut-o prin 
studiu asupra trecutului instituțiilor culturale şi al 


personalităților româneşti culturale şi al personalităților 
româneşti locale, relevând prezenţa şi implicarea populaţiei 
româneşti în evenimente importante ale istoriei naţionale. 

În cadrul lucrării Românii din sud-estul Transilvaniei, 
Dan Baicu a pus în circulație, prin studii şi articole, diverse 
aspecte istoriografice, precum: judeţul Trei Scaune in 
contextul reinstaurării administraţiei româneşti în Ardealul de 
Nord, eliberarea oraşului Sf. Gheorghe de sub administraţie 
horthystă în toamna anului 1944, situația partidelor politice din 
judeţul Trei Scaune şi starea de spirit a populaţiei în anul 
electoral 1946 ş.a. 

Dan Baicu este unul din autorii volumelor de 
documente privind minoritățile naționale din România, ca şi 
un factor stimulator al manifestărilor cultural-stiintific 
covăsnene, în măsura în care organele administrative şi 
culturale maghiare îl solicită sau îl acceptă ca partener în 
diverse activități de acest gen ce privesc istoria zonei în 
ansamblu ei, cu tot ceea ce a unit comunitățile etnice în 
trecutul lor comun, cu toate vicisitudinile timpului. 

Noul local pe care se străduieşte să-l pună in stare e 
folosință de câţiva ani nu vrea să fie altceva decât realizarea şi 
concretizarea demersului său cultural în această parte de ţară 
pe care unele cugete înstrăinate o vor tot mai desprinsă din 
teritoriul transilvan. 

Marin Radu Mocanu 


În “Arhivele si Cultura”, Editura Ministerului de Interne, 
Bucureşti, p. 130-132 

1.3. Mesaj de prietenie la o frumoasă 
aniversare 


Stimate domnule director, 


Împlinirea frumoasei vârste de 60 de ani ne oferă 
plăcutul prilej de a Vă adresa cele mai sincere felicitări şi urări 
de noi împliniri pe plan profesional şi de fericire personală 
alături de familie şi de toţi cei dragi şi apropiați. 

Împlinirea unei asemenea vârste reprezintă, de regulă, 
şi o ocazie fericită pentru fiecare din cei care au şansa să o 
trăiască, de a face un bilanț al anilor de viata şi de munca 
haraziti de Dumnezeu. 

Suntem convinşi că un asemenea bilanț îl veţi face şi 
Dumneavoastră, având posibilitatea să rememorati atât 
izbânzile înfăptuite în tinereţe, la catedră, în calitate de 
apreciat dascăl de istorie, cât şi pe cele din perioada de 
aproape 20 de ani, de când truditi cu folos şi spor în domeniul 
arhivisticii româneşti. 

Sperăm ca acest bilanţ va include şi rezultatele 
parteneriatului constant şi ale colaborării benefice dintre 
Direcţia Judeţeană Covasna a Arhivelor Naţionale şi Centrul 
Eclesiastic de Documentare “Mitropolit Nicolae Colan” - 
instituţie care prin menirea sa a fost creată pentru a gestiona şi 
valorifica arhivele eclesiastice ortodoxe din sud-estul 
Transilvaniei -, rezultate din rândul cărora amintim: expoziţiile 
documentare organizate la Muzeul Spiritualitatii Româneşti de 
la Catedrala Ortodoxă din Sf. Gheorghe; sesiunile de 
comunicări şi simpozioanele organizate în comun, 
documentele valorificate în cuprinsul publicaţiilor, studiilor şi 
volumelor editate împreună cu Muzeul Carpaţilor Răsăriteni şi 
cele apărute cu binecuvântarea şi sprijinul P.S. loan Selejan, 
Episcopul Covasnei şi Harghitei. 


Din punctul nostru de vedere, portretul moral al 
omului Dan Vasile Baicu, ajuns la această venerabilă vârstă, 
cuprinde cuvinte cheie precum: statornicie, corectitudine, 
iubire de adevăr, sensibilitate, ataşament fata de familie, 
patriotism luminat, promotor al ordinei şi disciplinei, 
înțelegere fata de problemele oamenilor ş.a. 

În această zi deosebită, împreună cu gândurile noastre 
de apreciere a întregii activităţi desfăşurate de Domnia Voastră 
pe tărâmul culturii şi al vieţii publice din judeţul Covasna, Vă 
rugăm să primiţi urările de sănătate, putere de muncă şi linişte 
sufletească, necesare împlinirii proiectelor viitoare. 


LA MULŢI ANI! 
15 ianuarie 2004 
Cu aleasă considerație 
şi statornică prietenie, 
Dr. loan Lăcătuşu 


Centrul Eclesiastic de Documentare “Mitropolit Nicolae 
Colan” 

1.4. Repere biografice 


Articolul de faţă se doreşte a fi un omagiu adus 
fostului director Baicu Vasile Dan şi de asemenea o încercare 
a arăta cum destinul lucrează pentru ca oamenii potriviti sá 
ajungă la locul potrivit. Căci aşa a fost Baicu V. Dan un om 
care a sfințit locul-prin devotamentul său fata de instituție, prin 
calitățile sale de manager, dar mai ales prin omenia sa! 
Citindu-i reperele biografice am delimitat clar episoade din 
viata sa care se inlantuiesc logic şi armonios, ca într-o divină 
ordine, ducând spre locul unde a fost sortit să ajungă- Arhivele 
Naţionale Covasna. Toate au conlucrat pentru formarea 
viitorului conducător al unei instituţii care era necesar a se 
impune prin seriozitate, profesionalism şi echidistantá într-o 

Baicu Vasile Dan s-a născut la 15 ianuarie 1944 în 
oraşul Abrud, judeţul Alba, primind o educaţie demnă de la 
părinții săi -Mihai şi Emilia Baicu, oameni cu cariere diferite, 
dar în acelaşi timp puternice, care au jucat un rol important în 
viata comunității din Sfântu Gheorghe-tatäl - ofiţer activ în 
Ministerul Apărării Naţionale, iar mama - profesoară de limba 
şi literatura română, azi cetăţean de onoare al Municipiului 
Sfântu Gheorghe. 

După terminarea cursurilor generale şi liceale în oraşul 
Sfântu Gheorghe, în anul 1965 a absolvit Facultatea de istorie- 
geografie a Institutului Pedagogic din Cluj-Napoca, iar în anul 
1978, din dorința de a se perfecționa a terminat cu brio 
cursurile Facultății de istorie —filozofie din cadrul Universității 
Bucureşti. 

A lucrat în învățământ din 1965 până în 1986 succesiv 
în următoarele unități şcolare din judeţ (cu scurte popasuri la 
organizaţia de tineret şi presa locală): Scoala generală nr.1 - 
Târgu Secuiesc, şcolile generale nr. 1 şi 2 din Sf. Gheorghe, în 
acestea din urmă îndeplinind şi funcţia de director adjunct. 


Ca profesor de istorie a obţinut în 1969 gradul didactic 
definitiv, iar în 1981 gradul didactic II la centrul de 
perfecţionare de pe lângă Universitatea Babeş Bolyai din Cluj- 
Napoca. 

În perioada când a lucrat efectiv la catedră, a luat parte 
la toate formele de perfecționare profesională, fiind şi şef de 
catedră la unităţile şcolare unde a funcţionat. În cadrul 
cercurilor metodice a prezentat referate cu tematică 
metodologică precum şi strict de specialitate (istorie). Foştii 
săi elevi (dintre care, peste ani, unii i-au devenit colegi la 
Arhivele Naţionale) au apreciat în mod deosebit, atât calitățile 
de profesor, cât şi pe cele de director, fiindu-i recunoscători 
pentru dragostea de istorie insuflată de dascălul lor. 

Din 15 mai 1986 este angajat la Arhivele Statului fiind 
numit şeful filialei Arhivelor Statului judeţul Covasna. 

Un obiectiv important în acea perioadă a fost 
integrarea într-un termen cât mai scurt în specificul muncii. A 
fost deci necesară atât asimilarea problemelor legate de teoria 
şi practica arhivistică, cât şi adaptarea la atribuţiile ce-i revin 
în calitate de conducător de instituţie. De asemenea, s-a impus 
de la început o evaluare a stadiului în care se afla F.A.S. 
Covasna la toți indicatorii ce definesc practica arhivistică, 
cunoaşterea şi aprecierea potențialului fiecărui lucrător în 
parte, pentru stabilirea prioritátilor în planificarea activității 
curente şi de perspectivă. 

A urmat în prima fază un curs de inițiere la Direcţia 
Generală a Arhivelor Statului- Bucureşti, luând cunoştinţă cu 
domeniile fiecărui serviciu în parte: metodologie şi control, 
valorificare, informatică arhivistică, arhive tehnice, ştiinţe 
auxiliare, inițiere ce a fost în măsură să-i contureze modul de 
rezolvare a problemelor ce reveneau filialei. 

În contextul activităţii de cercetare tematică precum şi 
a celei de documentare, a scos în evidenţă elemente privitoare 
la istoricul unor instituții culturale din judeţ, activitatea Astrei- 
Târgu Secuiesc, personalități din domeniul cultural, 

administrativ, prezența românilor la înfăptuirea Marii Uniri, 
datele fiind materializate prin publicarea unor articole în presa 
locală, precum şi prin prezentarea de comunicări inedite la 
diferite sesiuni ştiinţifice. 

Printre prioritățile fixate după evenimentele din 1989 
s-au numărat şi obţinerea unui local propice pentru 
desfăşurarea activităţii instituţiei D.J.A.N. Covasna (obiectiv 
realizat în anul 2002), atragerea în această zonă a tinerilor 
absolvenţi ai Facultăţii de Arhivistică, conştientizarea opiniei 
publice despre rolul instituţiei Arhivelor, precum şi 
promovarea unei imagini pozitive a D.J.A.N. Covasna. A 
reuşit să îndeplinească toate aceste obiective, deoarece a 
înţeles să-şi identifice propria persoană cu însăşi instituţia. In 
cazul său, sentimentele de sacrificiu şi loialitate s-au împletit 
armonios cu pasiunea de-o viaţă - istoria. 

Deşi l-am cunoscut de foarte puţin timp, am avut însă 
privilegiu de a beneficia de înțelepciunea sa, şi mă pot mândri 
că fac parte din rândul tinerilor arhivişti cărora le-a fost 
mentor. Veleitátile de dascăl s-au îmbinat fericit cu funcția sa 
şi poate printre lucrurile de pret asupra cărora şi-a pus 
amprenta se numără şi absolvenții Facultății de Arhivistică 
care şi-au desfăşurat activitatea la Arhivele Naţionale 
Covasna. Pentru ei a fost nu numai un director înțelept şi 
răbdător, dar şi un formator de cariere şi caractere puternice. 


Adina Fofircă 

1.5. In memoriam Dan Baicu 


Baicu Vasile Dan s-a născut la 15 ianuarie 1944 în 
localitatea Abrud, judeţul Alba, din părinții Mihai - ofiţer al 
armatei române, veteran de război, rănit la Stalingrad, decorat 
prin decret regal şi Emilia - profesoară de limba română, apoi 
inspector şcolar, căreia i s-a decernat titlul de “Cetăţean de 
onoare al municipiului Sfântu Gheorghe”. După ce, împreună 
cu părinții şi sora Mihaela şi-a petrecut copilăria in mai multe 
oraşe, in anul 1951 s-a stabilit in Sfântu Gheorghe unde a 
urmat cursurile şcolii generale si ale liceului. Şi-a petrecut 
copilăria într-o perioadă dificilă marcată de ultima etapă a 
celei de a doua conflagrații mondiale, episod în care derularea 
evenimentelor militare prevestea deznodământul politic 
cunoscut. Deşi copil resimte din plin aceste avataruri din 
primii ani postbelici. Aceste trăirii sunt şi mai intense având în 
vedere faptul că părinții au slujit cu credință două instituții 
fundamentale româneşti - şcoala şi armata - ambele lovite de 
vitregia vremurilor. S-ar putea spune că Baicu Vasile Dan s-a 
născut “cu pumnii strânşi” după cum afirma “poetul pătimirii 
noastre” - Octavian Goga. A învăţat încă din primii ani că 
istoria este cu adevărat “învăţătoarea vieţii”. Cunoscându-i 
personalitatea, mai ales sentimentele, ni se dezvăluie fără 
echivoc faptul că aceste episoade ale copilăriei şi ale 
adolescenţei i-au îndreptat sufletul şi mintea spre studiul 
istoriei, mai întâi în templu spiritualităţii ardelene - Cluj- 
Napoca, iar apoi în capitala tuturor românilor -Bucuresti. 

A absolvit Facultatea de Istorie-Geografie din Cluj- 
Napoca, în anul 1964, apoi Facultatea de Istorie-Filozofie din 
Bucureşti, în 1977 şi mai multe cursuri de specializare în 
arhivistică. 

Printr-un frumos joc al destinului, Baicu Vasile Dan s- 
a născut de ziua marelui Eminescu şi s-a căsătorit de ziua 
“Unirii mici”. La 24 ianuarie 1971 şi-a unit destinul cu Ana 


Stănese din Apoldul de Jos, judeţul Sibiu. Devotata şi 
iubitoarea soţie i-a dăruit doi copii, Bogdan, născut în 1972 şi 
Călin, născut în 1974. Celor doi fii le-a îndrumat paşii atât ca 
un tata plin de dragoste cât şi ca dascăl. Cu aceeaşi iubire le-a 
primit in familie pe cele două nurori Ana-Camelia şi 
Ruxandra-Maria, prima dăruindu-i o nepoticá, pe Ruxandra. 

Cei 40 de ani de activitate profesională se împart 
simetric în munca de la catedră si in cea dăruită arhivelor 
româneşti, în toți aceşti ani fiind totodată si un statornic 
colaborator al ziarului “Cuvântul Nou”. A fost profesor la 
şcoli din Târgu Secuiesc (aici a început să predea în 1964) şi 
Sfântu Gheorghe (Şcolile Generale numărul 1, între 1976- 
1978 şi nr.2, între 1978 -1986, în ambele îndeplinind şi funcția 
de director adjunct. A fost un dascăl eminent, iubit deopotrivă 
de colegi şi elevi. Munca la catedră i-a adus multe satisfacţii 
fiind răsplătit cu diplome şi medalii în urma rezultatelor 
deosebite obţinute de elevii săi la examenele de admitere 
precum şi la diverse olimpiade şi concursuri naționale. 

Din anul 1986 a fost director al Direcţiei Judeţene 
Covasna a Arhivelor Naţionale. Anul acesta, în luna mai, urma 
să marcheze împlinirea a douăzeci de ani de prodigioasă 
activitate pe tărâm arhivistic. Încununarea acestei munci, este 
reprezentată de noul sediu al Direcției Judeţene Covasna a 
Arhivelor Nationale, inaugurat la 1 noimbrie 2002, cu 
participarea conducerii Ministerului Administrației şi 
Internelor, Arhivelor Naționale şi a tuturor directorilor 
direcțiilor județene, edificiul sfințit Întâi Stătătorul Episcopiei 
Covasnei şi Harghitei - P.S. Ioan Selejan. Acestui obiectiv 
major i-a consacrat 10 ani de muncă susținută. 

S-a remarcat ca o personalitate marcantă in peisajul 
arhivisticii româneşti atât prin calitățile de conducător si 
îndrumător, cât şi prin numeroasele studii sau articole 
publicate în presa locală şi centrală, cu tematică variată ce 
include subiecte din domeniile: istorie locala şi regională, 
istoria oraşelor, istoria militară, memorialistică, cultură si 

spiritualitate românească. l-au fost recunoscute calități precum 
cinstea, devotamentul, modestia, patriotismul curat manifestat 
prin cultivarea asiduă a istoriei naţionale. A fost în permanență 
preocupat de păstrarea, conservarea şi valorificarea bogatului 
patrimoniu arhivistic național. 

Întotdeauna a considerat patrimoniul spiritual naţional 
drept cel mai preţios tezaur românesc! 

Din păcate timpul nu a mai avut răbdare, răpindu-l din 
mijlocul familiei dar şi din ambitioasele proiecte propuse. O 
boală necruțătoare s-a declanşat în iunie 2005. A urmat o 
operație deosebit de complicată la Bucureşti succedată de mai 
multe perioade de spitalizare. Deşi a luptat crâncen cu boala, 
iar strădaniile personalului medical au fost deosebite, după o 
grea suferință, în noaptea zilei de 3 februarie 2006, a trecut la 
cele veşnice lăsând în urma sa, alături de cumplita durere, 
amintirea unui caracter integru, devotat familiei şi profesiei. 

Dumnezeu să-l odihnească în pace! 


Prof. drd. Bogdan Baicu 

1.6. Sentimente de apreciere şi solidaritate 


Domniei Sale Domnului Profesor Baicu Vasile Dan, 


Împlinirea frumoasei vârste de 62 de ani ne oferă 
plăcutul prilej, nouă întregului colectiv al D.J.A.N. Covasna, 
de a Vă adresa cele mai calde şi sincere felicitări, precum şi 
stăruitoare (alese) urări de sănătate, linişte sufletească şi putere 
de a înfrunta provocările (încercările) trecătoare ale vieţii. 

Ziua de azi, este o ocazie nimerită (binevenită) de a 
sublinia contribuţia Dvs la construirea noului sediu al D.J.A.N. 
Covasna şi la formarea colectivului de arhivişti şi arhivari care 
trudesc cu cinste şi corectitudine la îndeplinirea rosturilor 
publice şi a nobilei meniri a instituţiei. 

Totodată, se cuvine a evidenția devotamentul si 
loialitate față de instituţie, probate în perioada celor aproape 
20 de ani de când vă aflaţi la cârma direcției, preocuparea 
constantă pentru a asigura prestigiul şi imaginea pozitivă a 
direcţiei noastre în mass-media locală şi în mentalul colectiv. 

Aşa cum am mai afirmat, pretuim deopotrivă, 
patriotismul curat, verticalitatea, demnitate, consecventa, 
modestia şi celelalte calități care formează profilul uman al 
profesorului, arhivistului şi managerului Dan Baicu. 

Ne aplecăm cu respect şi considerație fata de 
înțelegerea, sprijinul şi de ce nu de sacrificiul familie - a 
distinsei Dvs mame Emilia, a vrednicilor feciori - Bogdan şi 
Călin şi familiile lor, si în mod deosebit a devotatei soții, 
doamna Ana Baicu - de care ati beneficiat pe parcursul întregii 
vieți, dar mai ales în ultimul timp când, cu ajutorul lui 
Dumnezeu, ati trecut cu bine peste o mare încercare. 

Ne facem ecoul colegilor din celelalte direcţii 
judeţene, de a vă asigura de respectul şi de sentimentele 
noastre de solidaritate şi în anii care vin. Aşteptăm cu interes 
marcarea a două decenii de activitate pe tărâmul arhivisticii 


româneşti, exprimându-ne speranţa că veţi sluji în continuare, 
cu aceiaşi devoțiune şi profesionalism, Arhivele Nationale, 
instituţie cu care practic v-aţi confundat viata, în ultimii 20 de 
ani. 


La multi ani! 


Sfántu Gheorghe, Colectivul 
15 ianuarie 2006 D.J.A.N. Covasna 

1.7. Mesaj de adio 


Dragă Dane, 


În urmă cu mai putin de o lună de zile ne-am adunat 
câțiva arhivisti din județele apropiate şi din Bucureşti, 
reprezentanţi ai Muzeului Carpaţilor Răsăriteni şi colegii din 
direcția pe care o conduceai. Am demarat un proiect pe care-l 
aveai deja pregătit, dar mai ales am venit în ajunul zilei de 15 
ianuarie pentru a te sărbători la aniversarea zilei de naştere. 
Nici unul dintre noi nu ne-am gândit că va fi, pentru cei veniţi 
la Sfântu Gheorghe din alte parti, că avea să fie ultima noastră 
întâlnire cu tine, tu cel care sperai să învingi cât mai curând 
boala care te măcina şi să-ţi reiei activitatea, să-ţi duci la 
îndeplinire planurile pe care le aveai. 

S-a produs însă implacabilul şi iată-ne astăzi, într-o zi 
neagră, tristă şi îndoliată pentru breasla arhiviştilor români, 
care a mai pierdut un om deosebit, adunaţi la căpătâiul tău, cu 
câteva clipe înainte de ne lua rămas bun de la tine pentru 
totdeauna, colegi de-ai tăi veniţi în inima țării din toate 
provinciile istorice ale României. De unde te afli ne priveşti şi 
cred că realizezi că eşti unul dintre cei mai apreciaţi colegi ai 
noştri, mereu apropiat de noi toţi, cu o bländete şi o bunătate 
cu care puţini oameni sunt înzestrați. Ne-am lăsat cu toții 
treburile noastre şi am venit cu o floare şi un gând să te vedem 
pentru ultima oară şi să te conducem pe drumul cel fără de 
întoarcere. Privindu-te cum stai liniştit, împăcat cu tine, nu pot 
să nu-mi amintesc de momentele în care eram împreună şi-mi 
vorbeai despre problemele tale, despre bucuriile şi necazurile, 
despre greutăţile şi împlinirile tale. 

Ştiu că ai avut o viaţă plină cu de toate. Ai primit o 
educaţie aleasă într-o familie de buni români, te-ai format într- 
o facultate pentru a fi dascăl, la fel ca mama ta. Ai fost 
profesor şi director de şcoală şi ai contribuit la formarea 


multor generaţii de tineri, iar de aproape 20 de ani ai condus, 
şi nu cu puţine dificultăți şi obstacole, instituţia Arhivelor 
Naţionale din judeţul Covasna. Prin spiritul tău, tenacitatea 
care te-a caracterizat ai fost mereu un învingător şi trebuie să 
fii mândru, cum nu mulți pot fi, de ceea ce laşi în urma ta: doi 
copii bine realizaţi, un colectiv bine închegat şi o clădire nouă, 
modernă la instituţia căreia i te-ai dedicat. Tu, învingătorule, ai 
fost însă o singură dată învins. Te-a biruit necrutátoarea boală 
şi te-a răpit din mijlocul celor dragi, înainte da a-ţi fi spus 
ultimul cuvânt în multe chestiuni. 

Mai laşi în urmă multă durere: durerea soţiei care şi-a 
pierdut jumătatea prea devreme, durerea copiilor, care, chiar 
dacă sunt bine aşezaţi, nu te vor mai avea pe tine să-i 
întâmpini cu zâmbetul tău şi cu inima mereu deschisă, să le 
spui o vorbă, durerea surorii care nu mai are alinarea fratelui, 
durerea colegilor cu care ai lucrat şi a colaboratorilor, dar, mai 
ales, durerea de nedescris a mamei care, împotriva firii, îşi 
îngroapă fiul. 

Era in intenţia conducerii Arhivelor Nationale, 
personal a directorului general, organizarea unei manifestări la 
Sfântu Gheorghe, în luna mai a acestui an, cu prilejul 
împlinirii de către tine a două decenii de când conduci 
destinele instituţiei de aici. Să ştii că se va materializa acest 
gând la momentul respectiv, iar tu, sărbătoritul, vei fi cu 
spiritul printre participanți, pe care-i vei simţi la fel de 
apropiaţi de tine. 

Dane, de fiecare dată când ne întâlneam sau vorbeam 
la telefon îmi puneai aproape obsedant aceeaşi întrebare: 
“Vilica, ce mai faci tu din punct de vedere?” Niciodată nu ti- 
am răspuns, iar acum imi este imposibil să-ți pot da răspunsul 
pe care-l aşteptai de mulţi ani. Voi reflecta şi atunci când mă 
voi simţi pregătit o să ţi-l spun. 

Se apropie clipa în care te vei întoarce în pământ, 
pentru că din pământ suntem şi în pământ ne ducem. În 
numele tuturor colegilor din Arhivele Naţionale care au ţinut 

să mai fie încă o dată cu tine, veniți de peste tot, dar si în al 
celor care nu sunt fizic prezenţi vreau să te asigurăm că vei fi 
mereu în sufletele noastre, tu care ai fost un suflet şi un om de 
excepție şi să ştii că astăzi am rămas mai săraci prin plecarea 
ta dintre noi. 

Dumnezeu să te ierte! Să te ierte pentru bunătatea ta; 
să te ierte pentru noblețea ta sufletească; să te ierte pentru că ai 
încercat să faci numai bine; să te ierte pentru că nu ai putut să 
faci rău nimănui. 

Adio, prietene şi Dumnezeu să te aibă în pază! 


Vilică Munteanu 


33 


1.8. Si mai săraci... 


“Lupta reuşeşte mai ales acelora care 
iubesc mai mult lupta decât succesul”. 
(Lucian Blaga) 


Există oameni care îşi pun întreaga energie în slujba 
muncii, în afirmarea valorilor ei, în găsirea acelor spații de 
comunicare prin care să transmită deopotrivă experiență, suflet 
şi moralitate. Munca acestora, devine la un moment o existență 
firească, care se derulează zi de zi, ca un destin împletit. La 
alții, mai mult de atât, apare o provocare lăuntrică, o dorință 
fără de astâmpăr să se adreseze celor din jur, să-şi destăinuie 
gândurile, cunoştinţele şi înțelesurile acumulate, în atâția ani 
de muncă, şi uneori în clipe de zbucium sau de linişte îşi aleg 
drept confident condeiul. Un astfel de om a fost Dan Baicu. 

Dacă ar fi să cuprind în cuvinte puţine un portret, aş 
spune pe scurt: onestitate, hărnicie, verticalitate, respect şi 
stimă pentru colegii de breaslă şi întâi de toate modelul său se 
caracteriza prin moralitate. Se bucura mereu să poată fi de 
folos, să sprijine, să te ajute, să împărtăşească din experiența 
ce cu trudă a acumulat-o în atâţia ani de muncă, şi toate 
acestea le făcea cu o modestie greu de cuprins în cuvinte. Se 
bucura sincer de reuşita unui coleg şi fremăta de mâhnire 
atunci când cineva apropiat suferea. A pus mult suflet şi trudă 
în tot ceea ce a făcut, şi nu a făcut nimic pentru laude sau 
recunoştinţă, ci pentru că aşa se simțea împlinit, mulțumit. 
lubea ceea ce făcea. 

Cu puţin timp în urmă, prietenii apropiaţi i-au fost 
alături la împlinirea celor 62 de ani de viaţă, necrezänd atunci, 
sau poate refuzând să credem, că bunul nostru prieten ne va 
părăsi aşa de curând. Şi asta pentru că purta cu atâta demnitate 
suferința încât sentimentul pe care-l inspira era de respect şi 
nicidecum de compătimire. A plecat discret şi demn aşa cum a 


trăit lăsând celor ce i-am fost apropiaţi, amintirea unui om 
deosebit. 

Cu ani în urmă, când bunul său prieten Puiu Marc, 
coleg de breaslă, a trecut la cele veşnice, Dan scria “Suntem 
mai săraci, mai puţini ...”, aş adăuga acum că suntem şi mai 
puţini şi mai săraci ... 


Ana Dobreanu 

1.9. Cuvintele sunt prea sărace... 


Încerc cu greu sá astern pe hârtie câteva rânduri pentru 
cel ce a fost Dan Baicu. 

Cuvintele sunt sărace în a exprima sentimentele de 
sinceritate, afecțiune si de prietenie pe care le-am simțit pentru 
colegul şi omul, profesorul Dan Baicu. 

Este greu, foarte greu - mai bine pun mâna pe telefon 
şi-l întreb - Ce mai faci Dane? - iar el îmi va răspunde ca de 
atâtea ori - Încă îmi este greu, dar mai am putin şi termin. Apoi 
cu sufletul uşurat, după zece ani de osteneli, de frământări, de 
griji, de nopţi nedormite şi de sacrificii - şi-a văzut împlinit 
visul cu ochii. 

A terminat şi a reuşit să lase pentru arhivistica 
românească - un lăcaş, o ctitorie - şi nu oriunde - la Sfântul 
Gheorghe în judeţul Covasna - un simbol al sacrificiului, ca în 
legenda Mesterului Manole. 

Şi pentru ca Dan Baicu s-a născut în 15 ianuarie şi 
pentru că am avut privilegiul să mă aflu, la ceas aniversar, 
printre invitați la această mare sărbătoare şi să văd în ochi 
lacrimile de bucurie pentru prietenia cu care era înconjurat, 
lacrimi de mulţumire exprimate într-o modestie dezarmantă şi 
lacrimi de tristeţe pentru că ştia ce urmează... 

. încerc să închei aceste gânduri cu câteva versuri 

din poezia lui Marin Sorescu - “Trebuiau să poarte un nume” 

..“Ín timpul care le rămânea liber 

Între două primejdii 

Aceşti oameni făceau din fluierele lor 

Jgheaburi 

Pentru lacrimile pietrelor induiosate. 

De curgeau doinele la vale 

Pe toți munţii Moldovei şi ai Munteniei 

Si ai Țării Bârsei şi ai Țării Vrancei 

Si ai altor tari româneşti” 


. şi pentru că toate acestea trebuia să poarte un 
nume, un singur nume îi cerem smerit lui Marin Sorescu, în 
ziua naşterii lui Mihai Eminescu să spunem pur şi simplu - 
DAN BAICU. 


Elisabeta Marin 

1.10. Gânduri pentru un prieten 


Pe Dan Baicu nu l-am mai văzut decât de vreo două 
trei ori, din 90 încoace. Întâlnirile fiind prea scurte n-am 
apucat să simt schimbări radicale în felul lui de a fi. Şi nici n-a 
bârfit, nici n-a blestemat, nici nu s-a plâns de vechi prieteni 
comuni. Pe la începutul anului am vorbit la telefon şi ne-am 
promis unul altuia că ne vom revedea. Dumnezeu nu ne-a mai 
dat această bucurie. Pentru mine Dan Baicu a rămas cel ştiut 
din totdeauna omul bun şi discret, prieten loial, caracter ferm, 
intelectual cu o solidă educaţie, băiat bun şi zâmbitor, dornic şi 
darnic mereu de o clipă de veselie şi de o vorbă bună. 

Adio Dane! Iti mulțumesc că ai putut rămâne acelaşi, 
până la capăt! 


Dan Manolăchescu 


În Observatorul de Covasna, nr. 205 din 9.02.2006 


II. 
PAGINI DE ISTORIE NAŢIONALĂ 


11.1. Mihai Viteazul - 400 


Se împlinesc patru veacuri de la înscăunarea lui Mihai 
Viteazul, personalitate care înmănunchează trăsături şi virtuţi 
ce-l detaşează de contemporanii epocii prin înfăptuiri ce au 
produs schimbări de esență în frământatul subcontinent central 
şi sud - est european, pentru un timp, “Pe neamul său, 
cunoscut până atunci ca o interesantă rămăşiţă a vechii Rome, 
pătată de barbariile înconjurătoare, el l-a aşezat în văzul 
popoarelor ca element esenţial de vitejie în conflictele 
vremii”, precum remarca Nicolae Iorga. 

Mihai a realizat prima mare acţiune deschisă 
împotriva tuturor ce contestau dreptul nostru de a exista în 
spațiul de etnogeneză fie ei otomani, austrieci, poloni sau 
nemeşi din Ardeal, “cunoscând bine toate rosturile neamului 
său, neputând rămâne nesimtitor la râvnirile Românilor spre o 
unitate” (N. lorga ). 

Confruntându-se cu marile puteri ce-şi disputau 
întâietatea la această răscruce de vânturi, otomanii, habsburgii, 
polonii, Mihai a înfăptuit ceea ce nici unul din înaintaşii săi nu 
izbândiseră: independența dublată de unitate națională. Pentru 
scurt timp, este adevărat, dar moştenirea peste veacuri s-a 
dovedit a fi covârşitoare. 

Biruitor la Călugăreni şi Târgovişte, Giurgiu apoi 
Șelimbăr şi Guraslău, sfidând tăria ostilor otomane şi pe cele 
ale lui Andrei Bâthory, cele polone în Moldova, Mihai 
devenea “Restitutor Daciae?” cum mentionau izvoarele 
contemporane, recunoscánd cu sau fárá voia lor identitatea 
spaţiului dacic cu cel al etnogenezei noastre. 

lar ardeleanul Florian Aaron consemna că “unind pe 
toți românii într-un tot, restatornicind Dacia veche, Mihai a 
făcut o nație mare, demnă de a fi recunoscută de alte natii. Ca 
un alt Temistocle, se sili să-şi dezrobească tara, să facă 


respectat statul românesc şi să dea românilor puterea de a-şi 
ține demnitatea lor”. 

Alba Iulia de unde Mihai îşi exercita autoritatea ca 
domn al tuturor românilor devenea capitala politică la 1 
noiembrie 1599, de acolo biruitorul rostea: “Jo Mihai voievod, 
domn al ţării Româneşti, al Ardealului şi a toată Tara 
Moldovei”. 

Iar de atunci (27 mai 1600) Alba Iulia a rămas şi va 
rămâne capitala de suflet pentru noi toți. 

Mihai Viteazul este personificarea curajului, 
demnității, tăriei de caracter, chipul său regăsindu-se în 
nenumărate documente şi cronici româneşti şi străine, este 
redat în frescele bisericilor neamului, în cântece şi legende 
populare. 

Şi-a văzut opera înfăptuită: “Şi hotaru Ardealului, 
pohta ce-am pohtit, Moldova, Tara Romänasca!”, a pierit apoi 
trădat de laşi si lingusitori, de neputincioşii a căror armă era 
minciuna şi crima mârşavă. Si “căzu ca un copaciu frumos” la 
9 august 1601, pe Câmpia Turzii. “A isprávit tânăr, dar în 
mijlocul unei groaznice furtuni pe care nu el o stârnise deşi se 
simțea mai bine oriunde aiurea în mijlocul vajäirilor ei”. 
Autorul moral (Basta - n.n.) nu avu nici mustrare şi nici o 
ruşine. Nu se invrednici de nici o cinste corpul neansufletit pe 
care batjocoriserá duşmanii şi-l sfâşiaseră câinii, dar nu 
îndrăzni să trimită împăratului (Rudolf II) proba sângeroasă a 
infamiei sale. Astfel capu putu fi “furat de Radu Florescu 
care-l aduse neclintitului credincios Radu Buzescu”. Sunt 
cuvintele lui Nicolae Iorga, cel ce veghea cât trăia, sá nu se 
stingă candele de la Mănăstirea Dealu, unde “zace cinstitul si 
răposatul cap al lui Mihai Marele Voievod, ce au fost Domn al 
Țării Româneşti şi Ardealului şi Moldovei ”. 

La patru veacuri distanță, în zbuciumul istoriei, de la 
Dealu parcă ne răzbat vorbele lui Mihai: “aceasta slujbă a 
mea am făcut-o pentru Ardeal, că mi-am dat tara mea pradă 
turcilor şi tătarilor... si atâția ani am stat împotriva turcilor 

cu oamenii mei si cu putinul ajutor al ţării mele, necrutand 
sângele nostru pentru Ardeal care fiind sub apărarea mea, 
întru nimic n-a cunoscut nici o pagubă şi este întreg”. 


Arhiva Direcției Judeţene Covasna a Arhivelor 
Naţionale, Dos.15/1993 

11.2. 145 de ani de la Marea Adunare 
Naţională de la Blaj 


Se împlinesc în aceste zile 145 de ani de la adunarea 
românilor de la Blaj, intruniti pe Câmpia Libertăţii pentru a-şi 
cere drepturile, mai ales că libertățile formulate în martie, la 
izbucnirea revoluției în Imperiul Habsburgic au rămas simple 
lozinci. 

Programul de la Blaj poate fi apreciat ca o dezvoltare 
a Supplexului din 1791 - remarcabilă operă a şcolii de la Blaj - 
şi totodată un valoros precedent al Memorandumului din 1892. 
Formulată la începutul lui mai la Sibiu de fruntaşi ai românilor 
ardeleni precum Simion Bărnuţiu, Alexandru Papiu Ilarian, 
lon Butean, August Treboniu Laurian, “Petitiunea Naţională” 
a românilor din Transilvania se ridica la nivelul celor mai 
avansate documente similare ale vremii, fiind prin conținut 
expresia vie a înțelepciunii şi puterii de înțelegere a 
comandamentelor epocii din partea celor ce s-au pus în fruntea 
luptei pentru demnitate, libertate şi unitate naţională. 

La chemarea fruntaşilor revoluţiei, mii de oameni s-au 
îndreptat spre Blaj, unde avea să se desfăşoare Marea Adunare 
Naţională a românilor. Aici românii îşi închipuiau sfârşitul 
umilintelor, al desconsiderării ca nație, al iobăgiei. Au venit 
motii în frunte cu lancu si Buteanu, au venit meseriaşi şi 
negustori, intelectuali şi clerici, grăniceri din Năsăud şi Orlat, 
toţi aduşi de valul deznădejdii. La 2/14 mai 1848 şi-a rostit in 
Catedrala Blajului celebrul său discurs, Simion Bărnuţiu. În 
termeni patetici el a dezvoltat ideea națională, dreptul 
poporului român la autodeterminare ca naţiune de sine 
stătătoare în raport cu celelalte națiuni din Imperiul 
Habsburgic. A condamnat jugul iobăgesc, cât şi ideea 
“uniunii” Transilvaniei cu Ungaria, formulată în punctul 12 al 
programului revoluţionar maghiar din 15 martie 1848. 
“Națiunea română însă, nu are cuget duşman în contra altei 


națiuni”, dar cere respect de la acestea. “Ea nu va asupri, dar 
nici nu se va lăsa asupritá”, arăta în continuare Bărnuţiu. 

Adunarea propriu-zisă s-a desfăşurat la 3/15 mai în 
fata Catedralei, pe malul Târnavei, sub preşedinţia episcopului 
ortodox Andrei Şaguna. Revendicările românilor ardeleni au 
fost concentrate în 16 puncte şi se refereau la: 1) recunoaşterea 
națiunii române şi reprezentarea ei în Dieta Transilvaniei, 
instanţele administrative şi judecătoreşti; 2) dreptul de folosire 
a limbii române, precum şi cel de desfăşurare anuală a unei 
Adunări Nationale Generale; 3) independenţa bisericii 
româneşti din Transilvania; 4) desființarea iobăgiei fără 
despăgubire în comitate şi scaune; 5) libertate comercială; 6) 
desființarea dijmelor din minerit, 7) libertatea cuvântului şi 
desființarea cenzurii; 8) libertatea întrunirilor; 9) tribunale cu 
jurati în care judecată să fie publică; 10) Gardă naţională 
românească comandată de ofiţeri români; 11) comisii mixte 
pentru reglementarea chestiunilor urbariale; 12) şcoli 
româneşti de toate gradele din bugetul de stat şi dreptul de 
redactare a programelor şcolare; 13) desfiinţarea privilegiilor 
în serviciile publice; 14) desființarea impozitelor; 15) 
Constituţie proprie Transilvaniei, care ia în considerare 
drepturile românilor, 16) interdicția hotărârilor fără 
consultarea românilor. 

Plasat în condițiile istorice care i-au dat naştere, 
programul s-a situat la înălțimea vremii. El nu excludea 
desigur posibilitatea înţelegerii dintre români şi celelalte 
națiuni ale Imperiului. Nu s-a ajuns la aceasta, pentru că nu s-a 
dorit sau s-a încercat - fără vina românilor - mult mai târziu. 
Marea însemnătate a Adunării de la Blaj din 3/15 mai rezidă 
însă în primul rând în ideea de unitate naţională ce a 
caracterizat acest moment revoluţionar de vârf. 

S-au auzit voci care cereau “unirea cu Tara!”, au 
participat români şi din Principate, s-a născut în acele timpuri 
şi imnul tuturor românilor, “Deşteaptă-te române”. 

Adunarea de la Blaj din 3/15 mai (precedată şi urmată 
de altele de amploare mai redusă), precum şi Adunările de la 
Lugoj, Timişoara, Oradea sunt şi pilde ale spiritului tolerant, 
paşnic, dar şi încăracat de demnitate ale poporului român. 


Pagina Oituzul, în Cuvântul Nou, anul IV, nr. 862, 15.05.1993 

11.3. Semnificaţia unei manifestări 
24 ianuarie 1859 - 24 ianuarie 1997 


Ziua Unirii Principatelor Române şi a formării statului 
national român modern prin votul popular de la 5 şi 24 
ianuarie 1859 este marcată în ciclul unor acţiuni evocatoare şi 
de sesiunea de comunicări găzduită de Cercul Militar al 
Garnizoanei Sfântu Gheorghe, astăzi, începând cu ora 11,30. 

Momentul istoric, de cumpănă în evoluția societății 
româneşti în ansamblul petrecut în urmă cu 138 de ani, la 24 
ianuarie 1859, conjunctura internă şi externă care a făcut 
posibilă unirea Moldovei cu Muntenia peste adversitátile 
timpului, personalitatea lui Alexandru loan Cuza, a celor din 
preajma sa şi imensul aport popular sunt subliniate într-o serie 
de comunicări: “Personalitatea lui Alexandru loan Cuza în 
istoria românilor” - prof. Vasile Stancu, Inspectoratul şcolar, 
“Alexandru loan Cuza şi Armata” - maior Constantin 
Gheorghincă, Cercul Militar; “Reformele juridice ale lui 
Alexandru loan Cuza” - av. loan Solomon; “Legăturile 
românilor din ţinutul Covasnei cu Tara în perioada Unirii” - dr 
loan  Lăcătuşu, Centrul Ecleziastic de Documentare 
“Mitropolit Nicolae Colan”. 

Direcţia Judeţeană Covasna a Arhivelor Naţionale 
participă la această manifestare comemorativă printr-o 
expoziţie tematică nu de mari dimensiuni, dar, sperăm, 
suficient de relevantă prin materialul expus provenind din 
Colecţia proprie “Fotocopil si xerografii”. 

Tematică, pentru că panourile componente surprind 
aspectele fundamentale ale epocii lui Vodă Cuza: 
personalitatea sa, apropiații săi sfetnici şi colaboratori: Mihail 
Kogălniceanu, Costache Negri, Dimitrie Bolintineanu, 
Alexandru Odobescu, Vasile Alecsandri, Nicolae Kretzulescu, 
ecourile în presa vremii, lucrări contemporane consacrate 
actului Unirii şi ideii de unitate naţională din care o parte 


apărute prin strădania de valorificare a documentelor de către 
Arhivele Naţionale ale României. 

Este expus şi un facsimil după original, reproducând 
jurământul lui Cuza: “Jur în numele Prea Sfintei Treimi şi în 
fata ţării, că voi păzi cu sfințenie drepturile şi interesele 
Principatelor Unite; că în domnia mea voi priveghea la 
respectarea legilor pentru toţi si în toate şi că nu voi avea 
înaintea ochilor decât binele şi fericirea natiei române”. 

În organizarea Prefecturii Covasna, în colaborare cu 
Inspectoratul judeţean pentru Cultură, Inspectoratul Scolar 
judeţean, Direcţia judeţeană a Arhivelor Naţionale, Cercul 
Militar Sf. Gheorghe, Centrul Ecleziastic de Documentare 
“Mitropolit Nicolae Colan”, Teatrul “Andrei Mureşanul”, 
Garnizoana Militară, S.C. Turism, “Oltul” S.A. Sf. Gheorghe, 
Liga cultural creştină “Andrei Şaguna”, Fundaţia “Mihai 
Viteazul”, Despartamantul “Astra” Covasna - Harghita, astăzi 
24 ianuarie, în Sf. Gheorghe, în cadrul ciclului de manifestări, 
mai consemnám: 

Ora 13: la Grupul statuar “Mihai Viteazul” din Sf. 
Gheorghe va avea loc un spectacol literar - artistic susținut de 
actori ai Teatrului “Andrei Mureşanu” şi elevi ai Liceului 
“Mihai Viteazul” din localitate; 

Seara, la ora 19, în saloanele Restaurantului “Bodoc” 
se va desfăşura “Balul Unirii”, la care sunt aşteptaţi sá dea 
mână cu mână cei cu inima română. 


Cuvântul Nou, nr. 1789, 24.01. 1997 

11.4. Unirea Principatelor Române 1859-2005 


146 de ani de la formarea Statului Naţional Român 
-din activitatea diplomatică a lui Vasile Alecsandri- 


Unirea de la 24 ianuarie 1859 şi geneza României 
moderne a fost un act politic întemeiat pe sentimentele 
naționale şi patriotice ale românilor. Memorabilul act istoric s- 
a dovedit a fi determinant pentru întreaga evoluţie ulterioară a 
societății româneşti. 

Ori o altă interpretare a faptelor din ianuarie 1859, ori 
tendința de a minimaliza rolul naţiunii în împlinirea 
aspirațiilor de unitate şi nu numai la 1859, nu sunt conforme 
cu adevărul istoric. 

Unirea Moldovei cu Tara Românească şi constituirea 
statului național român a netezit calea spre înfăptuirea unor 
reforme deja statornicite în Europa civilizată a mijlocului 
secolului al XIX-lea, reforme ce l-au inspirat pe domnul 
Alexandru loan Cuza şi pe iluştrii săi sfetnici. 

Reforma agrară, cea administrativă sau a 
învățământului, a armatei, a justiției, ş.a. delimitează distinct 
două segmente ale devenirii noastre istorice, separă ceea ce a 
devenit perimat de statul care corespunde într-adevăr epocii. 

Unirea de la 1859 a constituit şi punctul de plecare 
spre dobândirea independenţei absolute de stat în 1877-1878, 
desăvârşirea unităţii nationale în etapa 1878-1918. 

Vom relata în rândurile ce urmează un episod poate 
mai puţin cunoscut de cititorii noştrii, ce-l evidenţiază pe 
VASILE ALECSANDRI în altă ipostază decât cea de bard de 
la Mirceşti. 

Mare om de cultură, arhivist (a fost director al 
Arhivelor Statului ale Modovei, în perioada 1850-1853), 
apropiat al lui ALEXANDRU IOAN CUZA, patriot prin 


excelență, s-a dovedit a fi şi un diplomat cu însuşiri de 
invidiat. 

După 24 ianuarie, ca ministru de externe al Moldovei 
(unificarea administrativă s-a înfăptuit abia în 1862), primeşte 
din partea domnitorului CUZA, o misie politică pe la curţile 
europene pentru a obţine recunoaşterea dublei alegeri pe 
tronurile de la Iasi şi Bucuresti, a unui principe român şi nu 
străin, conform convenției de la Paris: “Domnule Ministru, 
Trebuinta cerând ca să trimitem o persoană de încredere spre 
a transmite depeşe importante înaltelor curți ale Franţei, a 
Marei Britanie şi a Sardiniei (n.a. -nucleul statului italian 
unitar de mai târziu), am găsit de cuvintá a-ți încredința o 
asemenea misie delicată. Fácándu-ti dar cunoscut aceasta 
decisie a noastră, te rog să te pregăteşti a pleca îndată, după 
ce vei primi instrucțiunile noastre. Dumnezeu să te tie în a sa 
sfântă pază. Alexandru loan”. 

Ca instrucțiuni speciale doar: “Du-te şi fă cum te-or 
povatui inima şi conştiinţa! ”. 

Constiinta l-a povatuit într-adevăr să obțină sprijinul şi 
simpatia pentru cauza Unirii şi a lui Cuza la curtea regală de la 
Torino (capitala Sardiniei sau Piemontului), la împăratul 
Napoleon al III-lea la Paris şi în cabinetul Foreing Office-ului 
londonez, căci regina Victoria a Regatului Unit nu l-a primit. 

Regele Piemontului, Victor Emmanuel, afirma în urma 
convorbirii cu ministrul Alecsandri că are stimă şi simpatie 
pentru natia română şi îl însărcina să transmită complimente 
afectuoase prințului Cuza şi că instituţiile regatului italian vor 
fi deschise pentru români, care vor fi primiţi ca nişte frati!. 

Tactul şi bunul simţ al diplomatului Alecsandri l-a 
convins până şi pe titularul Foreign Office-ului, distantul lord 
Malmersbury. După o primire rece şi o aspră critică tipic 
engleză la adresa colonelului Cuza şi al actului de curaj al 
românilor, ce s-au abătut de la hotărârile marilor puteri garante 
privind soarta noastră, ministrul englez afirma în final că 
guvernul Maiestätii Sale (britanice - n.a.) vá va da cele mai vii 

probe de a sa stimă şi bunăvoință, iar Cuza nu va fi pentru 
britanici doar un colonel, ci un adevărat print. 

Franţa însă, s-a dovedit un aliat de mare nădejde, ca de 
atâtea ori. Obţinerea sprijinului puternicului şi influentului 
Imperiu Francez pentru cauza Unirii Principatelor Române 
însemna în fond recunoaşterea internaţională a actului politic 
românesc de la 24 ianuarie 1859. 

Primit de îndată după sosirea la Paris de Napoleon III, 
Alecsandri a obţinut susținerea Franţei pentru cauza Unirii, 
urmare unei pledoarii de un patetism aparte. Simpatia franceză 
pentru români nu era o noutate. Ea se confirmă şi în acel 
februarie 1859 din afirmaţiile împăratului francez: “Simt o 
mare simpatie pentru natia română si Domnul Cuza. Actul 
patriotic ce ati desăvârşit decurgând prin înălțarea unui 
singur om pe ambele tronuri, a Moldovei şi a Valahiei, tactul 
politic ce ati probat săvârşindu-l îmi dau încredere ca meritati 
viitorul la care aspirati. Nu-mi rămâne decăt a vă felicita si a 
vă asigura de ajutorul Franței...” 

Solicitat în a arăta pe hartă spaţiul în care românii sunt 
etnic majoritari, Vasile Alecsandri relatează: “Atunci, în vreme 
de un pătrar de oră, debitai un curs întreg de geografie 
românească, arătând cu degetul pe hartă mai întâi 
Principatele Unite, apoi Banatul, Transilvania, Bucovina si 
Basarabia ce le înconjoară, apoi satele româneşti de pe malul 
drept al Dunării (Dobrogea - n.n.)...si sfârşii zicând cu un 
entuziasm bine simţit vedeţi Sire cât de întinsă e adevărata 
Românie?” Aşa o vedea Alecsandri încă la 1859! 

Cât despre reformele ce urmau să apară, împăratul 
francez sfatuia: “Căutați a va recomanda Europei prin 
înțelepciunea reformelor din launtru, precum v-aţi 
recomandat prin patriotismul de care ati dat dovadă!” 

Cele relatate sunt pilde, sunt aspecte ce nu şi-au 
pierdut defel actualitatea, căci interesul naţional este mai 
presus de orice în politică! Personaje de rezonanță precum: 
Mihail Kogălniceanu şi I. Brătianu, Costache Negri şi C. A. 

Rosetti, Vasile Alecsandri şi Alexandru Odobescu, Vasile 
Boerescu şi Nicolae Kretzulescu, generalul lon Em. Florescu 
şi Ion Ghica ş.a. sunt artizanii Unirii de la 1859, iar alături de 
aceştia întreaga nație română. 

Dar mai ales Cuza Vodă! O asemenea personalitate se 
naşte o singură dată! 


Arhiva Direcției Judeţene Covasna a Arhivelor 
Naţionale, Dos. 15/2005. 

11.5. Proclamarea independenţei de stat a 
României - 9 mai 1877 


Când la 9 mai 1877, în Cameră, deputatul Nicolae 
Fleva interpela guvernul privind poziţia sa după izbucnirea 
conflictului în Balcani şi semnele vădite de ostilitate 
manifestate de Poartă fata de România, ministrul de externe 
Mihail Kogălniceanu răspundea: “În stare de rebel, cu 
legăturile rupte, ce suntem? Suntem independenți, suntem o 
națiune de sine stătătoare”. 

Astfel lua sfârşit după cinci veacuri dependenţa tării 
noastre fata de Imperiul Otoman. 

lar dacă această stare de vasalitate n-a avut drept 
consecință transformarea vetrei noastre în paşalâc, acesta se 
datorează nu atât tratatelor cu Poarta, cât indarjitei rezistenţe 
românești. 

Dobândirea independenţei absolute de stat a fost însă 
posibilă numai când opresorul secular a fost nevoit să se 
recunoască învins. Învins pentru totdeauna, recunoaşterea 
independenței şi suveranității României devenea un gest firesc. 
lar mai târziu, desigur a urmat ceea ce numim azi reconciliere 
istorică... 

Cucerirea independenţei de stat a României de la care 
se împlinesc 118 ani, prin dimensiunile sale constituie aşadar 
un moment de crucială importanţă în evoluţia noastră istorică. 
Această dată cu semnificaţii atât de profunde a fost mereu 
evocată ca una dintre cele mai însemnate file din cronica 
neamului românesc, precedată fiind de realizarea Unirii 
Principatelor la 1859 şi conditionánd la rândul său marele act 
de la 1 Decembrie 1918. 

Rândurile de față se doresc mai degrabă o evocare si 
nu o relatare a şirului de fapte istorice şi de bárbátie de stat ce 
le-au stat în frunte. Ziarul nostru a relevat şi evidenţiat în dese 
prilejuri desfăşurarea evenimentelor din 1877-1878. 


Se cuvine însă să reamintim că poporul român, trăitor 
din totdeauna în spaţiul de etnogeneză carpato-dunărean s-a 
regăsit pe sine în vremuri de cumpănă aflându-şi drumul firesc 
la ráscrucile timpului atunci când le-a întâlnit. 

Îi cinstim cu pioşenie pe cei căzuţi la Plevna, 
Smârdan, Opanez, Rahova, Vidin, pe toți cei ce sau jertfit 
pentru libertatea, unitatea şi demnitatea Patriei. 


Cuvântul Nou, nr.1357, 9.05.1995 

1.6. 9 Mai 1877 - 9 Mai 1945 


La evocarea evenimentelor la care cele douá date se 
referă, rândurile ce urmează încearcă desprinderea unor 
considerente ce credem că se impun, cu atât mai mult, cu cât 
se încearcă azi şi acreditarea ideii că istoria se repetă. 

Sunt două episoade ale istoriei în care România s-a 
implicat major. La 9 mai 1877 se dobândea independența de 
stat în urma conflagrației “butoiului cu pulbere” al Europei, 
Balcanii, consecință a aspiratiei spre independență a 
popoarelor din sud-estul European in opoziţie cu jocul 
intereselor marilor puteri (Turcia, Rusia, Austria, Anglia, 
Franţa, Germania). România şi-a cucerit independența 
absolută de stat prin luptă (în istorie se cunosc şi situaţii în 
care pentru alte tari aceasta s-a hotărât la masa verde, în 
culise), tara noastră aflándu-si în Rusia ţaristă un aliat temerar 
împotriva unui imperiu suveran de secole - Imperiul Otoman. 
În acel moment alianța româno-rusă era necesară, durabilitatea 
sa îndoielnică manifestându-se la masa tratativelor când, la 
Berlin, în iunie 1878 marii învingători şi învinşi precum şi 
marii “neutri” trasau noi frontiere şi reimpärteau sferele de 
influență. 

În 1877-1878 România, participând cu aport decisiv în 
războiul româno-ruso-turc, obținea recunoaşterea 
independenţei de stat şi apartenența Dobrogei la patria mamă. 
Rusiei, între altele, i se recunostea anexarea sudului 
Basarabiei, chestiune fără obiect, în fond, în conflictul 
balcanic: “oricare ar fi argumentele Dvs., ele nu pot modifica 
hotărârea noastră”, declara cancelarul rus Gorceakov, 
confirmând că dreptul forței are deseori câştig de cauză in fata 
forţei dreptului. 

Se cuvine a aprecia efortul uriaş al naţiunii române în 
epopeea războiului independenţei, a rolului clasei politice de 
atunci, a unor personalități, între care I.C. Brătianu, M. 


Kogălniceanu, C.A. Rosetti, ce în momente de cumpănă au 
înțeles cu adevărat în ce constă interesul national. 

Independenţa de stat ca şi unitatea naţională deplină 
dobândită în 1918, cuceriri obţinute prin grele jertfe şi imense 
sacrificii s-au aflat în grea primejdie la sfârşitul celui de-al 
patrulea deceniu al acestui veac. Aceleaşi tendințe de 
modificare în forță a frontierelor fireşti şi de nesocotire a 
aspirațiilor de libertate ale popoarelor s-au manifestat din nou, 
dar la o cu totul altă scară. Al doilea război mondial a fost 
hotărât la Berlin şi Tokyo, la Moscova şi Roma. Ca şi în 
trecutul nu foarte îndepărtat, dreptul forţei biruind din nou. In 
confruntarea mondială din 1939-1945, participarea României 
cu toate consecințele pe plan teritorial, militar şi politic s-a 
hotărât nu la Bucureşti ci la Moscova, când la 23 august 1939 
s-a semnat pactul Molotov-Ribbentrop şi la Viena, unde s-a 
parafat Dictatul ce anula în fapt hotărârea de la Alba Iulia de la 
1 Decembrie 1918. 

Astfel, România a adoptat inițial poziţia de cedare în 
fața primejdiei din est şi apoi din vest, pentru a încerca apoi 
recuperarea unor parti a pierderilor teritoriale din 1940: 
Basarabia în războiul antisovietic (22 iunie 1944) şi 
Transilvania de Nord, în războiul antihitlerist (23 august 1944 
- 9 mai 1945), actualele hotare fiind recunoscute la Conferința 
de pace de la Paris din 1946/1947. 

Documente noi cu referire expresă la acest segment al 
istoriei contemporane au fost puse în valoare de Arhivele 
Naţionale în lucrarea apărută recent “România - marele 
sacrificat al celui de al doilea război mondial”. Titlul se leagă 
de poziţia adoptată de Aliați (U.R.S.S., S.U.A., Marea 
Britanie) față de România, situată pe locul al patrulea ca 
pondere în lupta împotriva Germaniei naziste. Valoroasa sa 
lucrare, apărută sub coordonarea domnului M.R.Mocanu, 
director la Arhivele Naţionale - Bucureşti, încearcă să dea 
răspuns întrebării: “... Cum s-a făcut de-am devenit noi - 
românii - marele sacrificat la ospátul Aliatilor?. Pentru a 

răspunde acestei dureroase întrebări, trebuie să înaintăm, fără 
prejudecăţi pe  labirinticul traseu al interacțiunilor si 
conexiunilor voite ale faptului istoric ce au dirijat derularea 
acestuia într-un anume sens”. (Marin Radu Mocanu) 

Faptele istorice rămân pentru generații invátáminte şi 
avertismente. Dincolo de rolul remarcabil pe care poporul 
român şi statul nostru l-au avut în evenimentele de la 1877- 
1878 şi 1939-1945 se cuvine ca într-adevăr “fără prejudecăţi”, 
să încercăm o interpretare cât mai apropiată de adevăr a rolului 
înțelegerilor de la Berlin - 1878, Moscova - 1939, Viena - 
1940, Ialta - 1945, Paris - 1946/1947. 

Cu atát mai mult, cu cát ne-am ridicat cu trudá pe 
treptele devenirii noastre, am plátit cu mari jertfe marile 
noastre izbánzi, de care nu ín totdeauna ne-am bucurat pe 
deplin. Ceea ce însă amplifică capacitatea poporului nostru de 
a depăşi, precum în trecut, momentele de cumpănă, fiindcă 
istoria, cu faptele şi personajele sale, nu se uită. 


Cuvântul Nou, nr.1611, 9.05.1996 

11.7. 100 de ani de la procesul 
memorandiștilor. Cluj 1894 


În 1892 se implineau 100 de ani de când memoriul 
románilor din Transilvania cunoscut sub titlul de “Supplex 
Libellus Volachorum” era înaintat de conferii şcolii ardelene 
(Samuil Micu, Gheorghe Sincai, Petru Maior, loan Piuariu) 
împăratului Leopold II, monumentală operă istorică, dar şi 
aspru rechizitoriu la adresa celor ce nu recunoşteau evidențele 
istoriei cu privire la originea poporului român şi a spațiului său 
de etnogeneză, celor ce negau dreptul de existență demnă a 
celor mai vechi şi mai numeroşi locuitori ai Transilvaniei 
etichetändu-i ca “tolerati”. 

Neluat in considerare de Curtea de la Viena memoriul 
este de asemenea respins de Dieta de la Cluj, “indignatä” si 
“tulburatä” de indräzneala autorilor. 

Calea petitionarä, dupä cum se stie, a caracterizat 
lupta de emancipare a romänilor ardeleni peste un veac. 

Programul revoluției române, redactat cu putin înainte 
de Marea Adunare Naţională de la Blaj din 3/15 mai 1848, 
“Petitiunea Naţională” se constituiau ca o formă evoluatá a 
Supplexului dovedind în acelaşi timp că românii din 
Transilvania se ridicau la o înaltă cotă a demnităţii şi 
conştiinţei unității de neam: “Soarta naţiunii române se va 
hotări la Bucureşti şi la laşi iar nu la Cluj şi nici la Buda. 
Aceasta ο ştiu şi contrarii nostri...” nota Gheorghe Barițiu în 
“Gazeta de Transilvania”. 

La 25 ani de la instaurarea regimului dualist austro- 
ungar cu dramatice consecințe pentru populaţia românească 
generate de seria de legi antiromâneşti (legea naționalităților şi 
legea învățământului promulgate în decembrie 1868) s-a 
desfăşurat la Sibiu conferința extraordinară a Partidului 
Naţional Român hotărându-se alcătuirea unui Memorandum ce 
urma să fie înaintat împăratului Franz Joseph, urmându-se 


vechea cale a memoriilor către suveranul habsburg ce a 
nesocotit mereu cauza românească, atât în 1791/1792 cât şi în 
1848/1849 precum şi în 1868 cu prilejul “Pronunciamentului 
de la Blaj”, această formă considerându-se de fruntaşii români 
în cadrul ilegalităţi... 

Despre amploarea mişcării memorandiste “Cuvântul 
Nou”, inclusiv “Oituzul” a rezervat un spaţiu amplu în 1992 la 
împlinirea unui veac de la declanşarea ei, publicându-se textul 
integral al memoriului precum şi comentariile cuvenite. Nu 
vom reveni deci asupra conţinutului Memorandumului, 
amintind însă că aceasta cuprindea o amplă analiză a stării 
economice, politice, sociale şi culturale a românilor ce 
alcătuiau un sfert din populația teritoriului administrat de 
guvernul de la Budapesta: “Am arătat că poporul român e 
exlus din legilatiuni, din reprezentantele comitatelor, de la 
oficiile publice, iar limba lui este scoasă din toate sferele vieţii 
publice, politice şi juridice. Am arătat, în sfârşit, că deşi 
contribuie cu averea şi cu sângele fiilor săi pentru susținerea 
statului, în Schimbul jertfelor ce aduce, statul nu face nimic 
pentru dezvoltarea lui culturală şi economică, ci e oprit chiar 
de puterea publică în dezvoltarea lui culturală şi economică şi 
întâmpină cele mai mari greutăţi în exercitarea drepturilor de 
autonomie bisericească şi de liberă asociere”. 

600 de români au alcătuit delegaţia ce nutrea nădejdea 
că “Franz Joseph va dovedi înţelegere, (...pátrunsi dar de 
dorul păcii de atâta timp pierdute, îngrijiţi de soarta patriei şi 
plini de încredere in înţelepciunea si în pärinteasca 
solicitudine a Maiestátii Voastre, Românii se mângâie cu 
speranta...)”. 

În complicitate cu guvernul de la Budapesta, curtea 
vieneză a respins Memorandumul, analiza acestuia fiind de 
“competenţa” autorităților budapestane. 

Fruntaşii memorandişti, lon Raţiu, George Pop de 
Băseşti, Vasile Lucaciu, Septimiu Albini, Eugen Brote, în total 
14 dintre iniţiatorii acțiunii, au fost deferiti Justiţiei, între 25 

aprilie/ 7 mai - 13/25 mai desfăşurându-se procesul de la Cluj: 
“Ceea ce se discută aici este însăşi existența poporului român. 
Existenţa unui popor însă nu se discută, ci se afirmă. De aceea 
nu ne dă în gând să venim înaintea Dv., să dovedim că avem 
dreptul la existenţă. Într-o asemenea chestiune nu ne putem 
apăra în fata d-voastră; nu putem decât să acuzám, în fata 
lumii civilizate sistemul asupritor care tinde să ne răpească 
ceea ce un popor are mai scump: legea şi limba!” arăta la 
proces Ion Raţiu. 

Farsa judiciară de la Cluj a stârnit după cum era de 
aşteptat emoție în Vechiul Regat. Cu prilejul mitingului de 
protest de la Bucureşti din 4 iunie, în manifestul - apel adoptat 
se consemna că “cetățenii României dezvăluie acțiunile de 
deznaționalizare a românilor din monarhia austro-ungară 
prin legile şcolare, asociaţiile cultural-politice, prin procese 
de presă”. 

Protestului României i s-au alăturat pozițiile 
oamenilor politici şi de cultură din Europa întreagă, precum şi 
importante publicaţii de mare tiraj. 

De fapt întreaga Europă civilizată a adoptat o poziţie 
fermă de condamnare şi dezaprobare față de nesocotirea celor 
mai elementare drepturi naționale ale românilor din dubla 
monarhie. 

Până şi aliatul german Cancelarul Reichului de pildă 
arăta că “oricum ai gândi, în problema românilor, procesul ca 
atare este o greşeală... Verdictul loveşte în totalitatea 
neamului care numără peste două milioane şi jumătate de 
suflete” (în dubla monarhie - n.n.). 

Sub presiunea evidenţei, Franz Joseph i-a grațiat pe 
memorandisti, în 1895.... 

Mişcarea memorandistă reprezintă forma de vârf a 
luptei pentru emancipare naţională, pe cale petitionará. 

Memorandumul exprimă prin conţinutul său starea de 
lucruri din Transilvania. Evenimentele ulterioare au arătat că 
libertatea şi demnitatea naţională, unitatea statală se dobândesc 

pe altă cale, cale ce a dus spre 1 Decembrie 1918, la care, prin 
opera lor, memorandiştii şi-au adus prinosul cu prisosintá. 


Cuvântul Nou, nr. 1120, 31.05.1992 

11.8. S-a împlinit pohta de veacuri a Neamului 


1 Decembrie - Ziua Naţională a României 


Ziua noastră națională trebuie să semnifice evocarea 
unui anume act reparatoriu al Istoriei, sancţionarea unei 
nedreptáti profunde, un act de justete. 

Ceea ce s-a petrecut la Alba Iulia la 1 Decembrie 1918 
nu este altceva decât repunerea în drepturile sale a unui popor 
care n-a uitat şi nici nu putea uita care-i sunt obârşia şi vatra de 
plămădire, care-i sunt credinţa şi limba. 

Unirea ce Mare este aşadar înfăptuirea unui ideal pe 
care românii l-au avut mereu, depăşind cu demnitate ceea ce 
istoria nu le-a oferit, dar conştienţi că trăiesc în ţara lor, la ei 
acasă, uniți prin grai şi credință în Dumnezeu. 

Se împlinea atunci, în Alba noastră cea sfântă “pohta 
ce-am pohtit” a Viteazului “De la Nistru până la Tisa” inimile 
fremătau de bucurie, limba noastră cea română intra în 
hotarele sale fireşti la această răscruce de vânturi... 

1 Decembrie este ziua de vis şi de dor a tuturor 
românilor, fie ei munteni, olteni, dobrogeni, moldoveni, 
bănăţeni sau ardeleni. Ea s-a întrezărit la Bucureşti, de unde 
pentru toţi românii soarele răsare, a căpătat contururi la 
Chişinău şi Cernăuţi, pentru a-şi arăta măreţia în centrul 
spiritual al vetrei româneşti: Alba Iulia. 

Acolo s-au adunat trimişii românilor din Ardeal, acolo 
au jurat ei unire veşnică cu patria mumă. 

Acolo, printre cei 1228 delegaţi s-au aflat şi trimişii 
românilor de aici, din acest judeţ. 

Răbufnind parcă din scrierile ce le negau existența din 
totdeauna aici, din scrierile cei mentionau în trecut doar ca 
robi, purtând nume ce nu păreau ale lor, răbufnind din ruinile 
bisericilor noastre şi paragina mormintelor noastre, “toleratii” 
de altă dată au rostit jurământul prin glasurile lor: Ioan 


Modroiu, George Şerban, Nicolae Cristea, George Nistor, 
Xenofon Comşa din cercul electoral Sf. Gheorghe, Octavian 
Păcurar, David Păcurar, loan Şerban, George Solciu, loan 
Ardelean din cercul electoral Aita Mare, Alexandru Ciucan, 
Alexandru Teculescu, loan Sărbescu, Nicolae Jurebitá, din 
cercul electoral Covasna. 

Mesajul Consiliului Dirigent al Transilvaniei adresat 
“națiunii române din Transilvania, Banat şi Crişana” ca o 
mântuire după veacuri de împlinire: “Români! În aceste zile 
mari...arátati-vá vrednici de sângele nobil ce curge în venele 
voastre şi vrednici de încrederea lumii civilizate... Fiţi linistiti, 
pasnici şi muncitori, dar de astăzi cu îndârjire vă aparati 
libertatea naţională, şi când s-ar ridica vreun potrivnic acestei 
libertăţi să nu mai rábdati de azi încolo nici o umilire, ci orice 
duşman al libertăţii voastre să-l respingeti, jertfidu-vă de-ar 
trebui chiar şi viata pentru libertate. 

Dacă vă vom chema, veniţi sub arme ca să ne apărăm 
moşia şi neamul ...” Asa să ne ajute Dumnezeu! 


Cuvântul Nou, anul III, nr. 757, 28 .11.1992 

11.9. 1 Decembrie 1918 - istorie şi simbol 


Unitatea națională deplină s-a înfăptuit într-un anume 
moment istoric pe edificiul ridicat de-a lungul timpului de 
conştiinţa naţională conjugată cu fapta istorică a neamului 
românesc şi a marilor săi bărbați. 

Când un popor îşi dobândeşte statutul său naţional, 
unitar şi indivizibil înseamnă că a biruit ráutátile vremurilor 
mai ales atunci când destinul a făcut să-şi afle geneza într-un 
spaţiu binecuvântat şi numit in antichitate “DACIA FELIX” 
râvnit de migratori şi de năvălitori, de mari puteri, mai 
apropiate sau mai depărtate în spaţiu şi timp. 

Independenţa şi unitatea au fost pentru poporul român 
názuinte apărute în adâncurile istoriei. Evoluţia sa dramatică, 
ca popor sedentar, a consemnat ridicări şi căderi, precum au 
fost timpurile, dar nicicând resemnare şi capitulare. Lupta 
pentru independență naţională şi cea pentru unitate naţională s- 
au împletit firesc. 

Astfel ne imaginăm posibila unire, cea de la 1600 
înfăptuită de Mihai Viteazul la Alba Iulia, capitala de suflet a 
tuturor românilor. Aceasta, pe fondul conştiinţei de limbă şi 
credinţă care au constituit liantul unităţii noastre din totdeauna, 
unitatea de spirit despărțit până la memorabilul act al Marii 
Uniri de la 1918. 

Constiinta de neam şi credinţă au constituit specificul 
culturii noastre spiritele din totdeauna, unitatea de spirit 
devansând-o pe cea politică, conditionánd-o totodată. 

Şi aceasta s-a înfăptuit. A fost obiectivul revoluţiei 
române de la 1848/1849, când la Blaj se scanda: “Noi vrem să 
ne unim cu Tara”, M. Kogălniceanu făcea atunci remarca: 
“Unirea este cheia boltei fără de care s-ar prăbuşi întreg 
edificiul naţional”, referindu-se la ceea ce urma să se 
înfăptuiască în 1859 prin unirea Moldovei cu Muntenia sub 
sceptrul lui Cuza Vodă. 


Revenirea Dobrogei la Tara, în 1878, este un alt uriaş 
pas spre unitatea deplină. 

1918 se înscrie însă în cronica românească ca un 
moment ce înmănunchează o istorie multimilenară. La o altă 
scară fata de războiul de independenţă a României din 1877 - 
1878, ridicarea la luptă pentru desăvârşirea unităţii naționale, 
cu cele peste 800.000 de jertfe în războiul de eliberare şi 
întregire a neamului din 1916-1919, a dus la dezrobirea 
Basarabiei, Bucovinei şi Transilvaniei. 

Unirea acestor provincii cu România s-a realizat prin 
voinţa românilor, manifestată prin acte plebiscitare, la 
Chişinău - 27 martie, Cernăuţi - 28 noiembrie si Alba Iulia la 
1 decembrie 1918. Unirea cea mare, recunoscută de întreaga 
lume prin tratate a fost consfintita şi de Constituţia din 1923 
ce proclama România stat naţional, unitar şi indivizibil. 

1 Decembrie 1918 este o dată istorică. Dar ea poartă 
încărcătura întregii noastre existente ca neam. Este un moment 
de triumf meritat, căci a fost scump plătit, apărat apoi cu 
imense sacrificii. Această dată istorică este pentru noi deci şi 
istorie şi simbol - Ziua Naţională a României. 


Cuvintul Nou, nr.1505, 1.12.1995 

11.10. 77 de ani de la unirea Basarabiei cu 
România 1918-1995 


La împlinirea a 77 de ani de la Unirea Basarabiei cu 
România, act politic ce a precedat revenirea Bucovinei şi apoi 
a Transilvaniei la patria - mamă în cadrul statului naţional 
unitar român, vom apela la câteva documente interne şi 
externe cu referire la acest eveniment. 

Rupta din trupul țării în 1812 partea Moldovei de la 
est de Prut, numită mai mult impropriu “Basarabia” a suferit 
un intens proces de rusificare prin depopulări şi colonizări 
străine: “Basarabia noastră este tard românească tocmai ca si 
celelalte tari de peste Prut locuite de fraţii noştri. Noi sub 
stăpânirea rusească n-am avut şcoală, n-am avut biserică, n- 
am avut limbă, n-am avut nimic din ce-i trebuie unui popor ca 
să poată înainta” (România nouă, 24 ianuarie 1918, Chişinău). 

În evoluţia istorică, parte din Basarabia a revenit 
Moldovei, respectiv, după 1859 României, între 1856-1878 
fiind apoi din nou anexată de Rusia. 

Anul 1918 a adus şi poporului român împlinirea 
názuintei fireşti de unitate națională, provinciile româneşti 
aflate sub stăpânirea imperiilor vecine, devenite ruine au 
întregit ceea ce se realizase la 1859. 

Basarabia este în acest proces deschizătoarea drumului 
spre Alba Iulia. Fraţii de peste Prut s-au reîntors la matcă când 
încă războiul nu se încheiase (primul război mondial, 1914- 
1918) act cu totul remarcabil şi eroic, totodată, după ce încă 
din 1917 s-a desprins de fostul imperiu rus. 

La 27 martie/ 9 aprilie 1918, la Chişinău, Consiliul 
Naţional al Basarabiei (Sfatul Tării) a adoptat Hotărârea de 
unire cu România, din care cităm: În numele poporului 
Basarabiei, Consiliul Naţional declară: 

“Republica democratică moldovenească (Basarabia), 
în limitele sale dintre Prut, Nistru, Dunăre, Marea Neagră şi 


vechile sale frontiere cu Austria, smulsá de Rusia, de mai 
mult de 100 de ani din corpul vechii Moldove, în virtutea 
dreptului istoric şi al dreptului naţional, pe baza principiului 
că popoarele singure trebuie să decidă de soarta lor, se 
uneşte de acum înainte cu patria mamă, România (...), 
Basarabia alipindu-se la România ca o fiică la mama sa, 
Parlamentul român va decide convocarea în cel mai scurt 
timp a unei Constituante în care vor intra proporțional cu 
populaţia reprezentanţii Basarabiei, aleşi prin sufragiu 
universal, egal, direct şi secret (...). Trăiască în veci unirea 
Basarabiei şi a României, pretutindeni şi pentru totdeauna. 
Preşedinte I. Inculeţ. secretar S. Buzdugan” 

Alături de semnatari, în avangarda luptei pentru unirea 
cu România s-au mai aflat patriotii basarabeni Pantelimon 
Halippa, loan Válutá, Alexandru Váleanu, Vasile Horea şi 
alții. 

Primul ministru român A. Marghiloman, declara: 
“..cu mândrie iau act de declaraţiile domniilor voastre si 
declar că Basarabia este de-acum unită pe vecie cu România 
unită şi nedespärtita...”. 

În fine, dintre multitudinea de documente externe ce 
confirmă apartenența Basarabiei la România, cităm din 
Tratatul privitor la Basarabia semnat la Paris, la 28 octombrie 
1920: “Imperiul Britanic, Franța, Italia, Japonia - 
principalele puteri aliate - si România, considerând ca in 
interesul păcii generale în Europa, trebuie să se asigure chiar 
de-acum ο suveranitate asupra Basarabiei, răspunzând 
aspiratiunilor populaţiei şi garantând minorităţilor de rasă, 
de religie sau de limbă, protectiunea care trebuie; 
considerând că din punct de vedere geografic, etnografic, 
istoric şi economic unirea Basarabiei cu România este pe 
deplin justificată (...), au hotărât să încheie prezentul tratat şi 
în acest scop au desemnat plenipotentii lor (semnăturile). 
Făcut la Paris, la 28 octombrie 1920, într-un singur exemplar 
care va rămâne în Arhivele Guvernului Republicii Franceze, şi 

după care se vor face expediţii autentice la fiecare din puterile 
semnatare ale tratatului (...)”. 

Din câte cunoaştem Tratatul n-a fost declarat caduc 
precum pactul Molotov-Ribbentrop sau “Arbitrajul” de la 
Viena... 

Unirea Basarabiei cu România la 27 martie / 9 aprilie 
1918 se înscrie în istoria dramatică a poporului român drept 
eveniment remarcabil, un fapt istoric firesc, simbolizând 
regăsirea de sine a românilor de peste Prut. ÎL apreciem si îl 
tratăm ca atare. 


Cuvintul Nou, nr. 1329, 2503.1995 

11.11.55 de ani de la Dictatul de la Viena - O 
filă dureroasă a istoriei naţionale 


România, stat naţional unitar, întregită în urma 
primului război mondial la hotarele ei fireşti, Unire 
recunoscută prin tratate internaționale, s-a numărat printre 
obiectivele principale ale politicii revizioniste promovate în 
perioada interbelică de Rusia Sovietică, Ungaria, Italia şi 
Germania. 

Slăbiciunile democratiilor occidentale - Anglia şi 
Franţa - manifestate cu precădere începând cu 1936 s-au vădit 
în şubrezenia Sistemului de la Verssailes şi a alianțelor 
politico - militare alcătuite pe structurile fostei Antante, 
precum şi în timiditatea cu care Liga Naţiunilor lua poziţie 
împotriva pregătirilor de război şi a aventurilor revizioniste 
promovate de statele “nedreptatite“ prin prevederile tratatelor 
de pace încheiate în 1919-1920. 

Astfel, Austria, Cehoslovacia, Polonia, Finlanda, 
Țările Baltice, România şi Iugoslavia, state nationale, create 
sau întregite după 1918, urmau a fi desfiinţate sau mutilate 
spre satisfacerea pretențiilor teritoriale ale (Germaniei, 
U.R.S.S., Italiei, Ungariei şi Bulgariei. 

În complexul de evenimente, favorabile puterilor 
revizioniste, în perioada 1938-1941, aceste planuri au fost 
înfăptuite fie prin agresiuni militare, fie pe cale “paşnică“ (prin 
ultimatum sau dictat!), României i se răpea (conform 
prevederilor conţinute în Pactul Molotov-Ribbentrop, din 23 
August 1939), în urma unui ultimatum, Basarabia, Bucovina 
de Nord şi Ținutul Herţa, Uniunea Sovietică intrând la 28 iunie 
1940 în posesia a 50.500 km pătraţi, cu 3,8 milioane locuitori. 

Fata de România, beneficiind de incurajäri din partea 
Berlinului, Moscovei şi a Romei, Ungaria a manifestat 
pretenții teritoriale ce ar fi putut fi satisfăcute numai cu sprijin, 
inclusiv militar din partea Germaniei şi U.R.S.S. În acest 


context, după tratative bilaterale eşuate, s-a hotărât “arbitrajul” 
germano-italian ce urma să soluţioneze paşnic conflictul. La 
data de 30 august 1940, la Viena, avea să fie semnat 
respectivul “arbitraj. Amenintárile făcură echivoc la adresa 
existenței de fapt a statului român prin intervenția militară 
denaturează sensul de “arbitraj în acel dictat, cu triumful fara 
glorie al dreptului forței. 

În documentul semnat de Ribbentrop, Ciano, 
Manoilescu şi Csâki, respectiv, miniştrii de externe ai celor 
patru, se prevedea anexarea de către Ungaria a nord-vestului 
României (unsprezece judeţe din Transilvania), însumând 43 
492 km. pătrați cu 2 ,7 milioane locuitori, în majoritate 
români. 

Deşi primul ministru Teleki şi ministrul de externe 
Csâki promiteau solemn la Viena cu ocazia tristei ceremonii că 
locuitorii de altă etnie din teritoriul atribuit vor fi tratați în mod 
egal cu cei de etnie maghiară, istoria a consemnat exact 
opusul. Ceea ce nu a reuşit regimul dualist în politica de 
deznaționalizare s-a încercat după 1940, urmând ca în cele 11 
judeţe să fie distrus tot ce s-a înfăptuit după marea Unire de la 
1 decembrie 1918. 

Regimul impus de Ungaria hortystă în Transilvania de 
nord-vest echivalează cu intoleranta şi disprețul fata de alte 
valori ridicate la rangul de politică de stat, dealtfel recunoscute 
ca atare în documentele oficiale emise de administrația 
maghiară de ocupație. Acestui regim de tristă faimă în istorie 
l-au căzut victime zeci de mii de români şi evrei ucişi, 
maltratati, alungați, deportați, umiliti. 

Ce s-a petrecut în teritoriul anexat este valabil şi 
pentru fostul judeţ Trei Scaune. Populaţia românească s-a 
redus cu peste 37 la sută, a fost desființat învățământul 
românesc, s-a distrus tot ceea ce era cultură românească, iar 
biserica ortodoxă a suferit un adevărat martiraj. 

Nu ne stă în intenţie de a da amănunte, nu aceasta se 
urmăreşte prin rândurile de față. La 6 septembrie 1944 acestui 

regim 1 s-a pus capăt în judeţul nostru prin Jertfa ostaşilor 
români. 

Este o comemorare a unor evenimente de un 
cutremurător tragism şi prilej de omagiere a victimelor 
nevinovate ce au pierit sau au avut de suferit în propria lor 
tara, negându-li-se până şi dreptul de a exista şi de a se ruga in 
lácasuri de cult, căci nimic nu se uită. 

În 1995, în întreaga lume s-a comemorat împlinirea 
unei jumătăți de veac de la încheierea celui de-al doilea război 
mondial, inclusiv în tara noastră. Evocările au urmărit 
desprinderea unor invataminte, dure de altfel, ale istoriei. 
Aceasta am urmărit şi noi de fapt. 


Cuvântul Nou, nr.1438, 30.08.1995 

11.12. 50 de ani de la sfârşitul celui de-al doilea 
război mondial (1945-1995 ) 


Întreaga lume civilizată marchează într-un mod sau 
altul împlinirea unei jumătăți de veac de la încheierea prin 
victoria Naţiunilor Unite a celui de-al doilea război mondial. 

Se aniversează marile victorii, se comemorează 
victimele, se cercetează documente, se emit judecăţi de 
valoare privind acel cataclism ce a cuprins întreg planiglobul 
între 1 septembrie 1939 şi 2 septembrie 1945. Se încearcă 
invataminte, se reconsiderá fapte şi personalităţi. Să reamintim 
câteva date. 

Al doilea război mondial a fost declanşat de puterile 
revizioniste în frunte cu Germania, după două decenii de pace 
fragilă (1918-1939) la 1 septembrie 1939 prin agresiunea 
acesteia împotriva Poloniei şi s-a sfârşit la 2 septembrie 1945 
prin capitularea Japoniei. A izbucnit deci în Europa şi s-a 
încheiat în Asia. Conflictul început la 1 septembrie 1939 a 
angrenat circa 2 miliarde oameni din 61 de state, din care cei 
mobilizați s-au cifrat la peste 110 milioane militari. Fläcärile 
conflictului s-au revărsat pe cuprinsul a peste 40 de state din 
Europa, Africa şi Asia corespunzând unei arii de peste 22 
milioane kilometri pătrați. 

Germania, Italia, Japonia au constituit aşa-numita 
“Axă” la care au aderat din diverse considerente Finlanda, 
România, Ungaria şi Bulgaria, împotriva unei alianţe 
eterogene prin interese alcătuită în principal din Marea 
Britanie, U.R.S.S. şi S.U.A. 

Ca în alte momente ale evoluţiei sale istorice, 
România n-a fost nici ea ferită de război cu toate consecinţele 
sale pe plan politic, militar şi teritorial. 

Participarea României la al doilea război mondial, 
între 22 iunie 1941 şi 9 mai 1945 (faptic până la 12 mai) a fost 
dictată de cu totul alte raţiuni în comparaţie cu cele ale 


Ungariei. România a fost obligată să-şi afle aliaţi, fie şi 
temporari pentru recuperarea cel putin in parte a pierderilor 
teritoriale impuse de protocolul adițional secret al pactului 
sovieto-german (Molotov-Ribbentrop) din 23 august 1939 şi 
Dictatul de la Viena, prin care ţării i s-au răpit Basarabia şi 
Bucovina de Nord, precum şi Transilvania de Nord-Vest. 
România a desfăşurat în prima fază operaţiuni militare 
împotriva agresorului din est (U.R.S.S., între 22 iunie 1941 - 
23 august 1944) şi apoi împotriva celui din vest, până la capăt. 
În ambele faze scopul a fost identic deci, s-au modificat însă 
datele problemei. 

Din nefericire, informaţiile ce ne stau la îndemână nu 
sunt complete. Este şi dificil de estimat când vor fi. Arhive 
importante ne sunt inaccesibile, inclusiv cele româneşti 
transportate în afară. Ceea ce însă putem afirma cu pregnantá 
este faptul că redobândirea prin luptă a ceea ce ni s-a răpit sau 
ni s-a negat a constituit pentru noi întotdeauna o chestiune de 
onoare. 

După înfrângerile din est şi evenimentele de la 23 
august 1944, România a găsit resursele militare, precum şi cele 
economice pentru eliberarea Transilvaniei de Nord-Vest şi a 
participa alături de Naţiunile Unite şi la înfrângerea forţelor 
germano-hortyste de pe teritoriul Ungariei, Slovaciei, Austriei 
şi Cehiei cu două armate (I şi IV), un corp aerian, o brigadă 
blindată şi alte unităţi, efective superioare celor ale Canadei 
sau Franţei de pe frontul de Vest. 

Sud-Estul Transilvaniei, cu oraşul Sfântu Gheorghe şi 
zona aferentă a fost, în septembrie 1944, teatrul unor 
confruntări militare deosebite. Sfântu Gheorghe, după cum s-a 
mai relevat, a fost primul oraş ardelean eliberat din teritoriul 
răpit prin Dictatul de la Viena, de trupele Diviziei 1 de Munte, 
Grigore Bălan, David Păiuş, Mihai Grecu, alti zeci de militari 
români s-au jertfit, atunci la septembrie 1944. Apoi, podişul 
Transilvaniei, Oarba de Mureş, Cluj, Oradea, Carei, Debrețin, 
Budapesta, munţii Tatra, până la capăt, cum s-a mai arătat... 

Au urmat tratatele de pace. Nu şi pentru principalii 
agresori. Războiul a început fără declaraţie în acest sens şi s-a 
sfârşit fără un sistem complet de tratate de pace (cazul 
Germaniei şi Japoniei). 

Hărțile s-au desenat la Ialta şi Potsdam, la Paris, ca si 
sferele de influență. Marii învingători şi-au însuşit monopolul 
adevărului şi al dreptății. 

Tratamentul impus României este cel de pe poziţii de 
forță, geopolitic fiind inclusă într-o zonă nefastă cu urmările 
cunoscute pe toate planurile, cu toate consecinţele de natură 
internă şi externă. 

Povara unui război din care România n-a făcut 

nicicând un scop în sine ci un mijloc, a fost dusă însă cu 
demnitate másurándu-se în sacrificii atât de mari încât 
considerăm acum nepotrivite oricare statistici. Nesfârşitul şir 
de martiri ai neamului nostru nu ne îngăduie. 
Împlinirea unei jumătăţi de veac de la încheierea acestui 
pustiitor război ne îndeamnă însă la reflecții profunde, la 
invátáminte. Fiind şi războiul nostru, îl comemorăm cu 
decentá si demnitate, cum ne cer martirii, cum ne cer cei ce au 
trecut in neființă, stiufi sau nestiuti, pentru libertatea 
pământului românesc. 


Cuvântul Nou, nr. 1357, 9.05.1995 

II. 13 Jandarmeria română - 145 de ani de 
atestare ca armă 


3 aprilie 1850 se înscrie în istoria armei jandarmeriei 
ca dată de apariţie a instituţiei cu acest nume - Jandarmeria 
Română. 

În ansamblul măsurilor de modernizare a aparatului 
administrativ a Principatelor Romane cu aplicarea 
Regulamentelor Organice în Tara Românească (1831) şi 
Moldova (1832) continuate dupá revolutia de la 1848 
figurează şi “Legiunea pentru reformarea corpului slujitorilor 
în jandarmi” - act emis în Moldova în timpul domniei lui 
Grigore Alexandru Ghica (1848-1853; 1854-1858). 

Legea în sine este un document constitutiv, dar 
formațiuni cu atribuțiile jandarmeriei le aflăm din documente 
încă de la sfârşitul secolului al XVIII-lea sub denumirea de 
“slujitori”, “dorobanţi” sau chiar “jandarmi”, mai precis 
formațiunile cu organizare militară cu misiuni de pază şi 
ordine, cu efective relativ reduse. În această acceptiune, 
fireşte, istoria jandarmeriei este chiar mai veche. 

Ca forță militară înarmată, jandarmeria a fost martoră 
activă la marile evenimente ce au marcat istoria națională în a 
doua jumătate a veacului XIX, îndeosebi în înfăptuirea Unirii 
de la 1859 sau Războiului pentru cucerirea independenţei de la 
1878-1879. 

În ciclul măsurilor de reorganizare şi extindere a 
atribuţiilor armei de referință trebuie considerată şi “Legea 
asupra jandarmeriei române” adoptată de Parlament la 1 
septembrie 1893, dată convenită ca “Ziua Jandarmeriei”. La 
aceasta se adaugă Decretul Lege din 15 noiembrie 1918 şi mai 
ales Legea din 23 martie 1929 apărută din cerințele de ordin 
general în condiţiile Statului Naţional Unitar Român. 

Este de semnalat că în existenţa sa, jandarmeriei i-au 
fost atribuite misiuni tot mai complexe, mai încărcate de 


riscurile generate de acestea. În judeţul nostru jandarmeria 
română este prezentă alături ca celelalte componente ale 
administrației româneşti, după 1 decembrie 1918, constituită în 
Legiunea de Jandarmi Trei Scaune cu atribuţii de apărare a 
ordinii publice la sate dar nu numai. 

Din tezaurul arhivistic păstrat desprindem evoluția 
acestei unități, structura de organizare şi diversitatea 
misiunilor. 

Publicația “Poliţia” a mai consemnat o parte din aceste 
aspecte şi cu alte prilejuri inclusiv cu ocazia centenarului 
jandarmeriei române (1 septembrie 1993). Se cuvine totuşi a 
repeta faptul că unitatea noastră de jandarmi moşteneşte 
remarcabile tradiții privind îndeplinirea responsabilă a 
misiunilor ordonate, chiar cu sacrificiul suprem (cazul eroului 
jandarm loan Tăutu de la postul Aita Mare). Acestea constituie 
un suport emoţional puternic şi un stimulent consistent în 
îndeplinirea atribuţiilor specifice ce revin acestei prestigioase 
instituţii a statului. 


Poliţia, Sfântu Gheorghe, anul IV, nr. /1995 

II. 14. Minoritățile nationale din România 


De curând, la Arhivele Statului - sediul central din 
Bucuresti, în fata unui public numeros şi a unor reprezentanți 
ai mass-media din tara şi străinătate, a avut loc lansarea 
lucrărilor “Diplomatia europeană şi mişcarea 
memorandistă, 1892-1896” şi “Minoritățile nationale din 
România” vol.I. N-au lipsit unii atasati culturali dintr-o serie 
de ambasade precum nici reprezentanți ai Ministerului român 
de Externe. 

Cele două lucrări, de fapt ediţii de documente, 
abordează controversata problemă a minorităților în Europa 
centrală si de fapt se completează “Diplomaţia 
europeană...”, ediție coordonată de prof. Corneliu Lungu, 
director al Arhivelor Istorice Centrale din D.G.A.S., prezintă 
reacţia şi poziţia cancelariilor străine față de problematica 
minorităţilor din monarhia austro-ungară, în speţă mişcarea 
memorandistă, respectiv mişcarea naţională a românilor din 
Transilvania pentru recunoaşterea drepturilor la învățământ şi 
cultură în limba maternă, la reprezentare politică. 

Oarecum în contrast, ediția “Minorităţi nationale...” 
abordează prin documente de arhivă problematica raportului 
dintre statul naţional unitar român şi minoritățile naţionale 
(tratate global şi egal), drepturile acestora consfintite prin 
Constituţia din 1923 (vezi coperta: titlul lucrării este suprapus 
textului Constituţiei din 1923), reacția minorităţilor nationale, 
inclusiv a unor organizaţii şi lideri ai acestora la toleranța 
românească. Ediţia este coordonată de prof. dr. Ioan Scurtu, 
director general al Arhivelor Statului şi prof.Liviu Boar, 
director al Arhivelor Statului Mureş. 

Ambele ediții, dar vom insista asupra “Minorităţilor 
nationale...”, se adresează în special cititorului extern, mai 
puţin cunoscător al istoriei româneşti, căruia i se pun la 
dispoziţie documente de strictă autenticitate. La culegerea 


acestora şi realizarea lucrărilor de mai sus au lucrat multi 
cercetători şi arhivişti între care şi subsemnatul, în calitate de 
colaborator, date, informaţii şi documente din fostul județ Trei 
Scaune se regăsesc în volum. 

Lucrarea “Minorităţi naţionale...” va cuprinde două 
volume reflectând problematica respectivă cuprinsă între două 
momente istorice de referință şi anume realizarea Marii Uniri 
de la 1 Decembrie 1918, recunoaşterea internațională a 
acesteia la Paris - Verssailes şi tratatul de pace de la Paris din 
1946-1947. Primul volum cuprinde perioada 1918-1925. În 
această etapă s-a elaborat Constituţia din 1923 care proclama 
România stat național unitar şi prevedea în art.8 că “Toţi 
românii fără deosebire etnică sunt egali în faţa legii şi 
datori a contribui fără deosebire la dările şi sarcinile 
publice”. Volumul I prezintă 178 documente în limba română, 
engleză, franceză, germană şi maghiară, în 748 de pagini. 

În cuvântul introductiv semnat de prof. dr. loan 
Scurtu se precizează: “Dincolo de anumite greutăți şi 
tensiuni, anii 1918-1925 au marcat o etapă importantă pe 
calea integrării minorităţilor naţionale în cadrul Statului 
național unitar român... În fond, evoluția României de după 
1916 a fost rodul activităţii tuturor cetățenilor atât a celor de 
etnie română, cât şi a celor aparținând minorităţilor 
naţionale”. Nu ne rămâne decât să sperăm că lucrarea ce 
probabil va suscita interes se va afla şi in librariile noastre. 

După primul război mondial, principiul naționalităților 
având câştig de cauză la Conferinţa de Pace de la Paris 
rezultând o serie de state naționale în Europa, nu exista practic 
nici un stat fără minorităţi naţionale. În România întregită la 1 
Decembrie 1918 şi recunoscută ca atare în tratatele de pace de 
la Paris, Saint Germain şi Trianon (1920), minoritățile 
nationale erau reprezentate astfel: 7,9 % - maghiari, 4,1 % - 
germani, 4 % - evrei, 3,2 % ruteni şi ucrainieni, 2,3 % ruşi 
etc., românii însumând 72 % din populaţia ţării. 

Germanii (saşii şi şvabii), evreii, polonezii, o bună 
parte a rutenilor au aderat la Marea Unire. “Liderii minorității 
maghiare au adoptat a atitudine de “rezistenţă pasivă” sperând 
că la Conferinţa de Pace de la Paris nu se va confirma unirea 
Transilvaniei cu România” (“Minoritățile nationale ...”, p.8.). 
În ansamblu, aceasta a fost în perioada de referință atitudinea 
Partidului Maghiar din România. 

Legile adoptate de parlamentul român după Marea 
Unire (reforma agrară, legea învățământului) s-au aplicat fără 
discriminări, fără a avea amprenta unui caracter etnic. 
Conform articolului 5 din Constituţie, toţi cetăţenii erau egali 
în faţa legii, în drepturi şi îndatoriri. Cunoaşterea limbii de 
stat, oficiale, devenea obligatorie fără a se aduce vreo 
îngrădire însuşirii limbilor materne. 

“Minoritățile nationale...” fiind o lucrare întocmită în 
spirit strict arhivistic (şi ne îngăduim să afirmăm că astfel este 
în acelaşi timp strict obiectivă) oferă cu afirmări o selecție de 
documente relevante ce pot şi trebuie să fie lecturate de cei 
interesați în cunoaşterea realitátilor în problematica raportului 
stat - minorități în perioada de referință. 

Volumul I prezintă deci documente şi statistici pentru 
toate judeţele Țării, in special din Transilvania, Basarabia si 
Bucovina, în care se regăsesc date şi informaţii privind 
opţiunile politice ale minorităţilor naţionale, viaţa culturală şi 
religioasă a acestora, starea lor de spirit, “pluralismul cultural 
autentic cum erau puţine în Europa acelei perioade” 
(“Minoritățile ...” p. 13 ). Un alt mare adevăr este de 
asemenea subliniat în lucrare şi anume că “deşi toate forțele 
politice româneşti au recunoscut necesitatea sprijinirii 
națiunii majoritare, în fapt guvernele româneşti au făcut 
extrem de puţin mai ales pe tărâm economic şi cultural în 
zonele cu minorităţi naţionale mai numeroase” (p. 14). 
Afirmația se referă la perioada 1919-1925. 


Arhiva Direcţiei Judeţene Covasna a Arhivelor Naţionale, 
Dos.15/ 1996. 

III. 
FILE DE ISTORIE ÎN ARCUL 
INTRACARPATIC 


HI. 1. Informaţii din documentele locale 
privind cauza naţională la românii din Trei 
Scaune 


Problematica referitoare la ponderea, locul şi rosturile 
românilor din sud-estul Transilvaniei - inclusiv spaţiul actualului 
judeţ Covasna, cunoscut în vechea organizare administrativă sub 
numele de “Trei Scaune”-, la prezenţa lor la marile momente ale 
devenirii noastre istorice reprezintă o chestiune de importanță 
aparte, considerăm noi, sub aspecte istorice, demografice, 
national-etnice şi lingvistice. 

Este, totodată, o problematică mai dificil de abordat, 
pentru o anumită etapă, cel puţin arhivistic. Căci nu putem separa 
aportul românilor din Trei Scaune la înfăptuirea marelui act de la 1 
Decembrie 1918 de evoluţia lor anterioară Marii Uniri, precum şi 
de epoca ce i-a urmat. Şi aceasta deoarece idealul naţional a fost 
întotdeauna treaz la cei consideraţi atât de nedrept “tolerati” pe 
propriul lor pământ. 

Se cuvine deci a arăta, cât de succint, situația românilor 
reflectată de documente de arhivă, atâtea cât ne-au rămas la 
îndemână. Probabil că din aceste considerente, cea mai apăsătoare 
întrebare pentru cercetătorul aplecat asupra acestora, aflate în 
păstrarea Filialei Arhivelor Statului județului Covasna este legată 
de frecvența informaţiilor privitoare la românii din scaunele 
“secuieşti” cu populație maghiarofoná. Nu cunoaştem din 
documente, în absenţa unor studii sistematice mai vechi sau de 
dată recentă, momentul în care românii din Trei Scaune au devenit 
minoritari. Documentele medievale provenite din spațiul de 
referință ne apar oricum destul de zgârcite în acest sens, cel puţin 
în aparență. 

În avanpostul sud-estic al expansiunii regalității ungare, 
românii au avut de suportat un sistematic proces de 
deznaționalizare, constrânşi a-şi abandona limba şi credinţa - 


elemente fundamentale ale spiritualității de neam. Tratati ca 
inferiori atât social, cât şi cultural şi religios, fără instituţii proprii 
(cu excepţia parohiilor) până la 1919 nu s-au constituit “arhive 
româneşti”, iar celelalte documente nu trebuie considerate neapărat 
obiective. 

În tezaurul nostru arhivistic se află un număr însemnat de 
fonduri familiale (sec. XIV-XX), precum şi fonduri administrative 
din epoca medievală şi modernă, din care se poate desluşi starea 
românilor sub toate formele. Se cuvine însă a preciza că numele 
înaintaşilor noştri era consemnat conform specificului limbii 
maghiare, în fonetica acesteia (Miklos, Istvan, Peter ş.a, cu 
specificatia olah - valahul), sau cu numele maghiarizate precum 
Roman, Muntyan, Ardelyan, Raduly, Ursuly, Moldovan s.a., 
aproape fără excepție în postura de robi sau iobagi, obiecte vii ale 
vânzărilor şi cumpărărilor de proprietăți sau ale legárii de glie: 
“Moldova Vasile şi familia sunt iobagiti pe vecie pe moşia Apor”. 

Din aceleaşi izvoare aflăm şi soarta unor români din 
Moldova sau Muntenia care, în refugiu din fata năvălirilor turceşti 
sau tătare, sfârşeau prin a fi prinşi, robiti, deznationalizati pe 
moşiile nemesesti ale scaunelor secuieşti (Molvai, Tivadar, Tamas 
şi Raduly Komsa, Sztan Sorban) fugari din Moldova, iobagiti pe 
vecie pe moşia Apor”. 

Valoroase izvoare referitoare la viata, dar şi unitatea 
spirituală a românilor din Trei Scaune sunt fără îndoială 
documentele aparţinând fondurilor parohiale ale cultului ortodox 
(secolul al XVIII-lea - începutul secolului al XX-lea. Ele, de altfel, 
sunt şi singurele documente în limba română constituite în judeţ, 
care ne-au parvenit, datând din perioada anterioară Marii Uniri şi 
ne îngăduie să apreciem cu aproximaţie numărul acestor parohii. 
Avându-se în vedere continuitatea în timp a acestor lăcaşuri de 
spiritualitate, faptul că parohiile ortodoxe şi apoi cele greco- 
catolice erau aproape la paritate cu cele romano-catolice şi 
reformate de la cumpăna veacurilor XVIII-XIX, se pot trage 
anumite concluzii. Oricum, azi situaţia este total diferită. Este un 
caz fericit că unele din aceste documente au supraviețuit 

“cenzurii” vremurilor, atestând pe românii din localităţi, precum 
Cernatul de Jos, Arcus, Dalnic, Ilieni, Turia, Valea Crişului, 
Bicfalău ş.a., aşezări unde astăzi limba română nu mai este vorbită, 
în vreme ce în 1762 conform unor conscriptii urbariale, erau 
consemnate 10330 de români. 

Apare semnificativ faptul că mişcările naţionale ale 
românilor ardeleni şi munteni sub conducerea lui Horea, Cloşca şi 
Crişan, respectiv Tudor Vladimirescu, au avut ecou în rândul 
iobagilor români din Trei Scaune, fapt semnalat în documentele 
aparținătoare fondului familial Kalnoky (mare latifundiar maghiar, 
jude regal pe la 1784) sau în fondul Sepsi, conţinând rapoarte cu 
referire la cele de mai sus: “există ştiri că iobagii de aici sunt gata 
să se ridice la luptă alăturându-se räzvrätitilor, rare sunt satele 
unde sá nu fie agitatii” (Raport al judelui regal către guvernul 
Transilvaniei - 1784). 

S-au păstrat mărturii despre ridicarea românilor de la 
1848/1849. Ideea de libertate şi unitate națională se cristalizase la 
românii din Trei Scaune. Lupta lor pentru demnitate naţională a 
îmbrăcat forme dramatice. Cum Dieta de la Cluj (17/29 mai) 
proclamase “unirea” Transivaniei cu Ungaria, la care au aderat şi 
secuii, la Lutita (3/15 oct.), ideile democratice - emanatii ale 
revoluţiei maghiare - s-au dovedit simple iluzii pentru românii 
ardeleni, inclusiv pentru cei din Trei Scaune. N-au fost feriti nici ei 
de gravele consecințe ale neînțelegerilor româno-maghiare. În 
spaţiul judeţului au avut loc lupte violente între detaşamentele de 
secui şi legiunea românească a Ţării Bârsei. 

Din monografia comunei Araci realizată de G.G. Rafiroiu, 
membru corespondent al secţiei istorice Astra în ciclul “din ţinutul 
săcuizat”, publicată în 1938, pe baza unor izvoare de arhivă ale 
parohiei ortodoxe Araci (care din nefericire nu se mai păstrează), 
cităm: “Anul 1848 deschide zorile unor vremuri mai bune. În 
vecinătatea Aracilor, în 29 nov. se dă o luptă între secui şi legiunea 
română a Ţării Bârsei, condusă de Constantin Secăreanu si 
Constantin loan. Victoria a fost de partea secuilor. O lună mai 
târziu, pe vechiul loc se dă o altă luptă, de data aceasta victoria fu 

de parte românilor. La 2 ianuarie 1849 se încheie un tratat 
cunoscut sub numele de “Tratatul de la Araci”, care nu a însemnat 
decât un armistițiu. Secuii revin. Dintre conducătorii români din 
Araci, loan Ciucăşel este primul martir din comună. Dar sângele 
vărsat deschide o nouă epoca în istoria Aracilor, toţi iobagii devin 
proprietari peste curţile şi pământurile pe care au asudat zi şi 
noapte, secole întregi”. 

Un rol de excepție în dezvoltarea conştiinţei de neam la 
românii din Trei Scaune l-a jucat ASTRA. De la înfiinţare, 1861, 
din puţinele documente păstrate şi care, deci ne stau la îndemână, 
în Transilvania, ASTRA, pentru câteva decenii, s-a constituit în 
obstacol esenţial în calea desnationalizárii totale a românilor de 
aici. Aproape tot ce însemna viaţă spirituală şi culturală se leagă de 
activitatea ASTREI: biserică, şcoală, limbă maternă - elemente 
fundamentale ce ne-au asigurat dăinuirea peste toate nedreptátile 
istorice la care românii au fost supuşi: “Creştinii noştri din comuna 
Sân Giorgiu din Trei Scaune, văzând că biserica lor este atât de 
ruinată... de asemenea şcoala lor e atât de mică şi întunecoasă, 
încât numai cu greu se mai pot tine prelegeri (şcoala datează din 
1799 fiind una din primele şcoli româneşti din judeţ - n.n.), au 
hotărât în sinodul parohial reconstrucţia, atât a bisericii, cât şi a 
şcolii, adunând pentru scopul acesta, după putinţa lor, o cantitate 
oarecare de materiale şi o mică sumă de bani... ştim cu toţi 
iubitorilor în ce împrejurări critice trăiesc confrații noştri din 
ținutul secuimii şi trăiau încă până în ziua de azi....Nicăieri nu este 
atât de ameninţată naționalitatea şi confesiunea noastră ca acolo, 
veniţi dar cu toţii să-i ajutăm pe aceşti frați ai noştri. Să prevenim 
pericolul ce ne amenință cu pierderea unui membru însemnat din 
trupul bisericii şi naţiunii noastre, dându-le bucuroşi şi bánutul 
nostru”. 

În Memorandumul românilor din Transilvania şi Ungaria 
sunt subliniate referitor la învățământul románesc( care, în Trei 
Scaune era într-o amarnică suferință), consecințele Legii 
învățământului din 1868 (Legea XXXVIII), “Odată cu legea, 
învățători şi şcolari au fost siliți să petreacă... timpul şcolar 

căznindu-se să înveţe o limbă cu desăvârşire străină pentru dânşii, 
de care nu au trebuintä in relatiunile lor. Astfel, scoalele 
confesionale au încetat a fi aşezăminte de cultură şi au devenit 
focare pentru propagarea limbii maghiare”. În Trei Scaune, de 
exemplu, pe la 1890, din 28 de şcoli confesionale româneşti (26 
ortodoxe şi 2 greco-catolice) numai în 11 se mai preda limba 
română, pentru ca în 1900 numărul şcolilor confesionale ortodoxe 
să se reducă de la 28 la 18. Consecințele pe plan spiritual şi nu în 
ultimul rând, în procesul de deznaționalizare şi modificare a 
raportului demografic au fost resimtite din plin de românii de aici, 
străini în propria lor tara, “căci dacă şcoli n-au avut, n-au avut nici 
un fel de libertăţi, iar dacă pentru şcoli au luptat, românii pentru 
ființa naţională, pentru cauza naţională au luptat”, - cum observa 
un atent cercetător, confrate de-al nostru. 

Românii din Trei Scaune ca şi cei din restul Transilvaniei 
(precum şi din Bucovina sau Basarabia) au privit întotdeauna spre 
Bucureşti cu speranţă şi încredere: “Pentru tot românul soarele de 
la Bucureşti răsare!”. 

Războiul de întregire a neamului deschidea zorile unei noi 
epoci şi în istoria judeţului Trei Scaune. Armata română, făcându- 
şi intrarea în această zonă, a fost primită cu un entuziasm greu de 
descris, sud-estul Transilvaniei fiind, aşa cum se ştie, eliberat în 
primele zile de campanie, timp în care trupele inamice în retragere 
duceau ostateci tocmai în lagărul de la Sopron, unde ajungea, spre 
exemplu, preotul Aurel Nistor din Araci. 

Nu  insistăm asupra mersului evenimentelor din 
desfăşurarea războiului de întregire. Ne facem datoria să 
menţionăm că, şi de la noi, zeci de tineri înfruntând riscuri imense, 
asemeni lui Emil Rebreanu au trecut munții pentru a se înrola în 
armata română (30 de feciori din comuna Covasna au trecut în 
Moldova, luptând apoi în regimentele ardelene pentru eliberarea 
Transilvaniei), sau că ostaşii români din Trei Scaune din armata 
austro-ungară au dezertat înrolându-se în eroicul regiment de 
voluntari ardeleni ce şi-au adus obolul şi la eliberarea fraților 

basarabeni trăind coşmarul din gara Chişinăului, la 19 ianuarie 
1918. Unul dintre aceştia fost Pompiliu Nistor din Trei Scaune. 

Documentele locale atestă alcătuirea gărzilor naţionale pe 
teritoriul judeţului, în noiembrie 1918. mărturisim că multe dintre 
acestea sunt făcute publice cu acest prilej. Astfel, într-o scrisoare 
adresată Prefecturii Trei Scaune, un veteran al acestor gărzi arată: 
“Subsemnatul Octavian Fulea, originar din comuna Hăghig 
(judeţul Trei Scaune)... fiind informat că din partea Ministrului 
Apărării Naţionale vi s-a cerut înaintarea de tabele cuprinzând pe 
foşti membrii ai Gărzii Naţionale din Ardeal în anii 1918-1919 - 
ofiţeri, grade inferioare şi soldaţi - în vederea conferirii medaliei 
Ferdinand I, în calitatea mea de fost comandant al Garzilor 
Naţionale române din comunele Hăghig, Araci, Arini, larási, 
Vâlcele, cu gradul de locotenent, îmi permit a vă înainta aici 5 
tabele nominale în care sunt trecuți toți câți au făcut parte din 
Gărzile naționale din comunele sus amintite. Aceste tabele sunt 
scoase din arhiva fostei Gărzi naţionale din comuna Hăghig, pe 
care o am în păstrare de atunci, din care motiv nu mai pot şti câţi 
din aceştia mai sunt în viatá.. sau cărora li s-ar fi conferit deja 
medalia Regele Ferdinand”... Tg. Mureş, 8 oct. 19384. 

Acestea au asigurat desfăşurarea adunărilor românilor din 
localitățile județului prin care aceştia îşi spuneau cuvântul, întâia 
oară în istorie, într-un moment decisiv în hotărârea destinelor 
neamului. Ca peste tot în Ardeal, în oraşele şi comunele din Trei 
Scaune s-a făcut auzită “Hotărârea noastră”: “Obştea poporului 
român din comuna Sângiorgiu (dar şi Covasna, Dobârlău, Hăghig, 
Barcani, Doboli, Ilieni, Aita Mare ş.a.) din îndemnul propriu şi 
fără nici o silă sau ademenire din vreo parte, dă la iveală dorința 
fierbinte ce insufleteste inima fiecărui român şi declară că voința 
sa nestrămutată este: Voim să fim aláturati, împreună cu teritoriile 
româneşti din Ardeal, Banat, Ungaria şi Maramureş, la Regatului 
României, sub stăpânirea Majestății Sale Regelui Ferdinand I. În 
această hotărâre a noastră asternem tot ce va înălța pururea pe fiii 
şi strămoşii noştri: Aşa să ne ajute Dumnezeu!” Dobârlău, 1918, 
noiembrie, 14. 

Se pregăteau românii din Trei Scaune pentru Alba Iulia. 
Se pregăteau pentru Alba izbăvirii noastre, renăscând parcă în 
ruinele cimitirelor lor, din paragina bisericilor lor, din scriptele din 
care numele lor parcă nu era al lor: Proces verbal luat în adunarea 
electorală a cercului electoral Aita Mare din comitatul Trei Scaune 
ținută la data de 12/25 noiembrie 1918, prezident Vasile Barbier, 
paroh, David Păcurar, Constantin Russu - notari. 

Prezidiul dă citire ordinului venit de la Consiliul Naţional 
Român Central, prin care se cere alegerea urgentă a acelor 5 
delegați la Marea Adunare Naţională Română, care va fi convocată 
în scurt timp... Prezidiul deschide votarea care pe baza scrutinului 
făcut de biroul adunării se constată că unanimitatea voturilor au 
întrunit domnii: Gheorghe Păcurar, David Păcurar, loan Şerban, 
loan Ardelean, Gheorghe Solcoiu. “Prezidiul îi declară aleşi din 
partea românilor din acest cerc cu vot universal ca delegați ai 
cercului electoral (Aita Mare)indreptatiti şi indatorati a lua parte 
cu vot decisiv în Marea Adunare Naţională Română care se va 
convoca din partea Consiliului Naţional Român Central încă în 
decursul acestui an la Alba Julia...” 

Din “Gazeta oficială a Transilvaniei”, publicată de 
Consiliul Dirigent, aflăm componenţa delegației din Trei Scaune 
prezentă la Alba Iulia din cele trei cercuri electorale: Sf. Gheorghe, 
Covasna, Aita Mare. Documentele Unirii îi menţionează aşadar şi 
pe românii din Trei Scaune, ceea ce conferă meritul de a nu 
rămâne în afara cărţii de istorie, cu toate condițiile deosebite în 
care au luptat pentru a fi alături de fraţii din restul Ardealului, din 
Vechiul Regat, Banat, Basarabia şi Bucovina. 

Actul de la 1 Decembrie 1918 1-a adus pe români din Trei 
Scaune la matca románismului în cadrul institutionalizat al statului 
național unitar. Documentele cuprinse în fondul prefecturii 
judeţului, primăriilor orşelor Sf. Gheorghe şi Tg. Secuiesc, 
Departamentul ASTRA sunt pe cât de edificatoare pe atât de 
impresionante în sensul de mai sus. Instaurarea administraţiei 
româneşti, fără să lezeze în vreun fel demnitatea şi drepturile 
populaţiei secuieşti maghiarofone, a determinat realmente o 

redeşteptare națională prin măsurile ce s-au luat în domeniul 
învățământului, culturii şi vieţii spirituale. 

Pentru prima oară în existenţa lor în calitate de autohtoni 
(ce-i drept, calitate contestată de unii până în ziua de azi) românii 
au avut parte de şcolile lor, de lăcaşuri de cultură (bibliotecile şi 
căminele culturale Astra), presă (“Neamul nostru” şi “Oituzul”). În 
toate localitățile s-au ridicat impunătoare biserici (unele mai 
există, altele au fost distruse, sau sunt astăzi în paragină), statul 
român manifestând o atenție excepțională în direcția înlăturării 
consecințelor dramatice ale procesului de secole al 
deznationalizärii românilor lipsiţi de posibilitatea promovării 
limbii, a deslusirii slovelor cărții româneşti, desfăşurării unei vieți 
spirituale proprii, nesupuşi în permanență umilintelor. 

De asemenea, se remarcă interesul demn de toată 
admiraţia pe care oamenii politici şi de cultură din Capitală, Cluj, 
Sibiu, laşi (N. Iorga, loan Lupas, dr. C. Anghelescu, Iuliu 
Moldovan, Gh. Alexianu, Popa Lisseanu, Sabin Opreanş ş.a.) l-au 
manifestat pentru românitatea din sud-estul Transilvaniei, acesta 
fiind obiectul unor susţinute şi complexe cercetări. Dacă 
documentele de arhivă au avut de suferit, s-au păstrat în schimb 
multe din aceste studii, răspândite în diferite biblioteci ale țării, 
mai puţin la noi... 

Românii din Trei Scaune şi-au cinstit din totdeauna eroii, 
atât pe cei ai locului, cât şi ai glorioasei oştiri româneşti ce le-a 
adus izbăvirea. Un număr de 12 monumente dedicate ostaşilor 
români căzuţi în războiul de eliberare şi reîntregire au fost ridicate 
prin grija autorităţilor locale şi din contribuţia populaţiei 
româneşti, prin Despártámántul Astra şi Societatea “Cultul 
eroilor”, la Boroşneul Mic, Aninoasa, Aita Medie, Aita Mare, 
Chichiş, Covasna, Ilieni, Poian, Estelnic, Lutoasa, Catalina, 
Petriceni. Toate dăinuiesc dar... în amintirile vârstnicilor, în 
documente... 

După înfăptuirea actului de la Alba Iulia, ziua de 1 
Decembrie a rămas o dată sacră şi la noi, în fostul judeţ Trei 
Scaune, cinstită cu simtire, cu demnitate, cu pioşenie. Textele 

următoare” credem că sunt edificatoare: “M.S. Regelui Carol II, 
Bucureşti. Românii din oraşul Târgul Secuiesc, adunaţi pentru a 
serba ziua sfântă a Unirii Transilvaniei cu Patria Mamă, depun la 
picioarele Tronului sentimentul lor de adânc devotament şi sunt 
gata de a primi porunca Majestății Voastre pentru lupta de apărare 
a hotarelor scumpei noastre Patrii. Preşedinte dr. Valeriu V. Bidu, 
Tg. Secuiesc, 1 dec. 1933”. 

În răspuns: “Domnului Dr. V. Bidu, Tg. Secuiesc, M.S. 
Regele, viu mişcat de sentimentele de credință, precum şi de 
frumoasele urări şi omagii exprimate de Dvs. cu prilejul serbării 
Unirii pe veci a Ardealului şi a celorlalte ţinuturi româneşti cu 
Patria Mamă, a binevoit a mă autoriza să vă aduc călduroasele Sale 
mulţumiri. Secretar particular al M.S. Regelui, C. Dumitrescu”; 
sau “D-sale D-lui Stelian Popescu, director al ziarului “Universul”, 
Bucureşti, Românii din oraşul Tg. Secuiesc, avangarda 
românismului în inima secuimei, organizați în oastea cultural 
națională a Astrei, răspund cu unanimă insufletire la apelul de 
mobilizare a conştiinţei naționale pentru apărarea tratatelor de pace 
şi a integrităţii teritoriale a scumpei noastre Patrii. La apelul lansat 
de Dumneavoastră prin ziarul Universul avem un singur cuvânt: 
Prezent! In numele despártámántului Astra Tg. Secuiesc, 
preşedinte Dr. V. Bidu, 15 nov. 19327», 

Românii din Trei Scaune i-au sprijinit după puterile lor pe 
frații de peste Prut. De pildă, Asociaţia culturală “Astra 
Basarabiei”, Chişinău, 2 martie 1934, scria: “Stimate Domn, 
Asociaţia noastră s-a bucurat în anii trecuți de o deosebită 
solicitudine din partea dvs. prin sprijinul material márinimos ce ati 
binevoit a ne acorda... Este îndeobşte cunoscut că dintre toate 
provinciile alipite, Basarabia noastră este cea mai rămasă în urmă 
în ceea ce priveşte dezvoltarea culturii româneşti şi redeşteptarea 
conştiinţei nationale... Cel mai solid mijloc de a lupta pentru 
combaterea mirajului vechii culturi a colosului de la nord şi a 
actualelor tendinţe de dezagregare socială şi națională este şi va 
rămâne dezvoltarea conştiinţei şi culturii nationale... Asociatiunea 
noastră basarabeană a fost şi a rămas singura organizație care s-a 

menţinut, a luptat şi luptă pentru întinderea culturii româneşti şi 
pentru unificarea sufletească a locuitorilor Basarabiei cu restul 
țării... În speranţa sprijinului dvs., vă rugăm a primi expresiunea 
sentimentelor noastre de deosebit respect şi recunoştinţă”. 
Preşedinte loan Pelivan. 

Răspuns: “Domniei sale domnul primar al oraşului Sfântu 
Gheorghe, dr. Nicolae Crăciun. Domnule preşedinte avem onoarea 
de a scrie că din bugetul comunal se trimite la Chişinău suma de 
7000 lei. Primar dr. N. Crăciun, Sf. Gheorghe, 6 aprilie 1934”. 

Ne îngăduim a remarca izbitoarea asemănare a ceea ce au 
însemnat pentru românii din Trei Scaune şi cei din Basarabia 
secolele de asuprire străină, speranţele ce au reinviat în martie, 
respectiv decembrie 1918, dar şi năpraznicul an 1940, când şi unii 
şi alţii s-au văzut päräsiti, lăsaţi în voia sorții. Urmările sunt 
vizibile şi azi, şi pentru unii şi pentru alții. 

Cauza naţională a fost dintotdeauna un sentiment viu la 
românii din Trei Scaune. Cum rezultă şi din documentele 
prezentate selectiv, ea s-a constituit pe o anumită treaptă a 
devenirii istorice, într-un ideal, într-un obiectiv fericit împlinit la 1 
Decembrie 1918. Ca şi frații lor din întreg spaţiu în care limba 
română este vorbită, românii din teritoriul de referință sau simțit 
parte dintr-un întreg, apărându-şi cu îndârjire limba şi credința! 
Durerile ţării au fost şi ale lor ca şi izbânzile şi speranţele ei. Din 
totdeauna şi pentru totdeauna! 


Note 

1. Arhivele Statului, fond Apor, 946, fasc. VII, fila 4. 

2. Ibidem, fila 2. 

3. ASTRA Sibiu, Apel al mitropolitului Andrei Şaguna, Arhivele 
Statului Covasna, fond Parohia ortodoxă română Cernatul de Jos. 

4. Arhivele Statului Covasna, fond Prefectura judeţului Trei Scaune, 
dosar 18585/1938, f. 19. 

5. Arhivele Statului Covasna, fond ASTRA, Tg. Secuiesc. 

6. Arhivele Statului Covasna, fond Primăria Sf. Gheorghe. 


Arhiva Românească, tom I, fasc. 1/1995, pp. 61-66 

111.2. Unele consideratiuni privind rolul 
instituţiei militare în evoluţia istorică a 
oraşului Sf. Gheorghe 


Atestarea documentară a localităţii Sf. Gheorghe, azi 
reşedinţă a judeţului Covasna o aflăm în 1332, când în 
registrele decimale papale figurează sub denumirea de Sancto 
Giorgio!, deci după colonizarea secuilor în intrândul cu acelaşi 
nume din sud-estul Transilvaniei. 

Este îndeobşte cunoscut rolul, pe plan militar, rolul 
jucat de secuime-implicit al locuitorilor din Sf. Gheorghe - de- 
a lungul evului mediu, fie ca stavilă a expansiunii turco- 
mongole, fie ca zid în calea relaţiilor dintre românii din 
Transilvania şi cei din celelalte provincii româneşti. Ca atare, 
rolul militar al zonei de referință, respectiv al Scaunului 
secuiesc SEPSI cu reşedinţa la Sf. Gheorghe a fost când pro 
când contra cauzei româneşti în ansamblul ei în contextul 
luptei pentru independenţă şi unitate. 

Constituie o realitate faptul că, secuii din zonă au 
participat la campaniile lui Mihai Viteazul iar privilegiul 
acordat de marele voievod locuitorilor de aici este fără 
îndoială un răspuns”. 

Localitatea Sf. Gheorghe, nefiind totuşi o reşedinţă de 
garnizoană în evul mediu, până la înființarea în 1762 a 
regimentelor grănicereşti, documentele ne oferă în general 
date şi informații privind obligaţiile sau corvezile la care 
oraşul era supus în interes militar, inclusiv de război. 

Prin patenta imperială din 15 aprilie 1762*, au luat 
naştere regimentele de graniță, între care se numără şi 
Regimentul 2 infanterie secuiesc de graniță. Sediul 
comandamentului acestuia se afla fireşte la Sf. Gheorghe, 


chiar în clădirea unde funcționează azi Direcţia Judeţeană a 
Arhivelor Naţionale. 

Deşi comunicarea urmăreşte tematica din titlu pentru 
sfârşitul sec. XIX şi cu precădere pentru prima jumătate a sec. 
XX (mai precis până în 1945), se cuvine a menționa că aceasta 
formațiune militară a deținut un loc important pentru istoria 
oraşului Sf. Gheorghe şi zona adiacentă în timpul 
frământărilor national-sociale din 1784, respectiv răscoala lui 
Horea. În anii 1848-1849, dar şi în timpul campaniilor 
antifranceze desfăşurate de monarhia habsburgică în Italia sau 
pe alte teatre de război. 

În primele două situaţii, Regimentul 2 infanterie 
secuiesc de graniță a îndeplinit şi funcţii represive la lupta 
românilor pentru emancipare socială şi națională. Regimentul 
a fost în stare de alertă în timpul răscoalei lui Horea ° care a 
determinat o serie de dezertări a unor grăniceri de origine 
română °, cel putin aşa cum rezultă din notele informative si 
corespondența dintre regiment şi judele regal Kalnoki. 

În 1848-1849, Regimentul 2 secuiesc de graniţă a 
purtat lupte grele atât cu trupele ruse cât şi cu Legiunea 
românească a Țării Bârsei’, componentă a castei revoluţionare 
româneşti de sub comanda lui Avram Iancu. Ciocniri violente 
între regimentul secuiesc şi unitățile româneşti soldate cu 
pierderi considerabile de ambele parti au avut loc în noiembrie 
1848 în vecinătatea comunei Araci: “în 29 nov, se dă o luptă 
între secui şi legiunea română a Ţării Bârsei, condusă de 
Constantin Secăreanu şi Constantin loan. Victoria a fost de 
partea secuilor. O lună mai târziu, pe vechiul loc se dă o altă 
luptă, de data aceasta victoria fu de parte românilor. La 2 
ianuarie 1849 se încheie un tratat cunoscut sub numele de 
““Tratatul de la Araci”, care nu a însemnat decât un armistițiu. 
Secuii revin. Dintre conducătorii români din Araci, loan 
Ciucăşel este primul martir ...” 

În luptele cu trupele ruse în vara anului 1849, 
Regimentul 2 secuiesc şi voluntari secui din zonă a suferit 

înfrângeri zdrobitoare, printre conducătorii secui căzuți în 
apriga bătălie de la Chichiş (lângă Sf. Gheorghe), numărându- 
se şi Gabor Aron. 

După înfrângerea revoluţiei (maghiare) din 1848- 
1849, şi desfiinţarea Regimentului 2 secuiesc de graniţă sediul 
comandamentului acestuia a devenit, provizoriu, 
comandament militar al regimului absolutist austriac fără ca 
localitatea Sf. Gheorghe să fi întreţinut o garnizoană militară 
propriu zisă, excepţie făcând-o - dacă se poate spune astfel - 
impozitele percepute populaţiei în vederea întreţinerii armatei 
habsburgice in general". 

Documentele nu ne oferä evenimente militare 
notabile, cel putin pänä in preajma primului räzboi mondial. 

Declanşarea ostilităților de către România si 
desfăşurarea operaţiunilor militare în zona de referință găseşte 
chiar oarecum nepregătite formațiunile Diviziei secuieşti 
vânători de frontieră, după Braşov, oraşul Sf. Gheorghe fiind 
al doilea oraş ca importanță eliberat de armata română. 

Luate deci prin surprindere, trupele Diviziei secuieşti 
vânători de frontieră s-au retras, nu înainte de a lua cu sine 
ostatici din rândul românilor - civili din zona Sf. Gheorghe - 
internați in lagărul de la Sopron-Ungaria, făcând loc 
elementelor înaintate ale trupelor Diviziei 6 şi 8 române din 
Armata II respectiv IV". 

Dacă documentele de epocă nu menționează 
operaţiuni militare propriu-zise, în 1916 şi respectiv 1918, în 
afară de înaintări şi retrageri ale trupelor române respectiv 
austro-ungare, în schimb, în memoriile unor oameni ai locului 
se menţionează că mulți români au trecut linia frontului (apoi 
cea de armistițiu) pentru a se înrola în armata română, sau 
participare acestora la alcătuirea gărzilor naţionale române în 
preajmă şi după 1 Decembrie 1918: “Subsemnatul Octavian 
Fulea, originar din comuna Hăghig (judeţul Trei Scaune)... 
fiind informat că din partea Ministrului Apărării Naţionale vi 
s-a cerut înaintarea de tabele cuprinzând pe foşti membrii ai 

Gărzii Naţionale din Ardeal în anii 1918-1919 - ofiţeri, grade 
inferioare şi soldaţi - în vederea conferirii medaliei Ferdinand 
I, în calitatea mea de fost comandant al Gărzilor Nationale 
române din comunele Hăghig, Araci, Arini, Iarăşi, Vâlcele, cu 
gradul de locotenent, îmi permit a vă înainta aici 5 tabele 
nominale în care sunt trecuţi toți câți au facut parte din Gărzile 
naționale din comunele sus amintite. Aceste tabele sunt scoase 
din arhiva fostei Gărzi naţionale din comuna Hăghig, pe care o 
am în păstrare de atunci, din care motiv nu mai pot şti câți din 
aceştia mai sunt în viatá.. sau cărora li s-ar fi conferit deja 
medalia Regele Ferdinand”. Tg. Mureş, 8 oct. 1938.” 

După actul unirii de la 1 Decembrie 1918, rolul 
factorului militar în oraşul de reşedinţă si de fapt în întreg 
județul capătă cu totul alte dimensiuni. Dacă anterior datei de 
1 Decembrie, armata în zona de referință însemna o stavilă 
înspre vechea Românie, după 1919 instituţiile militare au avut 
o contribuţie cu totul remarcabilă în unificarea administrativă 
deplină a ţării. 

Arhivele Statului Covasna nu dispun de fonduri 
militare propriu-zise, excepție făcând-o Legiunea de Jandarmi 
Trei Scaune, ce era corp aparte în compunerea Ministerului de 
Interne, cu organizare militară. 

Pentru perioada interbelică, documentele emise de 
instituţiile militare şi civile ale oraşului relevă măsuri de 
consolidare a unității naționale şi a apărării acesteia raportată 
desigur pe plan local. 

Armata este prezentă deci în toate compartimentele 
administrației româneşti. Documentele ce ne stau la îndemână 
reflectă între altele efortul autorităților centrale pentru 
sprijinirea îndeosebi a Centrului de instrucţie a infanteriei - 
unul dintre cele mai importante ale Armatei - precum şi 
facilități din partea prefecturii în ce priveşte amenajarea 
poligoanelor de tragere”, a terenurilor necesare pentru diverse 
construcții militare'*, etc. Conlucrarea armatei cu organismul 
civil se reflectă între altele în corespondența dintre Ministerul 

de război şi Primăria Sf. Gheorghe în anumite aspecte ale 
asigurării logistice; de asemenea pentru popularizarea 
instituţiilor de învățământ militare precum şi Şcoala de pilotaj 
Tecuci, Şcoala Navală Constanţa, Liceele militare, ρα... 

De asemenea, autoritățile civile se implicau în 
alcătuirea evidenţelor cuprinzând cadrele de rezervă ale 
armatei '’, ale încorporabililor '* la solicitarea Cercului de 
recrutare - Braşov care avea în atributie această activitate 
specifică în judeţul Trei Scaune. 

O latură aparte o constituie angajarea organismului 
militar în viata culturală a oraşului de reşedinţă şi în general în 
judeţ. Ne este mai greu să comparăm numărul de acţiune de 
acest fel cu alte judeţe, nici chiar din Transilvania. Dar este o 
realitate faptul că populația (românească în general) din judeţ 
manifesta o sensibilitate aparte fata de acestea, urmare a 
frustrărilor la care fusese supusă în trecutul nu prea îndepărtat 
şi a prestigiului de excepţie de care se bucura armata română 
în aceste ţinuturi. 

Este cunoscut rolul pe care l-a avut ASTRA în 
Transilvania în emanciparea naţional - culturală a românilor. 
După Marea Unire unele despártámánte s-au alcătuit şi în 
localităţile judeţului Trei Scaune, cu menirea de a redeştepta 
conştiinţa națională in special la românii deznationalizati. 

De exemplu, unul dintre primele documente ce le 
păstrăm privind Despártámántul Tg. Secuiesc ASTRA este o 
listă de subscriptii din partea Regimentului 1 Vânători “Regele 
Ferdinand”', iar primul preşedinte al despärtämäntului fiind 
colonelul Basarabescu ”. 

Numeroase documente fac referiri la activitățile 
desfăşurate în oraş de Societatea “Cultul eroilor””', la 
manifestările comemorative dedicate războiului de 
reîntregire”, la sprijinul material acordat de locuitori prin lista 
de subscriptii pentru susţinerea A.R.P.A. a Ligii Navale”. 

Cele relatate s-au dorit fi unele exemplificări ale 
prezenţei militare în judeţ şi câteva sublinieri menţionate de 
documente de arhivă, pentru perioada interbelică. 

În contextul situaţiei interne şi externe ale anilor 40, 
odată cu cedarea Ardealului de Nord ca urmare a Dictatului de 
la Viena, odată cu retragerea instituțiilor civile s-au retras din 
Sf. Gheorghe, la Braşov şi autoritățile militare româneşti sub 
directa supraveghere a rezidentului regal al Ţinutului Bucegi, 
prof. Gh. Alexianu”*. 

În Trei Scaune, în primele zile ale lunii septembrie 
1940, administraţia civilă românească a fost înlocuită cu cea 
militar-hortistă. Aceasta din urmă a impus drastice măsuri 
privind anularea realizărilor României Mari pe toate planurile, 
începând cu interzicerea folosirii limbă române”, continuând 
cu deportarea unei parti a populaţiei romänesti” şi evreieşti”. 

După 4 ani de ocupaţie străină, armata română, a 
revenit, prin luptă în oraşul Sf. Gheorghe. Documentele scot în 
evidenţă o parte din unităţile militare româneşti care au 
eliberat oraşul Sf. Gheorghe, la 8 sept. 1944, respectiv 
Batalionul 4 din Divizia 1 Munte%, respectiv pe adevărații 
purtători ai steagului eliberării. 

Redăm integral unul din documente deosebit de 
ilustrativ: “Primăria oraşului Sf. Gheorghe, nr. 1/1944 din 10 
sept. 1944. Domnule comandant, subsemnatul Sima Ilie 
primarul oraşului Sf. Gheorghe, vin a vă ruga sá binevoiti a 
primi propunerea noastră şi a da aprobarea ca denumirea a 
trei străzi din acest oras să fie înlocuite cu: Str. Sfânta Maria, 
Str. 8 septembrie 1944 şi Str. Vânătorilor. Această propunere 
este motivată de următoarele fapte: În ziua de 8 septembrie 
1944 (Sfânta Marie Mică), Vânătorii de Munte au eliberat 
oraşul Sf. Gheorghe de sub ocupaţia străină. S-au împlinit în 
ziua de 8 septembrie 1944, 4 ani de când s-a semnat actul de 
subjugare iar la împlinirea acestor ani, oraşul este din nou 
sub falfairea steagului românesc după grele zile de iobăgie, de 

către trupele române, vânătorii de munte care au înscris 
glorioase pagini în istoria Neamului Românesc. 

Bazat pe cele de mai sus şi pe faptul că întreaga 
suflare românească din acest oraş primeşte cu plăcere această 
schimbare de nume a trei străzi, rămân încredinţat că veți 
primi propunerea noastră, iar Domnia Voastră personal, să 
acceptați a fi cetăţean de onoare a oraşului Sf. Gheorghe unde 
trupele de sub comanda ce o aveţi - din dragostea lor pentru 
tara - au adus eliberarea fraţilor de aici. Să trăiţi Domnule 
Comandant. Primar Sima Ilie. Domniei Sale, Domnului 
Comandant al Diviziei de Munte, Sf. Gheorghe”. 

Documentul poartă şi rezoluţia destinatarului: “10 IX 
1944. Se aprobă. Toate străzile vor primi numai nume 
româneşti luate din istoria Transilvaniei si a neamului 
românesc. Cdt. Div.I.M-te Gh. Bredniceanu”. 

111.3. Judeţul Trei Scaune în contextul 
reinstaurării administraţiei româneşti în 
Ardealul de Nord 


Mărturii documentare 


Marea Unire de la 1 Decembrie 1918 a însemnat şi 
instaurarea instituţiilor statale româneşti în judeţul Trei 
Scaune. 

Timp de 22 de ani acest spaţiu de istorie tumultuoasă 
şi dramatică s-a integrat politico-administrativ şi cultural- 
spiritual la România Mare. Acest proces istoric firesc a fost 
brutal întrerupt de efectele Dictatului de la Viena de la 30 
august 1940. 

Deşi județul şi oraşul de reşedinţă a fost eliberat de 
Armata Română ceea ce a readus speranţa că tragicele urmări 
ale ocupaţiei străine se vor şterge treptat, în fapt administrația 
românească în sensul deplin al cuvântului a durat doar în 
intervalul sept.-nov. 1944. Nici instaurarea guvernului Petru 
Groza n-a putut împiedica eliminarea practic în întregime a 
elementului românesc din administraţia judeţului. Se prefigura 
încă din noiembrie Regiunea Autonomă Maghiară, de tip 
stalinist, creaţie a P.C.R. şi MADOSZ. 

Lucrarea scoate în evidență aspecte semnificative 
legate de aceste momente istorice prin prisma documentelor 
aflate la Arhivele Statului Covasna şi urmăreşte strict două 
perioade, cea cuprinsă între anii 1940-1944 şi cea dintre anii 
1944-1945, reliefând realitatea istorică nedeformata, 
prezentând evenimentele din fostul judeţ Trei Scaune precum 
s-au derulat. 

Pentru românii din judeţul Trei Scaune, Marea Unire 
de la 1 Decembrie 1918 a constituit o adevărată renaştere 
națională. 


Unificarea administrativă a însemnat şi crearea 
instituţiilor statului român de drept (Prefectură, primării, plăşi, 
poliţie, jandarmerie, revizorat şcolar, ş.a.). Acestea au înlesnit 
locuitorilor romani din judeţ accesul la viata publică, şcolară, 
spirituală şi culturală, domenii inaccesibile înainte de 1 
Decembrie 1918. 

Documentele de epocă mentionau în acest sens: “se 
împlinesc în curând zece ani de la memorabila zi de 1 
Decembrie, când cu toții dintr-o frumoasă pornire spontană, la 
Alba lulia, am proclamat unirea Ardealului, Banatului, 
Crişanei şi Maramureşului cu Patria Mamă... Cu mic cu mare, 
tânăr şi bătrân să ne gândim la ziua de 1 Decembrie şi să 
depunem jurământ că vrem o epocă luminată... o ţară cu 
cetățeni mulţumiţi în hotarele ei...” 

“În oraşul Tg. Secuiesc, în acest centru minoritar din 
inima Secuimii, ca un triumf al extensiunii influenţei culturale 
româneşti, am înfiinţat de câteva luni Despártámántul cultural 
Astra... care dezvoltă o frumoasă şi rodnică activitate 
românească pe tărâm social şi cultural pe aceste plaiuri unde 
nici astăzi procesul de maghiarizare nu s-a oprit şi ne-a 
înstrăinat de zeci de mii de romani...””. 

Perioada interbelică a însemnat aşadar pentru 
populaţia românească o perioadă de emancipare social-politică 
şi cultural spirituală, o repunere în drepturile sale fireşti. Sub 
nici o formă însă nu a fost lezată demnitatea naţională a 
populaţiei de altă etnie şi convingere religioasă. 

Judeţul Trei Scaune a constituit extremitatea sud- 
estică a teritoriului cedat Ungariei horthyste în urma Dictatului 
de la Viena, semnat prin constrângere la 30 august 1940; prin 
acest spaţiu realizându-se aşa numitul “intrând secuiesc” în 
scopul strategic de apropiere de zona industrială a oraşului 
Braşovului şi văii Prahovei. “Secuimea” a fost promisă solemn 
de Hitler şi Mussolini lui Horthy”. 

Fireşte, populaţia şi autorităţile româneşti din judeţ au 
fost cuprinse de îngrijorare anticipând ceea ce avea să se 

întâmple. Au urmat umilitoarele zile ale pregătirii şi înfăptuirii 
retragerii administraţiei româneşti civile şi militare. 

De pildă, primăria oraşului Sf. Gheorghe era obligată 
să predea cu proces-verbal toate bunurile şi instituţiile din 
subordine, inclusiv cele militare autorităţilor hortthyste ce şi- 
au făcut intrarea în judeţ în primele zile ale lunii septembrie: 
„Având in vedere comunicarea telefonică a domnului 
comandant al centrului de instrucție Sf. Gheorghe, col. Ştefan 
Bardan, conform căreia primăria oraşului Sf. Gheorghe 
urmează să preia cazărmile, poligoanele de instrucție şi 
celelalte instalatiuni care au aparţinut centrului de instrucție... 
Sunt delegați pentru aceasta d-nii Benedek Janos şi Godri 
Zoltan...*, foşti funcţionari ai primăriei, apoi funcţionari în 
cadrul autorităților horthyste. 

Braşovul a constituit primul adăpost al refugiaților 
români din judeţul Trei Scaune, statistica realizată fiind foarte 
riguroasă: “Domnule prefect, în conformitate cu circulara Dvs. 
nr. 510/1940, avem onoarea de a vă raporta următoarele în 
ceea ce priveşte transporturile de evacuare: în ziua de 3 
septembrie s-au făcut două transporturi cu camioanele de la Sf. 
Gheorghe la Braşov, în ziua de 4 septembrie s-a evacuat 
Şcoala primară nr.l şi primăria, la 5 septembrie s-a evacuat 
serviciul sanitar şi funcţionarii, primar N. Crăciun”. 

Cu vădită îngrijorare, primarul N. Crăciun se adresa 
rezidentului regal al Ținutului Bucegi: “Vă rugăm a ne 
comunica urgent unde sunt repartizați funcționarii primăriei 
oraşului Sf. Gheorghe. Ce anume acte oficiale trebuie să 
ridicăm şi din averea imobilă ce anume trebuie să luăm. 
Primarul oraşului Sf. Gheorghe, N. Crăciun”. 

Ocupaţia horthystă avea să se înstăpânească aşadar în 
primele zile ale lui septembrie 1940 şi avea să dureze până la 8 
septembrie 1944. 

Între primele măsuri instituite s-a numărat interzicerea 
folosirii limbii române, respectiv ordonanța nr. 2 a 
comandamentului militar horthyst al oraşului: “Înştiinţare: În 

termen de 8 zile toate denumirile româneşti din oraş să fie 
înlocuite cu denumiri maghiare. Colonel baron Gaudernak 
Emil, comandant militar al oraşului Sf. Gheorghe, 14 
septembrie 1940” (text în limba maghiară) . 

S-au luat apoi măsuri, executate sistematic şi 
meticulos, îndreptate în primul rând împotriva instituțiilor 
şcolare şi bisericeşti româneşti, intelectualilor şi funcționarilor 
români. S-a procedat până la distrugerea unui important număr 
de läcasuri de cult odată cu expulzarea preoților si 
învăţătorilor. Statisticile întocmite de autorități sunt de altfel 
uimitor de exacte în acest sens. Astfel, într-una dintre acestea, 
referitoare | plasa Sf. Gheorghe, comuna Ozun, sunt 
menţionate 84 de persoane expulzate, iar la rubrica observaţii 
sunt trecute funcţia sau pur şi simplu “mare român”? si 
exemplele ar putea continua. 

Nu numai românii au avut de suferit. Lista, cuprinzând 
sute de persoane, înregistrează efectele deportării evreilor din 
judeţ şi oraşul de reşedinţă în lagărele de exterminare, la 
Auschwitz îndeosebi: “Către primăria oraşului Sf. Gheorghe ... 
cu onoare vă rog să binevoiti a-mi elibera un certificat din care 
să rezulte că la 3 mai 1944 am fost deportată împreună cu 
soțul meu din motive rasiale din partea autorităților maghiare 
în lagărele de concentrare germane... acesta din urmă 
neîntorcându-se până în prezent. Sf Gheorghe, 2.ian.1947%. 

Documentele au fost prezentate selectiv spre ilustrarea 
situației dramatice în care s-a aflat judeţul Trei Scaune în 
perioada ocupaţiei străine. 

Cu atât mai mult era aşteptat momentul eliberării şi 
reintegrării județului în statul unitar national român. 

În contextul politico-militar din vara şi toamna anului 
1944, armata română a trecut la eliberarea Transilvaniei de 
Nord, oraşul de reşedinţă Sf. Gheorghe fiind primul oras 
eliberat din teritoriul răpit prin Dictatul de la Viena. 

Cu toate că în municipiu s-a ridicat prin anul 1946 
monumentul ostaşilor sovietici, iar principalele artere au fost 

numite “Stalin”, “Malinovski”, “Tolbuhin”, documentele scot 
în evidență pe adevărații eliberatori care s-au jertfit pentru 
anularea efectelor dureroase ale Dictatului de tristă amintire. 
Astfel este relevant faptul că primul document emis de 
primăria românească reinstalată la Sf. Gheorghe (nr. 1 din 10 
septembrie 1944) este un patetic mesaj adresat comandantului 
Diviziei 1 Munte: “Domnule comandant, subsemnatul Sima 
Ilie primarul oraşului Sf. Gheorghe, vin a vă ruga să binevoiti 
a primi propunerea noastră şi a da aprobarea ca denumirea a 
trei străzi din acest oraş să fie înlocuite cu: Str. Sfânta Maria, 
Str. 8 septembrie 1944 şi Str. Vânătorilor. Această propunere 
este motivată de următoarele fapte: În ziua de 8 septembrie 
1944 (Sfânta Marie Mică), Vânătorii de Munte au eliberat 
oraşul Sf. Gheorghe de sub ocupaţia străină. S-au împlinit în 
ziua de 8 septembrie 1944, 4 ani de când s-a semnat actul de 
subjugare iar la împlinirea acestor ani, oraşul este din nou 
sub falfairea steagului românesc după grele zile de iobăgie, de 
către trupele române, vânătorii de munte care au înscris 
glorioase pagini în istoria Neamului Românesc...” 

Revenea deci administrația românească, aşa cum a 
fost încă din septembrie 1944. Prefectura şi unităţile 
administrative din subordine încercau revenirea la firesc a 
vieții politico-sociale a judeţului, fără persecuții, fără 
discriminări dar cu repunerea în drepturi a celor lipsiţi de 
acestea. Se redeschideau şcoli, apărea din nou presa 
românească, se luau măsurile ce se impuneau pentru 
activitatea normală a spitalelor, a căilor de comunicaţii !!. Se 
evaluau grelele pierderi, pagubele pricinuite de anii de 
ocupaţie şi război!?. 

În judeţ s-au instalat însă la 1-2 zile după eliberare, 
autoritățile sovietice în calitate de ocupanti. Ca în întreaga 
tara, pe lângă nesocotirea autorităților administrative si 
militare româneşti, trupele sovietice au pricinuit prin jaf noi 
pierderi, mult mai grele decât cele ale războiului propriu-zis”. 

De fapt, administrația românească în sensul deplin al 
cuvântului a durat doar între 8-14 sept. 1944, ea nu a revenit 
nici la 6 martie 1945 şi nici după aceea aşa cum se va observa 
în continuare. 

În a doua decadă lunii noiembrie, administraţia 
românească din Transilvania de Nord eliberată cu atâtea 
sacrificii, a fost desființată în condiţiile cunoscute, respectiv 
“nemulțumirile” create de guvernele de uniune națională 
Sănătescu şi Rădescu, acuzate de atitudine antisovietică, 
sabotarea frontului antihitlerist si chiar “persecutarea 
minorităților naționale” din Transilvania. 

Ceea ce s-a petrecut în judeţul Trei Scaune poate fi 
privit ca un element oarecum particular. Sub presiunea 
aliatului sovietic instalat în judeţ, cu largul concurs al unor 
elemente horthyste readuse în fruntea administrației locale, 
autorităţile române s-au retras în localitatea Prejmer din 
judeţul Braşov. 

În mod paradoxal, pentru judeţul Trei Scaune 
funcţiona o aşa zisă “prefectură populară” şi prefectura legală 
“în exil” în judeţul învecinat. 

Pentru aceasta din urmă, arhiva nu s-a păstrat din 
nefericire. În schimb pentru cea “populară” din documentele 
de arhivă rezultă că situația nu s-a schimbat fata de perioada 
1940-1944. Documentele sunt redactate exclusiv în limba 
maghiară, puţinele documente în limba română sunt circulare 
emise de autoritățile de la Bucureşti, inclusiv Ministerul de 
Interne care de pildă solicită situația exerciţiului bugetar al 
primăriei Sf. Gheorghe pe anul 1944/1945 sau atentiona 
asupra inactivitätii primăriei in legătură cu ajutorarea 
familiilor celor mobilizați pe front şi care luptau pentru 
eliberarea Ungariei, Cehiei, Slovaciei şi Austriei. Aceste 
circulare rămâneau fără răspuns, pe verso fiind menţionat /a 
arhivă'?. 

În această vreme formaţiuni româneşti, atâtea câte mai 
rămăseseră, erau dezarmate, jefuite şi umilite. 

Relatări ample referitoare la aceste stări de lucru sunt 
cuprinse în arhiva Legiunii de Jandarmi Trei Scaune, retrasă şi 
aceasta la Prejmer. Astfel, un raport al acesteia cuprindea cele 
ce urmează: “Cu ocazia evacuării teritoriului județului... 
formațiunile teritoriale au fost atacate de partizani unguri... 
Avem alte cazuri in care subofiterii au fost dezarmati de către 
ruşi şi unguri, cum a fost cazul postului de la Olteni”!5. 

“Constatăm prin prezentul proces-verbal, că în ziua de 
14 noiembrie 1944 când evacuam postul de jandarmi Olteni, 
ajunşi în oraşul Sf. Gheorghe, în piaţa oraşului am fost 
baricadati de circa 50-60 de persoane civile cu banderole roşii 
la mână care au început a ne arunca din căruțe bagajele si 
dezarma militarii”"°. 

Informaţii cu acest conținut sunt abundente. De 
asemenea, autoritățile orăşeneşti aduceau acuze chiar şi 
armatei române învinuind-o de acţiuni de jaf pe raza localităţii 
Sf. Gheorghe”, în realitate comandamentul militar achiziţiona 
produse necesare trupelor române în drum spre front. 

În privinţa tratamentului la care populația română era 
supusă, recurgem la un document edificator în acest sens. 
Când un muncitor român, angajat al primăriei Sf. Gheorghe 
solicita retributia ce 1 se cuvenea pentru perioada septembrie- 
noiembrie 1944, i se răspundea textual: “vă aducem la 
cunoştinţă că salariul pretins după facerea socotelilor din 
partea foştilor conducători ai oraşului nu vi-l putem achita”'*, 
cunoscându-se faptul că în septembrie-noiembrie 1944, sub 
scurta administraţie românească, primar fusese liberalul Eugen 
Sibianu, fost prefect şi preşedinte al Despärtämäntului Trei 
Scaune - ASTRA, puse apoi sub urmărire de noile autorități 
“populare”. 

Trebuie subliniat că toate acestea aveau loc sub 
ocrotirea comisiei militare ruse staționate în judeţ, militarii 
sovietici direct subordonați ai colonelului Sidorov, locţiitor al 
şefului Comisiei Aliate de Control al Armistițiului. 

Este interesant de semnalat faptul că la conducerea 
județului se afla Uniunea Populară Maghiară, parte 
componentă a Frontului Naţional Democrat, adiacentă la 
platforma acestuia din sept. 1944 şi că în afară de comuniştii 
“internationalisti” singurul colaborator politic al Uniunii era 
Frontul Plugarilor '”. 

Din documentele de arhivă ce au servit ca sursă de 
informaţii nu reiese în fond nici o diferență între situația 
politico-administrativă a judeţului Trei Scaune din preajma 
datei de 6 martie 1945 şi după. 

Cu sprijinul autorităţilor sovietice, aşa cum rezultă din 
conţinutul şi forma documentelor, limba oficială nu era 
respectată şi precum s-a arătat nu se respectau autoritățile 
centrale. (formularul de proces-verbal prin care urma să se 
consemneze jurământul către Tara, Rege şi Constituţie, nu era 
completat pentru luna decembrie 1944)”, 

De fapt evenimentele din martie 1945 din Bucureşti, 
respectiv instaurarea guvernului Petru Groza nu se regăsesc în 
mod aparte în documentele de arhivă păstrate, nici chiar cele 
ale prefecturii. În aparenţă acestea trecând neobservate. În 
schimb abundă situaţiile întocmite referitoare la “bunurile ce 
urmează a fi trimise in U.R.S.S. pentru plata de război”! nu 
însă şi participarea la întreţinerea trupelor române de pe front! 

Respectând realităţile, se poate afirma că în sud-estul 
Transilvaniei, cu referință în judeţul Trei Scaune nu intră în 
discuţie o reală “reinstaurare a administraţiei româneşti” în 
contextul condițiilor impuse de sovietici cu prilejul guvernării 
“democratice” începute la 6 martie. Dimpotrivă începuturile 
“regiunii autonome” se conturează cu toată claritatea încă din 
noiembrie 1944 ca preludiu a reorganizării administrative din 
1951 pe baze regionale - un principiu enunțat de MADOSZ 
încă din perioada interbelică, adeptă a sistemului cantonal de 
tip elveţian” - o construcţie opusă noţiunii de stat naţional 
unitar, indivizibil şi independent. 

111.4. Viaţa politică în judeţul Trei Scaune în 
anul 1946. 


Rapoarte ale legiunii de jandarmi privind desfăşurarea 
campaniei electorale, aprecieri şi constatări 


Legiunea de Jandarmi a luat ființă în procesul de 
unificare administrativă a României după Marea Unire ca 
instituţie de ordine publică cu o pondere deosebită în cadrul 
autorităţii de stat. 

În perioada interbelică, Legiunea de Jandarmi şi-a 
îndeplinit cu profesionalism misiunile specifice, potrivit Legii 
de organizare şi funcționare a jandarmeriei, în slujba ordinii de 
stat şi de drept. 

Este de relevant faptul că, aflată în slujba intereselor 
de stat jandarmeria, prin statutul său s-a situat în afara 
disputelor politice, aspect valabil şi pentru judeţul Trei 
Scaune, în perioada interbelică. 

După eliberarea judeţului de ocupația străină în 1944, 
Legiunea de Jandarmi s-a numărat printre instituțiile ce urmau 
să restabilească autoritatea statului român în această zonă. Este 
ştiut faptul că reinstaurarea realei administrații româneşti în 
Trei Scaune a eşuat ca urmare a intervenției Comisiei Aliate 
(Sovietice) de Control, situaţie menţinută şi după 6 martie 
1945. 

Din documentele vremii se remarcă şi în ce priveşte 
această componentă militară începutul deformării misiunii 
pentru care a fost creată printr-o politizare excesivă, începând 
cu instaurarea guvernării Frontului Naţional Democrat. 
Ordinele şi instrucţiunile de la eşaloanele superioare - 
Inspectoratul General al Jandarmeriei şi minister se referă şi la 
urmărirea scenei politice în ansamblu, mai ales în preajma 
alegerilor parlamentare din 1946, an când ministeriatul 
internelor a fost atribuit lui Teohari Georgescu. 


Materialul de arhivă ce reflectă viaţa politică din vara- 
toamna anului 1946 oferă cercetătorului o posibilitatea de a 
remarca nu doar un şir de partide grupate în “B.D.P.” şi 
“opoziție”, ci un spectru mult mai larg cuprinzând starea 
socială şi materială a populaţiei, relațiile interetnice şi nu în 
ultimul rând starea de spirit din judeţ. 

Rapoartele Legiunii surprind prin obiectivitate, semn 
că aservirea instituției unor scopuri politice nu se ridicase încă 
la cotele scontate. De aceea poate surprinde realismul unor 
asemenea documente cu referire la compoziția organizațiilor 
partidului comunist şi a uniunii populare maghiare precum şi 
atitudinea populației româneşti față de acestea şi adeziunea ei 
la “partidele istorice” - țărănist şi liberal. Pe de altă parte sunt 
bucura propaganda electorală a B.P.D. comparativ cu 
permanenta urmărire a activității partidelor “istorice” 
etichetate drept “reacționare” în ordinele provenite de la 
eşaloanele superioare, dar mai puţin în rapoartele întocmite. 

În judeţul Trei Scaune activau: P.C.R., Frontul 
Plugarilor şi Uniunea Populară Maghiară, grupate în blocul 
Partidelor Democrate şi-sporadic-Partidul Naţional Țărănesc şi 
Partidul Naţional Liberal. 

Legiunii de Jandarmi îi revenea deci ingrata misiune 
de a se implica în urmărirea desfăşurării campaniei electorale. 

Vom cita în acest context o serie de izvoare 
surprinzător de relevante pentru momentul istoric pentru care 
au fost create: 

“Inspectoratul general al Jandarmeriei, confidential 
personal. Ordin circular nr. 37.026 din 14 august 1946. 
Bucureşti 

Din informaţiile receptate din numeroase puncte ale 
țării, se constată ca o primă consecință a perioadei 
premergătoare alegerilor, agitatiuni în rândurile populaţiei 
rurale, rezultantă directa a propagandei elementelor 

reacționare încadrate în partidele istorice şi alte organizaţii 

subversive. 

Jandarmeria, care este responsabilă ordinei si 
siguranței pe teritoriul rural, are obligatiunea legală sá 
intervină din timp pentru menţinerea liniştei în teritoriu. 

În acest scop, Inspectorii şi Comandanții de Legiuni 
personal si prin organele subalterne, vor lua imediat 
urmátoarele másuri: 

1. Fiecare Inspector si Comandant de legiune se va 
orienta direct pentru a cunoaşte starea de spirit a populaţiei 
rurale şi atitudinea ei în legătură cu apropiatele alegeri 
stabilind următoarele concluziuni: 

a) In ce măsură activează partidele din F.N.D. si cele din 
opoziţie pentru reuşita lor în alegeri; 

b) Care este priza în rândul maselor populare a 
Programului Platformă a Partidelor Democrate fata de 
programele afişate de opoziţie; 

c) Pe ce se poate conta sigur în reuşita alegerilor şi care 
sunt regiunile şi localitățile unde reuşita în alegeri a 
B.P.D. nu se întrevede; 

d) Ce măsuri urmează a se aplica pentru canalizarea 
maselor populare în rezervă pe linia democrată a F.N.D.; 

2. Se vor stabili precis mijloacele de acţiune utilizate 
de opoziție şi îndeosebi dacă se confirmă faptul că opoziţia îşi 
organizează echipe înarmate sau neinarmate sub diferite 
pretexte (...) 

Inspector General al Jandarmeriei 

General de C.A. Anton 

Directorul Sigurantei $1 Ordinii Publice 

Colonel N. Stoicescu”! 


Conformându-se acestui ordin, rapoartele Legiunii de 
Jandarmi Trei Scaune dau răspuns fiecărui punct din cuprins: 
“Legiunea de Jandarmi Trei Scaune 
Bir. Poliţiei 

Dare de seamă asupra situaţiei politice - 29 aug. 1946 

În general starea de spirit a populaţiei pe raza acestei 
regiuni (Trei Scaune -n.n.) este liniştită, iar situaţia politică în 
legătură cu apropiatele alegeri evoluează normal, fără 
incidente importante. 

Partidele din F.N D. activează intens prin propaganda 
ce o desfăşoară atât prin adunări publice, echipe de 
propagandă cât şi prin răspândire de manifeste şi prin orice 
ocazie. 

În ceea ce priveşte opoziţia face o propagandă foarte 
slabă limitându-se la manifestatiuni de la om la om, iar în 
câteva localități s-au afişat manifeste şi lozinci ale partidelor 
istorice... O comparaţie în ceea ce a realizat B.P.D. si 
partidele din opoziţie nu se poate face întrucât partidele 
opoziţiei nu au răspândit propriu zis programele lor în raza 
acestui judet.... În comunele cu populaţie românească este 
necesar a se trimite echipe de propagandă de la centru, 
români, întrucât actualele echipe de propagandă ale Blocului 
Partidelor Democratice din acest județ sunt formate din 
unguri... În comunele cu populaţie maghiară e necesar a se 
verifica dacă conducătorii locali ai Uniunii Populare 
Maghiare sunt loiali B.P.D. ... 
Comandantul Legiunii Maior (...)” 

“Legiunea de Jandarmi Trei Scaune 
Dare de seamă asupra situaţiei politice - 16 aug. 1946 

Nu se poate face de pe acum o apreciere justă cu 
privire la ce se poate conta în reuşita alegerilor. Credem 
totuşi că se poate conta în reuşita alegerilor. Credem totuşi că 
reuşita va fi a B.P.D., iar localităţi unde se poate conta pe 
ceva din partea partidelor din opoziţie ar fi Ormeniș, unde 
preotul şi învățătorul au fost manisti, Aita Seacă, Aita Medie, 
Belin şi Aita Mare, unde se poate ca opoziția să conteze pe 
ceva voturi pe considerafiunea că sunt foşti refugiaţi români 
ce au avut de suferit din partea ungurilor... Un pericol în 

mijlocul populaţiei de la sate sunt foştii prizonieri care se 
înapoiază din U.R.S.S., ce vorbesc fata de intimii lor că au trăi 
foarte rău şi acum refuză să se integreze în partidele de 
stânga... Rămâne a se vedea care este atitudinea celor 
încadraţi în U.P.M. pentru că sunt Zvonuri că se intenționează 
formarea unui partid maghiar şi că foarte multă populaţie din 
aceştia se va reține de la vot. 

Comandantul Legiunii Maior(...)” 
“Legiunea de Jandarmi Trei Scaune 
Sectorul Ozun 
Dare de seamă asupra situaţiei politice-august 1946 

În ce priveşte partidul comunist, acesta va activa cum 
trebuie dar are printre membrii lui şi oameni care s-au înscris 
numai pentru a scăpa de răspunderea faptelor ce le-au 
săvârşit in timpul ocupației maghiare si care în ascuns 
desfăşoară o politică şovină dintre cele mai înfocate, iar 
majoritatea populaţiei maghiare nutreşte aceleaşi sentimente 
şi nu vrea să declare nimic. 

Comandant sector 

Sit. (..)" 


“Legiunea de Jandarmi Trei Scaune 
Dare de seamă asupra situaţiei politice - 16 aug. 1946 
Confidential 

Ín ziua de 8 septembrie 1946 a avut loc primul 
congres al Frontului Plugarilor din Jud. Trei Scaune in or. Sf. 
Gheorghe unde au luat parte delegaţii frontului din toate 
comunele cu populație românească şi mixtă precum larás, 
Vâlcele, Brețcu, Lunca Cálnicului, Băcel, Arin, Zagon, 
Comoláu, Dobolii de Jos şi Arcus, precum şi o mare parte din 
populaţia oraşului Sf. Gheorghe. Adunarea a avut loc în Piaţa 
Libertăţii unde a vorbit DI. Ministru Zăroni despre înfăptuirile 
Guvernului Democratic. Manifestarea a decurs în linişte... În 
ce priveşte programele opoziţiei, ele nu sunt afişate până în 

prezent aşa încât nu se poate vorbi de o comparaţie între ce a 
realizat B.P.D. şi partidele de opoziţie. 

Comandantul Legiunii 

Maior (...) 


“Legiunea de Jandarmi Trei Scaune 
Dare de seamă din 14 septembrie 1946 

Partidul comunist a avut şedinţe în toate comunele 
prin comitetele de plasă în ziua de 11 sept. 1946, delegaţi ai 
partidului comunist din Tg. Mureş au ţinut o conferinţă în 
comuna Batanii Mari unde au luat parte circa 30 de persoane. 
U.P.M. a ţinut întruniri în ziua de 9 sept. 1946 în comuna 
Micloşoara, unde a luat parte un număr restrâns de 
membrii... Localitățile unde nu se întrevede reuşita în alegeri 
pentru guvern sunt: Lunca Cálnicului, Băcel, Vâlcele, şi 
Covasna (sectorul Voineşti) - în acestea a prins mult 
propaganda manistă. Propaganda opoziţiei se bazează mai 
mult pe problema reprezentării elementului românesc la 
conducerea comunelor plăşilor şi judeţului unde, spun ei, totul 
este condus numai de unguri. A început de asemenea să arate 
în propaganda pe care o face că în listele Blocului Partidelor 
Democrate pentru alegerile parlamentare sunt numai unguri, 
la U.P.M. La partidul comunist şi la partidul social democrat 
sunt numai unguri si un singur român reprezentând Frontul 
Plugarilor. 

Comandant 

Maior (...)”” 


“Sectorul Jandarmi Covasna 
Către 
Legiunea de Jandarmi Trei Scaune 

În acest teritoriu (judeţul Trei Scaune - n.n.) având în 
vedere că românii sunt în minoritate, reuşita Blocului 
Partidelor Democratice este sigură... Opoziția acționează pe 
ascuns şi aceste partide (simpatizant i -n.n.) sunt numai în 

comunele locuite de români... În Voineşti -Covasna toți 
locuitorii sunt manişti. Chiar şi unii conducători ai Frontului 
Plugarilor simpatizează pe Maniu... Românii speră că aceste 
partide le va face dreptatea ce pretind că o au. 

Sef sector 

Plutonier Maior (...)”” 


“Legiunea de Jandrami Trei Scaune 
Sectorul Baraolt 

Ín comuna Aita medie, la 4 septembrie 1946 a fost o 
întrunire a Frontului Plugarilor vorbind DI. Inspector Scolar 
Vasilescu din Sf. Gheorghe la un foarte mic număr de 
locuitori... În rândurile populaţiei din această plasă (Baraolt - 
n.n.) nu se poate face de pe acum un bilanț în vederea 
alegerilor, însă membrii înscrişi în B.P.D. sunt foarte puţini, 
iar populația maghiară este încadrată în U.P.M. ... Ca măsuri 
de aplicat în această regiune pentru canalizarea maselor pe o 
linie democrată este ca să se facă o curăţenie de elementele 
sovine si necinstite încadrate în partidul comunist în special ... 
Dacă se va reuşi ca guvernul să atragă de partea sa prin 
voturi populația maghiară, atunci reuşita alegerilor în această 
zonă este sigură. 

Facem aceste precizări deoarece se zvoneste cu toată 
precautiunea ca UPM. s-a alăturat reactiunei, fiind 
nemulțumită de atitudinea partidului comunist unde s-au 
încadrat prea multi dintre fascisti (hoţi, nilasi, imredi) ... 
Echipe înarmate ale opoziției nu am identificat. 

Comandant sector 

Plut. Maj.(..)'% 


“Legiunea de Jandarmi Trei Scaune-Postul Olteni 
Dare de seamă asupra stării de spirit a populaţiei rurale şi 
activitatea ei în legătură cu apropiatele alegeri. 

... Populaţia nu are cunoştinţă si nu este convinsă pe 
deplin de programul platformei decât foarte sumar. În special 

maghiarii şovini stau ... sub rezerva scopului urmărit ce se va 
realiza mai târziu ... 

Populaţia din comuna Zălan are o oarecare teamă de 
P.C. pe chestiunea procedurii brutale ce a folosit-o in 
primăvara anului 1945 când internase în lagăr mai multe 
persoane nevinovate. În prezent populaţia nu are inclinatiuni 
nici la dreapta nici la stânga, părând a avea teamă de partidul 
comunist. 

Şeful postului Jandarmi Olteni 

Plut. Maj. 5.5." 


“Legiunea de Jandarmi Trei Scaune 
Postul de Jandarmi Micfalău 
Dare de seamă întocmită cf. Ord. Nr. 75/S/1946 al Insp. Jand. 
Braşov cu privire la situația politică. 

Comuna Micfalău cu populație Maghiară şi 
Română este încadrată în partidul comunist, Frontul 
Plugarilor şi U.P.M., restul partidelor nu au organizații - 
Partidul Tărănist (Maniu) şi Liberal (Brătianu). 

Din organizațiile F.N.D. activează mai intens U.P.M. 
care într-o bună măsură denaturează latura politică 
democrată transportând-o într-o acţiune şovină reacționară 
care determină populația in general să abţină de la 
manifestații. În comuna Bicsad U.P.M. manevrează tineretul 
în direcția şovinismului reactionar cu tendințe revizioniste în 
timp ce vârstnicii se abtin de la aceste acțiuni fatise lucrând 
pe ascuns în aceeaşi direcție... Frontul Plugarilor are 
încadrați pe români... Se poate conta pe 9% din gruparea 
comunistă şi Frontul Plugarilor, restul - din U.P.M. ... Ca 
măsuri ce urmează a se aplica-restrângerea libertăților 
acordate organizatiunilor U.P.M. prin excluderea celor ce 
denaturează politica democrată... Opoziția nu are înființate 
organizații locale... 

Şeful postului Micfalău 

Plutonier (...)”"° 

“Secția Jandarmi Ozun către 
Legiunea de Jandarmi Trei Scaune-Biroul Poliţiei 
F.F. Urgent 

... Partidul comunist din comuna Ozun, o dată pe 
săptămână ţine adunări la reşedinţă cu care ocazie dá 
îndrumări de felul cum trebuie făcută propaganda la sate... 
Frontul Plugarilor la fel, activează în fiecare comună prin 
adunări... Partidul Social Democrat nu are prea multi 
aderenfi în raza sectorului, totuşi aceşti câțiva activează 
pentru reuşita guvernului ... 

... Nu se poate conta pe reuşita guvernului în comuna 
Lunca Cálnicului, Băcel si o parte din comuna Dobolii de Jos 
unde majoritatea populaţiei este manistă şi brătienistă... 
Masini cu propagandisti din partea partidelor de opoziție trec 
prin localităţile unde nu sunt posturi de jandarmi strigând 
“Trăiască Iuliu Maniu”, “Trăiască Partidul National 
Țărănesc”. 

... Sindicatele muncitoreşti nu activează în direcția 
politică ocupându-se numai de revendicările muncitoreşti. 
Apărarea patriotică nu activează cu nimic, la fel şi Uniunea 
femeilor antifasciste. Frontul Unic Muncitoresc activează prin 
echipe de propagandă şi manifestări cu caracter politic. 
ARLUS activează prin şedinţele ţinute în care sunt expuse 
realizările Guvernului... Preşedintele U.P.M. cu ocazia 
întrunirilor ce le prezidează aminteşte încontinuu populației 
maghiare că nu trebuie să uite că majoritatea populaţiei din 
Ardeal sunt unguri şi deci odată şi odată tot se va face 
dreptate Ungariei... În principiu este de acord cu programul 
B.P.D. ... 

Comandantul sectorului de jandarmi Ozun 

Plut. Maj.(...) 7 


“Sectorul de jandarmi Sf. Gheorghe 
Către 

Legiunea de Jandarmi Trei Scaune 
F. Urgent 

... Neintelegeri în organizaţiile politice în raza satului 
Olteni sunt provocate pe motivul că şeful partidului comunist 
şi anume..., a ameninţat că în preajma alegerilor vreo cinci 
persoane din comună vor fi arestate. În comuna Bodoc seful 
partidului comunist organizează adunări in contra 
autorităţilor comunale. Pentru aceasta este urât de populaţie 
deoarece provoacă neînţelegeri şi spaimă... 

Comandantul sectorului 

Plut.Maj. (...) 


“Sectorul de jandarmi Covasna 
Dare de seamă cf. Ord. 6945/1946 al Legiunii 

... Partidele din B.P.D. activează intens în vederea 
alegerilor şi se bucură de încredere, în special U.P.M. este 
cea mai activă... Se poate conta pe reuşita în alegeri a B.P.D. 
... Ca simpatie, U.P.M. este pe primul loc fiind o organizație 
pur maghiară ... Opoziția nu a organizat echipe înarmate. 

Comandant sector 

Plut. Maj. (...)”” 


“Legiunea de Jandarmi Trei Scaune 
Biroul Poliției şi Sigurantei 
Dare de seamă asupra situației politice 

... La 15 septembrie, Frontul Plugarilor a ţinut o 
adunare la Zăbala, iar la 20 septembrie U.P. Maghiară la 
Belin. 

În afară de adunările de mai sus s-au ținut două 
şedinţe la Prefectura Județului Trei Scaune, în Sf. Gheorghe, 
la care au luat parte autoritățile administrative, subofiterii de 
la legiune, comandanții de sectoare, când s-au pus bazele 
secției militare a ARLUS. 

Opoziția nu şi-a evidenţiat cu nimic existenţa. Au luat 
ființă casele alegătorilor în majoritatea localităţilor 

Adeziunea la Programul-Platformă este tot mai numeroasă. 
Populaţia, in special maghiară, îşi manifestă speranţa in 
reuşita în alegeri a B.P.D. Mai greu convinsă este populația 
românească din unele localităţi unde procentul pentru B.N.D. 
este mult sub 50%, restul trecând la PNL si PNT (Brătianu şi 
Maniu) ... În B.N.D., grupul cel mai puternic este format din 
U.P.M., comunişti si mai putin Frontul Plugarilor. Opoziția 
rămâne mai puternică în unele localități cu populaţie 
românească... 

Comandantul Legiunii 

Maior (...)”'* 


“Sectorul de Jandarmi Baraolt 
Către, Legiunea de Jandarmi Trei Scaune 

... La 22 septembrie, în comuna Baraolt a avut loc o 
întrunire politică unde au participat toți şefii şi reprezentanţii 
partidelor din B.P.D.: Frontul Plugarilor, Partidul Comunist, 
Partidul Social Democrat şi U.P.M. În masele populare 
programul-platforma al B.P.D. este acum bine cunoscut si este 
primit cu multă simpatie ... Regiuni şi localităţi unde nu s-ar 
întrevede reuşita în alegeri a Guvernului nu avem, doar 
bănuiala că în comunele unde sunt puţini români cum este 
Ormeniș, Aita Seacă, Aita Medie si Belin, aceştia ar opta sa 
voteze cu unul dintre partidele opoziţiei ... sunt de asemenea 
zvonuri că in U.P.M. sunt înscrişi reactionari si revizionisti... 
cu sentimente antiromâneşti care, în 1944, ca voluntari ai 
Hitleristilor au tras cu mitraliera împotriva trupelor române şi 
sovietice ... De la astfel de organizaţie ne putem aştepta 
oricând la întorsături politice surprinzătoare... 

... Echipe înarmate opoziţia nu are. Între membrii 
Frontului Plugarilor sunt mulți care privesc cu simpatie 
partidele istorice ... 

Comandant sector 

Plut. Maj. (...) 5 

“Legiunea de Jandarmi Trei Scaune 
Dare de seamă asupra situaţiei politice în judeţul Trei Scaune- 
octombrie 1946 

Platforma program a B.P.D. continuă să fie 
explicată alegătorilor de conducătorii organizaţiilor locale ... 
Localitățile în care se poate presupune că B.P.D. nu va avea 
peste 50% din voturi sunt cele cu populaţie românească unde 
opoziţia va avea mai multe simpatii. 

.. În sânul U.P.M. se zvoneşte că ar fi vorba de o 
ruptură care ar urma sá creeze o nouă fracțiune, aceea a 
ungurilor, care nefiind de acord cu conducerea oficială a 
U.P.M. s-ar organiza sub denumirea de “Partidul Social 
Maghiar”, cu înclinații spre opoziție. Aceste zvonuri 
deocamdată nu s-au concretizat. 

Populaţia din judeţe se observă a inclina ca 
simpatie fata de U.P.M., Frontul Plugarilor şi Partidul Social 
Democrat. Partidele de opoziție sunt aproape inexistente cu 
excepția unei propagande reduse de la om la om şi aceasta 
numai în comunele cu populaţie românească ... După cum se 
prezintă situația în prezent, în alegeri reuşita deplină o va 
avea B.N.D. 

Comandantul Legiunii 

Maior(...)”* 


“Sectorul de Jandarmi Covasna 
Către, 
Legiunea de Jandarmi Trei Scaune 

Este cert că populaţia, în majoritatea ei de pe raza 
acestui sector este de origine maghiară şi prevăzătoare pentru 
viitor, mai ales dacă se tine seama de neajunsurile făcute 
românilor în timpul ocupaţiei ştie că numai B.P.D. le poate 
garanta drepturile ca cetățeni liberi şi ca atare este hotărâtă 
să voteze cu partidele din B.P.D. 

Legea electorală nu o comentează nimeni din 
populația rurală, mai ales că pătura de jos este în 
necunostintá de cauză... 

Conferinţa de la Paris se comentează astfel: 
Ungurii care formează majoritatea locuitorilor vorbesc că, 
deşi Ardealul a rămas al României, aceasta e nesigură căci 
încă nu s-a încheiat conferința de pace. Marile națiuni nu se 
înțeleg, un război trebuie neapărat să sosească şi ca atare 
Ardealul tot nu va rămâne al României. Populaţia nu se 
fereşte a vorbi despre un inevitabil război iar România va fi 
ocupată de Rusia. Mulţi români vorbesc că alegerile se vor 
face numai atunci când ruşii vor ordona... 


Comandant sector 
Plut. Μα]. (...)”"” 


“Sectorul de Jandarmi Covasna 
Către, 

Legiunea de Jandarmi Trei Scaune 
Bir. Poliției 

... Platforma B.P.D. este bine primită de populație. 
U.P.M. a început să facă opinie separată, în raza sectorului s- 
a observat că se face mare propagandă dorind să meargă pe 
liste separate. Prin aceasta arată populației maghiare că ei nu 
îi trebuie nici un partid în afară de conducere şi de o 
administrație maghiară totală. Ea speră că prin aceasta să 
amelioreze situația Transilvaniei ca urmare a pierderii ei de 
către Ungaria. 

... Se poate sconta în reuşita alegerilor pe întreaga 
populație de pe raza acestui sector dacă U.P.M. nu va ieşi din 
B.N.D. formând un partid separat. U.P.M. este cel mai activ 
partid şi de ea depinde reuşita în alegeri a Guvernului. 

Comandant sector 

Plut. Maj. (...) 


“Secția de Jandarmi Ozun -23 oct. 1946 

Către, Legiunea de Jandarmi Trei Scaune 

Platforma Program a Blocului  Partidelor 
Democrate a prins destul de bine în masele populaţiei mai 
putin în localități ca Lunca Cálnicului şi Bácel care încă nu s- 
a încadrat pe linia democrată a Guvernului. În acestea nu se 
întrevede reuşita în alegeri, fiind comune pur româneşti. Ele 
aşteaptă din partea Guvernului mai mult ajutor material. 

... Opoziția lui Maniu şi Brătianu se manifesta prin 
echipe ce colindă cu maşinile comunele în timpul nopții 
afişând lozinci şi manifeste insultătoare la adresa Guvernului 
ca “Trăiască Maniu”, “Jos Groza şi comuniştii”. 

... Astfel, Partidele din B.P.D. acţionează în mod 
intens şi fätis ... În comune a fost sărbătorită cu mult fast ziua 
ARLUS-ului. 

Comandant sector 

Plut. Maj.(..)”” 


“Legiunea de Jandarmi Trei Scaune 
Dare de seamă cu privire la situația politică- noiembrie 

ων Toate partidele B.P.D. activează in mod legal si cu 
real folos pentru reuşita în alegeri. Se poate conta sigur pe 
reuşita în alegeri a U.P.M., după care urmează P.C.R., 
Partidul Social Democrat şi Frontul Plugarilor. 

... Regiuni unde Guvernul nu ar reuşi în alegeri sunt 
numai comunele cu populaţie românească unde trebuie să se 
facă mai multă propagandă din partea B.P.D. 

... Partidele de opoziţie nu au sedii, propaganda lor se 
face de la om la om... În general situaţia politică pe raza 
acestei regiuni este favorabilă Blocului  Partidelor 
Democratice. 

Comandantul Legiunii 

Maior (...)””° 


“Comandamentul Unic al Judeţului Trei Scaune 

Nr. 29 din 18 noiembrie 1946 
Către, 
Legiunea de Jandarmi 

Cu onoare vi se trimite Ordinul nr. 39250 din 18 
noiembrie 1946 al Ministerului de Interne de care veți lua 
cunostiintá şi dispune executarea întocmai considerând că din 
momentul de fata organele din subordine se consideră 
mobilizate pentru ca alături de forţele democratice să apere 
libertăţile şi regimul democratic. 

Comandamentul Unic Trei Scaune 

Prefect (...). 

Copie Nr. 38250 din 18 noiembrie 1946 


Urmare ordinului circular nr. 39250 de astăzi 
transmis comandamentelor regionale, se atrage atenţia că in 
diferitele parti ale ţării elementele reacționare din partidele 
istorice, în urma directivelor primite, sub pretextul neprimirii 
certificatelor de alegător s-au dedat la acte de agresiuni şi 
tulburarea ordinii. Cu această ocaziune, autoritățile 
jandarmereşti cât şi cele administrative nu au avut o atitudine 
fermă şi hotărâtă ceea ce conduce la realizarea planurilor 
reacţiunii de a tulbura ordinea pe timpul alegerilor. Se atrage 
din nou atenţia cu toată insistența asupra datoriei pe care o 
au organele judecătoreşti si politienesti precum si cele 
administrative de a păstra ordinea si de a lovi fără crutare pe 
toți care încearcă să tulbure ordinea publică. Nu se va avea 
menajamente pentru acei care încalcă legile ţării si vor să 
creeze în acest mod complicaţii serioase. Autoritatea va fi 
păstrată neştirbită şi făcută simțită în orice împrejurare. Cu 
începere din acest moment organele de ordine se consideră 
mobilizate pentru ca alături de forţele democratice să apere 
libertăţile şi regimul democratic. 

Ministerul Afacerilor Interne 

Teohari Georgescu” 

Câteva concluzii se impun. În primul rând este de 
evidenţiat prestigiul de care se bucurau Partidul Naţional 
Liberal şi Partidul National Țărănesc în rândul electoratului 
românesc. Cele două partide s-au situat în fruntea acțiunilor 
politice pentru făurirea statului naţional unitar român, a 
unificării administrative şi a reformelor democratice. În 
Transilvania cel putin, P.N.T., Iuliu Maniu în speță, s-a 
bucurat de un respect deosebit cu atât mai mult, cu cât după 
Marea Unire românii ardeleni au cunoscut libertăţile 
democratice fireşti, readuşi fiind la sentimentul că viețuiesc în 
propria ţară, la demnitatea umană şi naţională. Dimpotrivă, 
după 1944, când partidul comunist reintra în legalitate, datorită 
componenţei eterogene şi a politicii antinationale, în spiritul 
“internationalismului proletar”, a imitării sistemului stalinist în 
contextul servilismului fata de ocupanţii sovietici (cu acordul 
tacit al aliaţilor occidentali), aici s-au înregimentat o serie de 
elemente antistatale şi antirománesti. 

Nu avem temeiuri să privim cu îndoială veridicitatea 
datelor din rapoartele legiunii de jandarmi, chiar dacă ele 
cuprind exagerări de felul “Programul-Platformă al B.P.D. este 
bine văzut de populaţie” căci în alte materiale se precizează că 
“Legea electorală nu este cunoscută de populație!” 

Mai mult chiar, surprinde realismul cu care sunt 
consemnate datele fundamentale ale problemei în condițiile 
regimului de ocupaţie în care guvernarea instaurată la 6 martie 
1945 manifesta sub presiuni din exterior o asemenea politică 
prin care instituții fundamentale ale statului democratic, de 
drept, deveneau instrumente ale regimului totalitar de tristă 
amintire a anilor '50 cu dureroase şi îndelungi consecinţe. 

Epurată treptat de cadrele cele mai competente 
devotate spiritului de drept (printre care şi generalul 
Constantin Anton), jandarmeria, cu remarcabile tradiţii 
istorice, a fost de altfel desființată temporar spre finele anului 
1948. 

Arhivele Nationale Covasna, Fond Legiunea de Jandarmi Trei 
Scaune „dosar 188/1946, ff. 197-198. 


135 


Ibidem, f. 245 
Ibidem, f. 259. 
Ibidem, f. 265 
Ibidem, f. 262. 
Ibidem, f. 266 
Ibidem ,f. 269 
Ibidem, f. 271. 
Ibidem, f. 272. 


. Ibidem ,f. 273. 
. Ibidem, f. 299 

. Ibidem, f. 304. 
. Ibidem, f. 336. 
. Ibidem, f. 347. 
. Ibidem, f. 351. 
. Ibidem, f. 361. 
. Ibidem, f. 373. 
. Ibidem, f. 358. 
. Ibidem, ff. 413/414. 
. Ibidem, f. 425. 
. Ibidem ,f. 441. 

111.5. Unitate de spirit si cultură 


Astra - Despärtämäntul Târgu Secuiesc 


Despre rolul excepţional pe care l-a avut în existența 
sa Asociaţia Transilvană pentru literatura şi cultura poporului 
român, fondată în 1861, vom vorbi cu alt prilej. Menţionăm 
doar că a constituit forma specific inteligentă de promovare a 
aspirațiilor de libertate, de demnitate a românilor din pátimita 
Transilvanie de până la Marea Unire, prin gândire, prin spirit 
şi cultură, prin condei. 

La această uriaşă dimensiune valorică, la o anumită 
scară specifică s-a raportat emotionant pentru cei ce-i cunosc 
existența din nefericire trecătoare prin conjunctură istorică, 
ASTRA - Despártámántul Târgu Secuiesc. 

El a vietuit în oraşul din nord-estul județului nostru în 
intervalul dintre deceniile trei-patru, dispărând în tragicul an 
1940. 

Din puţinele documente ce ne stau la îndemână reiese 
elementul esenţial ce definea această mişcare şi anume 
promovarea în zonă a culturii şi spiritualității noastre, acolo 
unde până la Marea Unire instituţiile de cultură românească 
erau ca şi inexistente (şcoli, biblioteci, cămine şi cercuri 
culturale ş.a.). 

ASTRA Târgu Secuiesc rămâne pentru contemporani 
o emoţionantă pildă de dăruire şi entuziasm demnă de toată 
consideratia pentru ca în “comuna urbană Târgu Secuiesc” sá 
pătrundă slova lui Alexandri şi Eminescu, Coşbuc şi Goga, 
acordurile Baladei lui Porumbescu şi Rapsodiei lui Enescu, 
cartea românească în biblioteci şi şcoli, conştiinţa românească. 

De această veritabilă renaştere se leagă numele 
colonelului Victor Basarabescu, al doctorului Valeriu V. Bidu, 
al preotului loan Rafiroiu. 


“Nutrim nădejdi că Dumneavostră în colaborare cu 
intelectualii cari s-au înregimentat în slujba nobilă şi atât de 
necesară pentru promovarea culturii poporului nostru, mai ales 
în secuime, veţi izbändi in intenţiile frumoase ale 
Dumneavoastră”, transmitea vicepreşedintele Astrei Sibiu, 
Nicolae Togan, celor din Târgu Secuiesc. 

Profesorii şi învățătorii, preoții, funcționarii au 
constituit structura ASTREI. Ei s-au bucurat de sprijinul 
material, şi deloc de neglijat şi cel moral, al administraţiei, al 
armatei. O filă îngălbenită din 1927, ne arată că ofiţerii 
Regimentului I Vânători Regele Ferdinand donau Astrei Târgu 
Secuiesc suma de 1700 de lei. 

1 Decembrie era şi ziua Astrei, “zi în care îndeosebi 
noi, Românii sântem datori să prăznuim cu tot fastul şi cu 
întreg sufletul nostru de cetăţeni oneşti însemnătatea marelui 
eveniment, unirea pe veci a Ardealului, Banatului, Crisanei şi 
Maramureşului cu Patria-mamă, înfăptuită în Alba lulia la 1 
Decembrie 1918”, se arată în alt mesaj sibian către Astra 
Târgu Secuiesc. 

Într-o scrisoare către Stelian Popescu, directorul 
ziarului “Universul”, Valeriu Bidu, preşedintele Astrei Târgu 
Secuiesc îi transmitea că “românii din Târgu Secuiesc, 
organizați în oastea cultural-nationalá a Astrei, răspund cu 
insufletire la apelul de mobilizare a conştiinţei nationale”. 

Astra Târgu Secuiesc a oferit şi un liant permanent, de 
fapt pe tărâm national între zonă, județ şi tara întreagă, cu 
instituţiile sale de cultură, nu mai puţin cu Astra basarabeană 
din Chişinău. 

Astra Târgu Secuiesc şi-a adus contribuţia, deloc 
modestă, la consolidarea Marii Uniri prin ceea ce are specific 
orice popor - unitatea sa de spiritualitate, de cultură. 


Cuvântul Nou, anul IV, nr. 788, 23.01.1993, p. 4 

ΠΙ.6. La înălţimea misiunii. Preotul loan 
Rafiroiu 


(Inedit, pagini de arhivă) 


S-a publicat până acum un număr de materiale, 
îndeosebi cu referire la activitate ASTREI, în care numele 
preotului protopop loan Rafiroiu figura la loc de cinste. De 
numele său sunt legate názuintele, împlinirile, speranțele 
comunităţii româneşti din zona Tg. Secuiesc pe calea renaşterii 
spirituale şi culturale după Marea Unire de la 1918. Suflet al 
mişcării ASTREI din Tg. Secuiesc şi de fapt din întreg judeţul 
Trei Scaune, loan Rafiroiu rămâne pentru posteritate o 
personalitate de marcă a istoriei contemporane a comunității 
româneşti din această zonă. 

În activitatea arhivistică curentă, ne-a fost dat să 
descoperim un document cu referire la cele de mai sus, motiv 
pentru care încercăm să-l valorificăm, îndrăznind totodată să-l 
considerăm ca inedit. 

Este vorba de ciorna - foarte meticulos şi îngrijit 
redactată - a unei adrese către prefectură şi a unei circulare 
către preoțimea din tractul Oituz, prin care loan Rafiroiu îşi 
mărturiseşte simtirea ce-o trăieşte în calitatea sa de protopop: 
“Mult Stimate D-le Prefect! Numit fiind protopop al tractului 
Oituz(...) vă rog cu această ocazie ca atât Dv. Cat şi urmaşii 
Dy. În scaunul de prefect să ne dati tot sprijinul (...) ca şi până 
acum, ca împreună cu preoțimea română a judeţului, cu mâna 
de români din administraţia județului de sub ordinele Dv. sá 
putem (...) asigur elementului românesc ceea ce i se cuvine, 
după un trecut atât de necajit...” 

Prefectul judeţului (Dr. V. Rauca Răuceanu - n.n.) era 
pus in cunoştinţă asupra conţinutului mesajului către 
preoțimea română: “... Mă adresez cucerniciilor voastre, 
preotimei tractului Oituz pentru a vă cere tot concursul în 


munca comună pentru înaintarea şi ridicarea noului tract la 
faima neamului ce-l poartă împrumutat de la eroismul 
soldatului român ce a luptat în străbuna vale a Oituzului 
pentru întregirea neamului într-o singură tara. PE AICI NU 
SE TRECE a spus soldatul român puhoaielor barbare ce ne 
coplesiserá tara şi această zestre ne-a lăsat-o nouă moştenire 
- în timp de pace - preotimei şi dăscălimei române... 

Avem datoria să o cultivăm cu aceeaşi dragoste de 
neam, biserică şcoală şi toate comorile neamului, ca si 
înaintaşii noştri, iar ţării să-i dam în caz de nevoie pe acelaşi 
soldat otelit la Oituz si Mărăşesti”. 

În finalul manuscrisului, convins fiind de importanţa 
covârşitoare a bisericii şi şcolii în propăşirea neamului, loan 
Rafiroiu îşi exprimă speranța că va ajunge la “o mulțumire 
sufletească pentru noi, o bucurie pentru mai marii noştri şi o 
împlinire a datoriei pentru poporul păstorit care prin 
inteleapta conducere este însuşi sufletul nostru.” 

Documentul rămâne o impresionantă mărturie a 
dăruirii cu care părintele loan Rafiroiu s-a consacrat misiunii 
de preot şi dascăl în slujba neamului său pe care l-a slujit fara 
preget situându-se la înălțimea datoriei sale sfinte. 


Arhiva Direcției Judeţene Covasna a Arhivelor 
Naţionale, Dos. 15/1993 

III. 7. Scoala şi cercurile culturale în judeţul 
Trei Scaune 


File de arhivă 


Am urmărit cu oarecare insistență problematica 
culturii româneşti în Trei Scaune atestată documentar. Fie că 
descoperim fie că “redescoperim” materialele relevante, 
punerea lor în valoare a devenit pentru Arhivele Statului 
Covasna o preocupare curentă cu atât mai mult cu cât datele şi 
informaţiile publicate comportă şi o oarecare notă de inedit. 

Astfel o serie de documente purtând antetul 
Revizoratul şcolar al judeţului Trei Scaune sau al 
Asociaţiei învăţătorilor din judeţul Trei Scaune ne oferă un 
tablou destul de amplu al cercurilor culturale din judeţ, 
programul acestora precum şi o evidență a celor ce le 
organizau şi conduceau: învăţători, profesori, preoţi, medici, 
jurişti. 

În mod remarcabil asemenea cercuri îşi desfăşurau 
activitatea în şcoli, în cele aproape o sută de unităţi şcolare din 
toate localităţile judeţului - oraşe, comune, sate. 

Parcurgerea acestor file oferă o dată în plus regăsirea 
unor personalităţi deja cunoscute ca de pildă Valeriu V. Bidu 
(ce atestă implicarea intensă a instituției prefecturii în viața 
socio-culturală a judeţului), loan Rafiroiu, lon Dima, loan 
Stoenac, dar şi menţionarea unor aparent anonimi, respectiv 
Maria Teacă, Scarlat Mihăiescu, Mircea Stănilă, loan Boeriu, 
Ilie Marinescu, Emilia Vereş, dr. Vajna, Gh. Grozea, V. 
Bucsea, pr. Ilie Pastiná, ş.a. 

Desprindem din varietatea tematicilor următoarele: 
“Momente din trecutul comunei Breţcu” - loan Ganea; 
“Legături economice între Ardeal şi Principate” - Constantin 
Melinte; 

“Educaţia morală în şcoala primară” - loan Rafiroiu; 


“Doctrinele pedagogiei moderne” - Mircea Stánilá; 
“Rolul cooperatiei şi economia socială” - M. Dragomir. 

Statistica este cuprinzătoare atât prin faptul că ea 
cuprinde practic toate şcolile existente (cu limba de predare 
română), cât şi prin varietatea impresionantă a tematicii ce nu 
ocoleşte nici o latură a cunoaşterii. 

Documentele ce ne-au înlesnit evaluarea datează din 
1934-1936, reflectă deci o situaţie de moment. Chiar astfel, ele 
îndeamnă la meditaţie, oferind un termen de comparație îşi 
îndeplinesc misiunea ca parte a tezaurului arhivistic național. 


Cuvântul Nou, anul VI, nr. 1325 din 21 martie 1995, p. 5 

II.8. Din pildele trecutului - Astra şi şcolile 
populare 


Între filele document ce s-au păstrat, privitoare la 
existența Astrei în județ (din nefericire relativ puţine în raport 
cu ceea ce a însemnat Astra şi poate din acest motiv apreciate 
în mod deosebit) se numără şi cele referitoare la tineretul 
sătesc din motive de politică şcolară discriminatorie, accesul 
spre cultura românească le-a fost obturat. 

Membrii Despärtämäntului Astra Tg. Secuiesc, dupa 
mărturiile rămase, au făcut profesiune de credință din 
promovarea culturii româneşti autentice acolo unde veacuri 
de-a rândul a fost îngrădită. 

Alături de cercuri culturale, biblioteci, cămine 
culturale şi alte aşezăminte ce au fiintat sub binecuvântata 
oblăduire a Astrei s-au numărat şi şcoli populare sub 
denumirea de şcoli “ţărăneşti” Astfel, la Tg. Secuiesc a 
funcționat o asemenea şcoală, cu clase de băieţi precum şi de 
fete. În organizarea si funcţionarea lor se detaşează 
personalitatea preotului IOAN RAFIROIU. 

În fapt, aceste şcoli erau destinate acelor tineri din 
mediu rural, unde, oricum cultura în general şi în special cea 
românească a pătruns mai greu, atât în plasa Tg. Secuiesc cât 
şi în alte zone ale fostului judeţ Trei Scaune. 

Iniţiativa s-a bucurat fireşte de un binemeritat ecou. 
lată cum a fost receptată în OJDULA: Cercul Cultural 
ASTRA-OJDULA. Domnule preşedinte al Despartamantului 
Astra Tg. Secuiesc, Binevoiti a lua la cunoştinţă că am luat act 
cu deosebită bucurie despre buna D-voastră intenţie de a 
înființa o şcoală ţărănească pentru tinerii din această regiune. 
Mulţumim Despärtämäntului Astrei Tg. Secuiesc şi-i aducem 
la cunoştinţă ca sá binevoiască a înscrie la această şcoală 
țărănească din partea cercului cultural Astra-Ojdula în mod 
sigur doi tineri şi anume Alexe Samson şi Constantin Haicău... 


Multumindu-vá încă o dată Vă rugăm a primi asigurarea 
deosebitului nostru respect. Ojdula, 29 octombrie 1934. pr. 
Simion Mogoş preşedinte. 

Din orarul şcolii organizate de Despärtämäntul Astra 
Tg. Secuiesc aflăm că tinerii români din familii nevoiaşe din 
mediu rural făceau cunoştinţă cu limba şi literatura română, 
Istoria şi Geografia Patriei, Educaţia morală şi cea estetică 
precum şi cu deprinderi practice. 

Această îndeletnicire în care învăţători şi profesorii 
români din Tg. Secuiesc fuseseră angajaţi, era privită ca o 
misiune firească pentru promovarea culturii româneşti în satele 
plăşii cu acelaşi nume fiind o prestație gratuită. “... Materiile 
care s-au predat precum şi profesorii au fost următoarele: 1 
Ionel Olteanu - istoria românilor, romana şi geografia 
României, 3. Gh. Bucşa - dreptul şi legislaţia tarii.... 11 Paul 
Brumă - agricultura....Intregul colectiv al acestei şcoli a ţinut 
ore timp de 21 de zile în mod gratuit pentru care rog adunarea 
generală a le aduce mulțumiri...” (Raport general la finele 
anului 1938 despre activitatea Despärtämäntului ASTRA Tg. 
Secuiesc, Arh. St. Covasna, Fond ASTRA). 

Despärtämäntul Astra Tg. Secuiesc număra peste 140 
de membri activi aceştia ocupând fireşte funcţii in 
administraţie, învăţământ, culte, ş.a. 

Greutățile materiale si de altă natură impuse de 
vremuri grele n-au afectat unitatea Astrei. A dispărut după 
cum se ştie din ţinuturile noastre în anul 1940. 


Cuvântul Nou, anul VI, nr. 1305, 21.02.1995,p. 5 

III. 9. Armata Română si Astra 


De Ziua Armatei Române 


Arhivele Statului au evocat prin acţiuni specifice 
pagini ale istoriei Armatei Române de-a lungul evoluţiei sale 
ca instituţie fundamentală a Statului Român. 

De asemenea, am evidenţiat rolul de excepţie al 
Asociaţiei Transilvane pentru Literatură şi Cultura Poporului 
Român de la fondarea ei în anul 1861. 

Nu vom reveni la detalii. Am menţiona totuşi 
contribuţia de excepţie a Astrei în Transilvania, inclusiv după 
Marea Unire, la renașterea spiritual - culturală şi implicit 
națională a românilor din această parte a ării, prin şcoli, 
biblioteci, manifestări culturale, ş.a. 

Printre cei ce i-au înțeles menirea s-a înscris la loc de 
cinste şi Armata Română. 

Din documentele acestei asociaţii aflate în deținerea 
Arhivelor Statului din România - filiala Covasna se află unul 
de la începutul reorganizării Astrei în fostul judeţ Trei Scaune. 

Nu dimensiunea documentului ni se pare importantă. 
De fapt este o adresă înaintată Despartamantului Astra Tg. 
Secuiesc de Serviciul cancelariei Regimentul I Vânători 
“Regele Ferdinand Către Societatea Astra Despartamantul Tg. 
Secuiesc: Înaintăm cu aceasta suma de 1700 lei, sumă depusă 
de ofiţerii notati pe verso după cum se observă în dreptul 
fiecăruia, de a cărei primire vă rugăm a ne răspunde”. 

Impresionează aparenta simplitate a documentului de 
arhivă invocat. Nu este singurul în chestiunea de referință mai 
ales dacă ţinem seama de faptul că prin anii 1929, preşedintele 
Despartamantului Astra era colonelul Victor Basarabescu. 

Completăm rândurile de mai sus cu două imagini. 
Imagini document care, avem sentimentul, că le-am putea 
intitula doar astfel: “Au pierit pentru ca noi să existăm...” 


Mesajul nostru se adresează, la acest jubileu tuturor 
militarilor, cadre şi militari în termen, dar în identică măsură şi 
cadrelor de rezervă şi retragere, veteranilor de război precum 
şi memoriei acelora ce azi nu mai sunt printre cei vii dar au 
purtat cu demnitate uniforma Armatei Române căreia îi 
aducem un omagiu de suflet. 


Arhiva Direcţiei Judeţene Covasna a Arhivelor Naţionale, 
Dos. 15/1999 

III. 10. Şcoala românească în documente 


În organizarea Inspectoratului Scolar Judetean şi a 
Fundaţiei Culturale “Mihai Viteazul”, în această lună a avut 
loc sesiunea ştiinţifică “Şcoala în trecut, flacără a spiritualității 
româneşti”. Materialele prezentate au pus în lumină evoluţia 
de ansamblu a instituţiei şcolare înainte şi după Marea Unire, 
atât în vechiul regat, cât şi în Transilvania. În aparență s-au 
distins două situaţii contradictorii. Prin comunicarea 
“Legislaţia şcolară românească în sc. XIX şi începutul sec. 
XX”, doamna Zorica Bucur, de la Universitatea Transilvania 
Braşov, punea auditoriul în temă cu legislaţia şcolară în 
vechea Românie şi aportul unor proeminente personalități 
precum Titu Maiorescu şi Spiru Haret, făuritori ai şcolilor 
româneşti moderne. În contrast, celelalte comunicări, axate pe 
problematica şcolară în Transilvania, scoteau în evidență 
zbuciumul învățământului românesc, cu toate piedicile unei 
legislații ostile, dar si cu oarecare izbánzi, exemple 
concludente fiind şcoala românească din Scheii Braşovului sau 
Gimnaziul Andrei Şaguna. 

Urmărind informaţiile păstrate în diverse arhive, 
comunicările “Documente inedite despre şcolile româneşti din 
Transilvania în sec, XVII” (Vasila Lechintean - Arhivele 
Statului Cluj), “Câteva aspecte din activitatea reuniunii 
învăţătorilor ortodocşi din districtul X Braşov în anii 1878- 
1900” (Livia Ardelean - Arhivele Statului Cluj), “Aspecte ale 
şcolii româneşti din județul Covasna în secolele XVIII-XIX” 
(loan Läcätusu - Arhivele Statului Covasna) şi “Unele 
consideratiuni privind fondurile şcolare deținute de Arhivele 
Statului Covasna” (Dan Baicu - Arhivele Statului Covasna) au 
evidențiat continuitatea învățământului românesc în acest 
spaţiu în condiţiile specifice inexistentei unui învățământ de 
stat pentru populația românească (până la Marea Unire), 
precum şi legătura obligatorie în cercetarea arhivistică între 


documentele ce aparţin cultului ortodox şi celui greco-catolic 
şi şcoală, pe de altă parte, componente ale aceleiaşi 
spiritualitáti româneşti. 


Cuvântul Nou, anul V, nr. 1140, 28 iunie 1994 

III. 11. Poliţia Română - Repere istorice locale 


-file de arhivă- 


Vechimea organismelor cu atribuţii de pază şi ordine 
se desluşeşte în cronica poporului român în procesul apariției 
instituţiei statale. Pentru epoca modernă în sensul actual al 
expresiei, poliţia ca structură cu organizare specifică apare 
odată cu reorganizarea administrativă din 1831 pe baza 
Regulamentelor Organice, în cadrul Ministerului Trebilor 
Dinlăuntru. 

Fireşte, evoluția social - politică şi economică a 
națiunii române a impus reorganizări şi adaptări continue ale 
structurilor statului, inclusiv a Ministerului de Interne în cadrul 
căruia Poliția ca instituţie deține un rol precis definit în 
apărarea ordinii de stat şi de drept, constituţionale. 

În judeţul nostru, Poliţia română, alături de alte 
instituţii statale fiinteazá de la Marea Unire din decembrie 
1918 şi prin atribuţiile cei reveneau prin lege şi-a adus 
contribuţia la unificarea administrativă deplină a statului 
național român. 

De altfel, Consiliul Dirigent al Transilvaniei (ca 
organism al provinciei până la unificarea administrativă 
deplină) prin Resortul de Interne stabilea printr-o ordonanţă 
din 22 aprilie 1919 “organizarea Poliţiei de Stat ce urma să 
asigure ordinea publică şi siguranța naţională precum si 
libertatea persoanelor, a proprietăţii publice şi private”, de 
asemenea “să constate infracțiuni de tulburare a ordinii publice 
şi să instiinteze cazurile organelor de justiţie”. 

În ce priveşte județul de referință, fostul Trei Scaune, 
poliția restructuratá prin Legea pentru organizarea si 
funcţionarea Poliţiei Generale a Statului, din 2 iulie 1929 
devenea organ de control şi de instanţa a Il-a în subordinea 
Inspectoratului Regional Braşov cu atribuţii în cea mai mare 


parte similare celor din actuala structură ceea ce denotă 
caracterul eficient şi modern al legislaţiei de la 1929. 

Trebuie precizat că autoritatea organelor de poliţie se 
exercita în oraşe, la Sf. Gheorghe în cadrul unui comisariat al 
Poliției de Stat, iar la Tg. Secuiesc în cadrul unui birou al 
poliţiei locale 

Pentru o anumită perioadă documentele de arhivă fac 
referiri asupra activității desfăşurate de cadrele de poliţie 
locală precum şi rezultatele acestor acţiuni de prevenire şi 
combatere a infracţiunilor. În general aceste documente 
privesc acte confidentiale, statistici referitoare la infracțiuni, 
evidenţa populaţiei, încorporări şi mobilizári, control al 
traficului auto, permise de port armă, controlul străinilor, 
autorizații pentru întrunirile publice, note informative, ş.a. 

Faptul că sunt consemnate în documente evenimente 
deosebite privind ordinea publică constituie un element 
relevant în ceea ce priveşte îndeplinirea misiunilor specifice, 
situația din teritoriu aflându-se sub control. 

Este cazul a se preciza că misiunile speciale de poliție 
îndeplineau şi alte organisme din afara instituției politienesti 
propriu-zise, respectiv Brigada specială de siguranță cu 
atribuţii privitoare la securitatea națională şi mai ales Legiunea 
de Jandarmi. 

Acestea din urmă, reorganizată şi ea prin Legea din 23 
martie 1929 asigura ordinea publică în mediu rural, iar pentru 
consemnarea şi soluționarea unor cazuri deosebite includea şi 
un Birou de poliție, oarecum similar cu poliția militară. Spre 
deosebire de poliție, jandarmeria a fost din totdeauna 
organizată pe structură militară. 

Atât poliția cât şi jandarmeria mostenesc o tradiţie cu 
totul remarcabilă. Instituţia arhivelor face posibilă cercetarea 
trecutului acestor instituții, file ale acestor tradiții aflandu-si 
azi un meritat loc în publicațiile editate de Ministerul de 
Interne. 

Cu atât mai mult, cu cât devotamentul de care cadrele 
de poliţie şi jandarmerie au dat dovadă de devotament şi 
profesionalism fiind o pildă vie pentru contemporani. 

Aceste rânduri desprinse din memoria arhivelor sunt 
dedicate ZILEI POLIȚIEI ROMANE, moment de reflecții si 
reculegere în fata trecutului istoric al instituţiei, fără îndoială 
un trecut tumultos şi rareori dramatic în încercările la care 
istoria ne-a supus, de asemenea de prețuire a eforturilor şi 
abnegatie manifestate de Poliţia Română, cea a zilelor noastre, 
în contextul transformărilor complexe ce traversează 
societatea românească contemporană. 

Cele mai alese gânduri, poliţiştilor români! 


Arhiva Direcţiei Judeţene Covasna a Arhivelor Naţionale, 
Dos. 15/2002 

111.12. Câteva repere din istoria Jandarmeriei 
covăsnene 
Legiunea de jandarmi trei scaune 


Eroilor jandarmi Tatu loan şi Grideanu loan 
căzuţi la datorie în 1921. 


Judeţul Trei Scaune (azi Covasna) îşi are istoriceşte 
precum se ştie un anumit specific. Populaţia lui este mixtă atât 
sub aspect etnic cât şi religios, iar românii au ajuns pe la 
începutul evului mediu, minoritari. 

De la 1 Decembrie 1918, alături de alte ţinuturi din 
Transilvania, Bucovina şi Basarabia, judeţul Trei Scaune a 
devenit parte componentă a statului național român. 

Era necesară această succintă introducere care vine să 
sublinieze rolul şi rostul instituţiilor Statului Román - 
Administraţia, Armata, organele de ordine publică ş.a - ca 
exponente ale unui regim democratic ce a caracterizat perioada 
interbelică aproape în întregimea ei. 

Or, unităţii de jandarmi, parte a Jandarmeriei Române, 
avea să-i fie încredinţată misiunea de a asigura ordinea publică 
într-un județ cu particularități în vigoare şi azi şi prin aceasta 
de a-şi aduce contribuția la consolidarea Marii Unirii 
înfăptuită la 1 Decembrie 1918. 

Bogata documentare pe care instituţia noastră o 
păstrează ne îngăduie să reconstituim un trecut cu care 
contemporanii inregimentati în arma jandarmeriei - şi nu 
numai - au întemeiate motive de mândrie. Organizare, 
efective, instruire, dotare şi în general logistică, categorii de 
misiuni înainte şi după evenimentele de la 23 august 1944 
constituie informații extrem de interesante şi pilduitoare. 

Prevederile privind atribuţiile jandarmeriei, cuprinse 
în Decretul Lege din 15 noiembrie 1918 pentru Vechiul Regat 
au fost extinse şi în noile provincii unite cu patria mamă, 


aşadar şi în judeţul de referință unde din 1919 funcționa o 
companie având comanda în oraşul de reşedinţă, Sf. Gheorghe, 
iar din 1929, în contextul unor reorganizări, compania devine 
legiune, ca o formaţiune cuprinzând în structura ei în ordine 
ierarhică secţii şi posturi. Legiunea de jandarmi Trei Scaune se 
subordona inspectoratelor regionale (Mureş, Braşov apoi 
Sibiu). 

Şi în Trei Scaune, atribuțiile jandarmeriei erau 
sinonime cu cele de poliţie administrativ-preventivá, judiciară 
şi de siguranță, la vremea aceea, în mediul rural prin sectoare, 
secții şi posturi. 

În cadrul comandamentului din Sf. Gheorghe 
funcționau birourile: comandament, administrativ, de 
siguranță, de ordine publică şi judiciar, de mobilizare, 
armament, control străini. 

În aceste împrejurări, în comuna Aita Mare - Trei 
Scaune au căzut la datorie în ziua de 26 septembrie 1921, 
loviți de gloanţe ucigaşe, eroii jandarmi -plutonier IOAN 
TATU şi sergent instructor IOAN GRIDEANU - în memoria 
cărora, autoritățile statale româneşti au ridicat un monument, 
unul dintre puţinele monumente din acele timpuri (în 1927) 
închinate eroilor acestei arme. Din nefericire, în 1940, după 
Dictatul de la Viena, acest monument a împărtăşit soarta 
celorlalte monumente laice şi bisericești româneşti căzute 
pradă furiei forțelor de ocupaţie străine. 

În dramaticele zile din august-sept. 1940, jandarmii 
români alături de militarii Armatei Române s-au retras ultimii 
după ce au asigurat evacuarea instituţiilor administrative 
precum şi a sute de români din calea ocupanților horthişti. 

Este relevant că, evacuată la rândul ei în judeţul vecin 
rămas în România după 1940, în comuna Prejmer (Braşov), 
Legiunea de Jandarmi Trei Scaune şi au păstrat denumirea şi 
în perioada de tristă memorie 1940-1944. 

De asemenea, de o relevanţă demnă de evocare este 
contribuţia legiunii la reinstaurarea administraţiei româneşti în 

Ardealul de Nord, implicit în Trei Scaune, după eliberarea 
judeţului în septembrie 1944 de către Armata Română. Si 
aceasta misiune a fost îndeplinită în condiții extrem de 
dramatice datorită opoziției unor elemente locale având 
sprijinul autorităților militare sovietice. 

Începând cu primăvara anului 1945, în întreaga 
societate inclusiv în rândul forțelor armate aveau să se producă 
transformări care vor duce la dispariția - temporară - a 
jandarmeriei în 1949. 

Comandanți precum căpitanii PETRIŞOR 
BASARAB, PETRU ŞTEFĂNESCU, maiorii LAZAR 
RADU, ION ZAMFIRESCU, GHEORGHE ŞTEFĂNESCU 
se numără printre comandanții acestei unități consemnați de 
arhive şi prin ele de istorie, fie ea şi numi locală. 

Acestea au fost câteva repere istorice desprinse din 
file de arhivă, iar gândurile exprimate prin rândurile de mai 
sus sunt închinate Zilei Jandarmeriei Române. Memoria celor 
doi eroi menţionaţi în prezentarea de față trebuie repusă însă 
integral în drepturi prin refacerea monumentului în locul unde 
a fost el ridicat pentru posteritate. 


Cuvântul Nou, anul IV, nr. 788, 23.01.1993 


155 


III. 13. Despre Grupul de Pompieri din Sf. 
Gheorghe 


Între structurile şi formațiunile aparţinând Ministerului 
de Interne ce se regăsesc în documentele de arhivă, informaţii 
nevalorificate încă şi deci mai puțin cunoscute, se înscrie şi 
Grupul de Pompieri Militari din Sf. Gheorghe. 

Municipalitatea a folosit până în anii 1936-1937 
formațiunea de pompieri voluntari care însă se dovedise la un 
moment dat ineficientă, în primul rând în ceea ce priveşte 
instruirea personalului (voluntar), cât şi datorită dotării tehnice 
învechite. 

Drept urmare, Comandantul Pompierilor Militari 
(conform documentelor, aparținând inițial de Ministerul 
Apărării Naţionale apoi trecând în componenţa Ministerului de 
Interne) a stabilit înființarea unei formațiuni de pompieri 
militari: “Ministerul Apărării Naţionale, Comandamentul 
Pompierilor Militari, Către Primăria oraşului Sf. Gheorghe. 
Am onoarea a vă face cunoscut că, în conformitate cu Legea 
pentru organizarea pompierilor publicată în Monitorul Oficial 
nr. 80/1936, organizaţiile de pompieri voluntari fiind 
desființate, urmează a se înfiinţa în oraşul SF. GHEORGHE o 
unitate de pompieri militari cu un efectiv de un locotenent si 
circa 20 de oameni... Totodată vă facem cunoscut că Legea 
Casei de Asigurări a Ministerului de Interne prevede la art. 29 
acordări de împrumuturi necesare serviciilor de incendii... 
Comandantul Corpului de Pompieri Militari, Colonel, (...) 
BUCUREŞTI, 1936, NOIEMBRIE, $”. 

Ca la orice început n-au lipsit greutăţile cauzate de 
lipsa spaţiului corespunzător precum şi de dotarea tehnică 
precară, aceasta fiind preluată de la formațiunea civilă 
anterioară: mijloace hipo, furtunuri, capete de furtunuri, 
robinete, ş.a. Se detaşează printre acestea o autocisternă FIAT 


cu o capacitate de 2500 litri, de fapt singurul mijloc auto din 
dotare. 

Prezintă interes în sensul acesta lista de inventar a 
tehnicii şi a altor mijloace comparativ cu starea prezentă. 

La înființare, secția de pompieri militari din Sf. 
Gheorghe avea un efectiv de 20 de soldați, patru gradati, un 
subofițer şi un ofiţer. Întâiul comandant a fost locotenentul 
Iordănescu. 

Fireşte există rapoarte precum şi statistici cu privire la 
activitatea concretă a pompierilor 
militari, misiunile în care au fost angrenati încă din primii ani 
precum şi pe parcurs. Se poate afirma că deşi actuala unitate 
de pompieri datează doar de şase decenii, această formaţiune 
şi-a dobândit încă de la început respectul şi aprecierea 
cetăţenilor precum şi a autorităților locale şi judeţene. 


Poliţia, anul IV nr. 38, 8.03.1995, p. 4 

111.14. Ortodoxismul si istoria 


Muzeul spiritualităţii româneşti din incinta Catedralei 
Ortodoxe Române a găzduit la 3 iulie a.c. (1995 - n.e.), în 
organizarea Ligii Culturale Creştine “Andrei Şaguna” 
simpozionul intitulat “Biserica  strămoşească in viața 
comunităţii româneşti din sud-estul Transilvaniei”. 

Cei prezenţi au avut, credem, revelația regásirii 
adevărului istoric din comunicările prezentate în exponatele de 
valoare istorico-documentare expuse în acest locaş - Muzeul 
spiritualității româneşti - realizare de excepţie a celor ce simt 
într-adevăr că au o menire în această lume atât de 
contorsionată. Nu urmărim aici a evidenția muzeul nostru ca 
atare, deşi valoarea lui este acum cunoscută în întreaga ţară, ci 
să subliniem unele aspecte deprinse la această manifestare, cu 
toate că despre simpozion, atent, s-a consemnat în ziarul 
nostru local la timpul potrivit. 

Ne îndeplinim o îndatorire de conştiinţă în a sublinia 
prestaţia de ținută ştiinţifică (şi nu rareori patetică) a prelatilor 
din Covasna şi Harghita precum Constantin Gane, I. Pop, C. 
Bujoreanu, Gh. Radu şi I. Tamas. 

Două aspecte au uimit şi anume: cunoaşterea unor 
segmente ale istoriei, poate chiar pete albe ale istoriei locale 
precum şi eruditia celor de mai sus, pasiunea pentru adevăr, 
aşa cum este el. De asemenea, faptul că suntem încă departe de 
a cunoaşte în detaliu istoria judeţului inclusiv în ceea ce 
priveşte aspectul său spiritual şi cultural, ceea ce constituie 
totodată un îndemn la cercetare. 

Arhivele Statului s-au făcut simțite prin comunicările 
“Necesitatea cunoaşterii rolului bisericii ortodoxe din sud- 
estul Translvaniei în păstrarea şi afirmarea valorilor naţionale” 
- loan Lăcătuşu şi “Unele consideratiuni privind fondurile 
parohiale deținute de Arhivele Statului Covasna” - Dan Baicu. 


Îndrăznim a aprecia că cele două materiale s-au 
încadrat perfect în tematică constituind, prin prezentarea unor 
mărturii documentare o legătură logică între comunicările 
simpozionului. 

Arhivele Naţionale deţin din fericire documente ale 
tuturor cultelor din judeţ, în tematica de referință încadrându- 
se, desigur cele ce aparţin cultelor româneşti, cu precădere cel 
ortodox. 

S-a arătat că, sub aspect ştiinţific, cercetarea lor după 
anumite criterii, direcționate de o intenţie precisă sau chiar 
privite individual, aceste documente ne dezvăluie un pluralism 
de fenomene ce se subordonează istoriei civilizației şi culturii, 
iar nu în ultimul rând evoluţiei unor factori de limbă, urmare 
ale unor procese nu atât fireşti ci comandate de factori ce se 
situează în afară de ceea ce se numeşte cultură, factori în 
esenţă politici. 

Importanţa fondurilor parohiale ortodoxe depăşeşte, 
încă orizontul de cunoaştere al multora care se hazardează în 
afirmaţii ce n-au nimic comun cu ştiinţa şi cercetarea. 
Registrele parohiale sau alte documente constituite în parohii 
ortodoxe reprezintă pentru generaţii întregi certificatele de 
naştere. Timpurile au făcut ca pentru unele din aceste 
generaţii, actele de identitate să fie uitate (Bixad, Micfalău, 
Ghelinta, Bátani, Aita ş.a.). nu şi pentru cei ce îşi fac din studii 
de demografie istorică un domeniu de cercetare. $i mărturiile 
rămân pentru generaţiile de acum şi cele ce vor urma. 

Evoluţia grafiei, la rândul ei, este de urmărit în acest 
gen de acte, româno-chirilică, apoi de tranziţie către cea latină. 

În sfârşit, dar ca importanţă nu în ultimul rând, acest 
tezaur arhivistic înfăţişează aspecte relevante despre şcoala 
românească întreţinută cu sudoare dar şi cu tenacitate astfel 
încât populaţia românească să nu se afle la periferia vieţii 
culturale, apoi contribuţia de excepţie a Astrei şi mai ales a 
celui ce a fost şi rămâne pentru spiritualitatea şi cultura 
românească din Ardeal, Andrei Şaguna. 

Se cuvine a menţiona şi contribuția moderatorului, 
intervenţiile şi completările pertinente ale d-lui lon Solomon, 
preşedintele Ligii precum şi intervenţia finală, integratoare şi 
la obiect a d-lui Gh. Lazarovici, directorul Muzeului de Istorie 
a Transilvaniei. Asemenea manifestări, desfăşurate strict în 
limitele ştiinţei istoriografice şi arhivistice sunt, fără îndoială 
ceea ce pretinde publicul dator de cunoaştere şi adevăr. 


Arhiva Direcției Judeţene Covasna a Arhivelor 
Naţionale, Dos. 15/1995 

III. 15. Doar adevărul istoric - aşa cum a 
evoluat el 


Mesajul Arhivelor - Arcuş 1994 


Despre manifestarea cu titlul de mai sus, publicația 
noastră, “Cuvântul Nou” a mai consemnat, cuprinzând cele 
mai semnificative aspecte. 

Am mai adăuga câteva considerente care, probabil, 
vor completa cele deja evidenţiate. 

În primul rând, se cuvine a repeta că “Mesajul 
Arhivelor” sub aspect strict profesional, s-a ridicat într-adevăr 
la nivelul sperantelor noastre. Aceasta se datorează în primul 
rând faptului că lucrările prezentate de lucrătorii din sistemul 
Arhivelor Statului, sau provenind de la alte instituții de ştiinţă 
şi cultură cu profil muzeistic sau bibliofil, au făcut apel la 
izvorul principal şi s-au completat reciproc, pentru a crea o 
imagine integralistă problematicii elementului românesc din 
Transilvania în general şi zona sud-est transilvană îndeosebi. 
De asemenea, demn de relevat este conținutul original al 
materialelor prezentate, cele mai multe izvoare şi date fiind 
expuse şi date fiind expuse prima oară. De aici şi intenţia ca o 
sinteză a acestor materiale să vadă într-un viitor apropiat 
lumina tiparului. 

De remarcat, de asemenea, extinderea în timp a 
tematicii, respectiv, evul mediu - epoca modernă - epoca 
contemporană, evidentiindu-se continuitatea românească în 
acest spaţiu, legăturile istorice cu toate zonele transilvane, 
precum şi cu provinciile surori de peste munţi. 

Teme precum “Consideratiuni privind devenirea 
comunităţii româneşti din Trei Scaune” (Dan Baicu), 
“Românii din Scaunele Kezdi, Sepsi şi Orbai în sec XVII” 
(Vasile Lechintan - FAS Cluj), “Unele aspecte privind şcoala 
românească din Trei Scaune la sfârşitul sec. XVIII şi în sec 


XIX” (loan Lăcătuşu - FAS Covasna), “Inventare de bunuri 
ale comunităţilor româneşti din Tractul Trei Scaune din 
deceniile VI-VII ale secolului trecut” (Ana Grama, muzeul 
ASTRA - Sibiu), “Situaţia românilor transilvăneni din 
perioada revoluţiei de la 1848-1849. Adevărul despre 15 
martie 1848” (loan Popovici - FAS Bihor), “Mărturii de arhivă 
existente în muzeul din Scheii Braşovului privind ţinutul Trei 
Scaune” (Vasile Oltean - Muzeul Schei Braşov), “Expulzatii 
din Transilvania în judeţul Neamţ în timpul ocupației 
horthiste” (Gheorghe Radu - FAS Neamţ) sunt doar câteva din 
titlurile comunicărilor prezentate la sesiune. 

Problemele abordate au exclus orice formă polemică. 
Sesiunea de la Arcuş, organizată împreună cu Centrul Naţional 
de Cultură şi Liga cultural-creştină “Andrei Şaguna”, precum 
şi minunatul lăcaş care este muzeul spiritualității româneşti, a 
evidenţiat doar adevărul istoric, aşa cum a evoluat el, în 
vremuri mai bune sau în epoci mai întunecate. 

Am încercat să întregim cartea de istorie a neamului şi 
nutrim nădejdea că, măcar în parte am reuşit. Vom reveni cu 
publicarea unora din comunicările prezentate la sesiunea de la 
Arcuş. 


Cuvântul Nou, anul V, nr. 1096, 26.04.1994, p. 4 

III. 16. O manifestare arhivistică 


Aşa cum ziarul nostru a informat, de curând, de 
curând, la 22 iunie a.c., s-a desfăşurat la Arhivele Statului 
Harghita sesiunea ştiinţifică “MEMORIA ARHIVELOR”, cu 
participarea Direcţiei Arhivelor Naţionale Istorice Centrale din 
D.G.A.S., Arhivele Statului Mureş, Harghita, Covasna, 
precum şi a unor instituţii muzeale (Muzeul Spiritualitätii 
Româneşti - Sfântu Gheorghe şi Muzeul Secuiesc al Ciucului - 
Harghita). 

DI. LUNGU MIHAI CORNELIU - directorul 
Arhivelor Istorice Centrale a prezentat lucrarea a cărei ediţie o 
coordonează: “Diplomaţia europeană privind mişcarea 
națională a românilor la sfârşitul secolului al XIX-lea”, care va 
apare sub egida Direcției Generale a Arhivelor Statului, 
subliniind ecoul luptei românilor pentru emancipare şi unitate 
națională în pofida politicii marilor puteri de deznaționalizare 
şi asimilare. Tema s-a completat cu expunerile “Contribuţii 
documentare în istoria românilor din fostele scaune Ciuc, 
Giurgeu şi Caşin în secolul XIX” (dl. LIVIU BOAR - Mureş), 
“Relaţiile judeţului Ciuc cu Moldova” (dl. Aurel Marc - 
Harghita) şi tema expusă de reprezentantul Arhivelor Statului 
Covasna. 

Comunicările expuse de reprezentanții “triunghiului” 
Mureş-Harghita-Covasna au avut un conţinut unitar, atât prin 
modul de abordare a problematicii, cât şi prin ideea de 
concepţie şi deslusirea concluziilor ce se intrezäreau. 
Infätisarea situaţiei románismului în sud-estul transilvan in 
spirit strict istoric cu fundamentare temeinic documentară 
specifică arhivisticii ca domeniu al cercetării, elimina 
confuziile sau interpretările speculative. 

Din respect fata de document ca izvor primar, dar şi 
față de instituția Arhivelor, tema “Consideratiuni asupra 
documentelor medievale privitoare la românii din Trei Scaune, 


aşa cum se regăsesc în Arhivele Statului Covasna”, precum 
rezultă din titlu a fost întocmită exclusiv ca rezultantă a datelor 
şi informaţiilor existente aici (la Arhivele Statului Covasna - 
D.B.) şi nu în altă parte, izvoare bogate şi generoase cu 
condiția unei atente descifrări istorice. Şi aceasta cu toate 
pierderile în tezaurul arhivistic din 1916-1919 şi 1940-1944... 

Numeroase fonduri şi colecţii familiale precum Apor, 
Cserei Emilia, Kalnoki, Damokos, ş.a. reflectă şi imaginea 
ţăranului român robit, cumpărat, vândut şi înstrăinat in limba 
şi credință pe moşiile altora. De asemenea, menţiuni de acest 
fel se regăsesc în fondurile administrative scaunele Sepsi şi 
Kezdi. 

Cu referire la tematica de mai sus, fondurile parohiale 
şi cu precădere colecția Registre parohiale, adevărate 
nestemate ale tezaurului arhivistic, se identifică în fapt cu 
certificatele naşterii, existenței, supravieţuirii si dăinuirii 
noastre ca populaţie creştină prin geneză pe aceste meleaguri 
ce nu ne-au fost şi nu ne vor fi niciodată străine. În privinţa 
valorii ştiinţifice, în plus ele se identifică şi cu pagini 
excepţionale ale istoriei culturii şi civilizaţiei româneşti (cele 
ortodoxe şi greco-catolice D.B.), inclusiv în ce priveşte 
evoluţia scrisului la români de la grafia chirilică la cea latină. 
Este necesar a preciza că, neapartinánd de religiile “recepte”, 
bisericii ortodoxe în contextul politic de asimilare nu i s-a 
îngăduit secole de-a rândul să ţină înscrisuri. 

În sfârşit, o categorie aparte o constituie documentele 
româneşti emise în Moldova şi Muntenia şi purtând toate 
semnele de validare ce le conferă autenticitatea cu semnăturile 
autografe ale lui Vasile Lupu, Gheorghe Ștefan, Ghica Vodă, 
Petru Rareş, Matei Basarab şi îndeosebi Mihai Viteazul. Că 
sunt adresate locuitorilor acestor ținuturi, mai ales că sunt acte 
de danie sau privilegii ne îndepărtează de orice apreciere că ar 
aparține unor “întâmplări istorice...” 


Cuvântul Nou „anul VI, nr. 1392, 27.06.1995, pp. 1-3 

IV. 
CRÂMPEIE ARHIVISTICE 


IV.1. Arhivele Statului din România - 164 de 
ani de la înfiinţare 


În curând la 1 mai, Instituţia Arhivelor Statului 
înregistrează 164 de ani de existență, motiv ce ne îndeamnă la 
unele consideratiuni pe care le oferim cititorilor publicaţiei 
locale “Poliția”. 

Arhivarea documentelor, respectiv ordonarea in 
primul rând după criterii de ordin cronologic şi valoric a 
devenit practic o preocupare de când a apărut scrisul ca formă 
de înregistrare a experienţei umane, experiență pe care dintr- 
un altruism lesne de imaginat trăitorii unei anume epoci au 
înţeles s-o transmită urmaşilor. În această acceptiune vechimea 
arhivelor se numără în milenii având în vedere táblitele de lut 
ca suport al scrisului caracteristice Orientului Mijlociu antic, 
papirusurile Egiptului sau táblitele cerate romane. După 
descoperirea pergamentului şi apoi a hârtiei s-ar putea vorbi de 
arhive propriu-zise. Răspândirea lor este extinsă la o mare 
diversitate de creatori: cancelarii imperiale, regale sau 
voievodale, unități administrative şi militare, persoane fizice, 
ş.a. 

Desigur, aceasta are valabilitate universală deci 
inclusiv pentru spațiul românesc. 

În tara noastră, Instituţia Arhivelor Statului de la 
înființare şi-a asumat responsabilitatea de a concentra, păstra şi 
valorifica potrivit legislatiilor existente încă de la constituire, 
documentele de certă valoare istorică şi practică. 

În 1830 s-a trecut la reorganizarea pe baze moderne a 
instituţiilor administrative ale Ţării Româneşti şi Moldovei pe 
baza Regulamentelor Organice, prin înființarea a şase 
ministere: interne, finanţe, secretariatul de stat (externe), culte, 
justiţie şi război (apărare). Astfel, anexa A - 22 - a 
Ministerului Trebilor din Lăuntru, denumirea iniţială a 
Ministerului de Interne, prevedea constituirea Arhivelor 


Statului din Tara Românească la Bucureşti cu legislaţia de 
rigoare, pentru ca la 1 ianuarie 1832 sá se înființeze Arhivele 
Statului din Moldova, la Iasi. După Unirea de la 1859, odată 
cu unificarea administrativă, la 1862, ia naştere Direcţia 
Generală a Arhivelor Statului din România cu sediul la 
Bucureşti. După înfăptuirea statului unitar, la 1 decembrie 
1918, Arhivele Statului vor cuprinde şi pe cele ale 
Transilvaniei şi Basarabiei. S-a trecut apoi la constituirea 
unităților subordonate în teritoriu, Filiala judeţului Covasna 
fiind una dintre acestea. La conducerea instituţiei centrale s-au 
perindat personalităţi de excepţie ale culturii naţionale precum 
lon Heliade-Rădulescu, Gheorghe Asachi, Vasile Alecsandri, 
Grigore Alexandrescu, Bogdan Petriceicu-Haşdeu, Dimitrie 
Onciul, A. D. Xenopol, Aurelian Sacerdoteanu etc. În anumite 
perioade Arhivele statului au avut la conducere şi cadre 
militare active. Multe zeci de metri liniari de material 
arhivistic s-au ordonat, inventariat, studiat, acestea constituind 
izvoare istorice primare, deci de bază în alcătuirea sintezelor 
cuprinse în mii de volume. Nu ne îngăduie spaţiul tipografic 
pentru a cuprinde, chiar succint, datele, informaţiile, 
invátámintele ce le datorăm Arhivelor Statului, decât în parte. 
Vom reveni, în numărul viitor cu alte informaţii inclusiv 
privitoare la Arhivele Statului Covasna. Prezentăm totuşi în 
facsimil fragmente din unul dintre cele mai valoroase 
documente deţinute de Arhivele Statului Covasna: un 
pergament, privilegiu acordat de domnitorul Mihai Viteazul 
locuitorilor din zona noastră. Textul este redactat în limba 
latină şi poartă semnătura autografá a domnitorului, cu 
caractere româno-chirilice: lo Mihai Voievod; este datat 6 
februarie 1600, Alba Iulia. 


Poliţia, anul IV, nr. 39, 30.04.1995. 

IV.2. Arhivele Nationale şi societatea 
românească 


“Arhivele sunt tezaure ale 
trecutului dar participă şi la 
făurirea viitorului... Bogate, 
ştiinţific organizate, arhivele 
sunt mândria a oricărei 
națiuni moderne si indice 
concludent al nivelului ei de 
cultură” 

Acad. VIRGIL CÂNDEA 


I. Din istoria instituţiei 


Documentul scris străbate secole fiind mărturia 
experienței umane în devenirea ei de-a lungul evoluției 
societății. Instituția specializată în preluarea de la creator a 
acestui tezaur al cunoaşterii, în păstrarea şi valorificarea 
diversificată în primul rând în scop de cercetare a gândirii 
transpusă în scris este cea a Arhivelor. 

Vechimea arhivelor coincide cu apariția scrisului, 
manuscrisul fiind prima şi cea mai răspândită creație culturală 
ce s-a transmis din generaţie în generație. 

Ca instituţie, arhivele există la fiecare naţiune, în 
fiecare stat. La noi datează ca organizare din 1831, când a luat 
fiinţă la Bucureşti, în Tara Românească, Arhiva Statului, 
având la bază “Jurnalul Sfatului Administrativ pentru regulile 
ce urmează a păzi la ţinerea arhivei”, iar în 1832 la Iaşi, în 
Moldova, ca structură a Departamentului Dreptăţii (Justiţiei). 

După făurirea statului național român, prin Unirea de 
la 1859 a Moldovei cu Tara Românească, arhivele moldovene 
şi cele muntene alcătuiesc Direcția Generală a Arhivelor 
Statului, funcționând pe baza unui regulament unic, modern, 


intrat în vigoare la 31 octombrie 1862, această dată fiind 
considerată ziua Arhivelor din România. În 1925 după 
elaborarea Legii pentru organizarea Arhivelor Statului, se 
stabilea şi principiul descentralizării - patru direcţii regionale 
(încă de la 1920, după Marea Unire de la 1 decembrie 1918). 

În fine, prin legea nr. 16 din aprilie 1996, denumirea 
de “Arhivele Statului” se înlocuieşte cu cea de “Arhivele 
Naţionale”, într-un cadru legislativ complex, adecvat timpului. 

Arhivele Naţionale ale României sunt o instituţie 
apolitică, echidistantă prin excelență. Este “naţională” prin 
patrimoniul pe care îl administrează şi prin misiunea pe care o 
îndeplineşte. Patrimoniul respectiv este tocmai memoria 
acestui popor, acestei societăți care s-a plămădit în societatea 
în care vietuim. 

Împlinindu-şi menirea, Arhivele au în grijă 
îmbogățirea bazei documentare administrate, asistența de 
specialitate la creatorii şi deţinătorii de arhivă, valorificarea 
materialului arhivistic prin studii şi cercetări, publicaţii de 
ediții de documente şi nu în ultimul rând prin rezolvarea 
solicitărilor cetăţenilor privind eliberarea de copii şi certificate 
care atestă drepturi patrimoniale, de succesiuni, vechime în 
muncă, şcolarizare, date şi informaţii care se regăsesc în 
documentele de arhivă păstrate. 

Direcţia județeană Covasna a Arhivelor Naţionale 
datează din 1953 sub diferite denumiri, ca filială (azi termen 
desuet) a Serviciului Regional Braşov şi apoi a Direcției 
Generale a Arhivelor Statului Bucureşti. 

Sub denumirea actuală funcționează din 1996, odată 
cu intrarea în vigoare a noii legislații arhivistice de care 
aminteam. 

Ne încumetăm a afirma că aste o instituție cunoscută, 
respectată şi apreciată îndeosebi de beneficiarii activităţii el. 

În ciclul manifestărilor dedicate Zilei Arhivelor 
Nationale, ca în fiecare an, 31 octombrie este şi “ziua porţilor 
deschise” pentru publicul larg. 

II. Despre unele arhive ale unor instituţii din judeţ 


Ca administrator unic al Fondului Arhivistic Naţional 
din judeţ, Arhivele Naţionale - Direcţia Judeţeană Covasna a 
întreprins demersuri insistente (şi consistente!) în scopul 
sporirii tezaurului arhivistic din păstrare prin preluări de la 
unele unități ale administrației publice locale. S-a reuşit 
această acţiune la primăriile orăşeneşti Covasna şi Întorsura 
Buzăului şi la primăria comunei Hăghig, în timp ce la 
primăriile comunale Sita Buzăului şi Barcani această acţiune 
se află în fază de finalizare. 

Desigur s-au avut în vedere documentele ce aparţin 
Fondului Arhivistic Naţional, detaliate în art. 2 din Legea 
Arhivelor Nationale(16/1996). 

Reuşita ni se pare remarcabilă cu atât mai mult cu cât 
nu dispuneam de fonduri arhivistice pentru Întorsura Buzăului, 
Barcani şi Sita Buzăului, precum şi datorită faptului că factorii 
de conducere de la instituțiile în cauză au desluşit rațiunea de a 
fi a Fondului Arhivistic Naţional, a tezaurului arhivistic, 
memoria comunității ce se va transmite urmaşilor prin 
mijlocirea instituției Arhivelor. 

Este notoriu faptul că atât timp cât am funcționat în 
casa cu arcade aceste preluări erau irealizabile. 

În cazul comunelor Barcani şi Sita Buzăului este de 
evidenţiat că s-a reuşit depăşirea unor restanţe în ce priveşte 
ordonarea, inventarierea şi selectionarea documentelor. Ca şi 
la Covasna sau Întorsura Buzăului, s-a dovedit (din punct de 
vedere al arhivelor) că într-adevăr omul sfinteste locul! Deci 
se poate! 

Regretabilä este tratarea la unele instituţii a acestui 
domeniu ca o activitate prea puţin importantă. Există primării 
comunale (dar nu numai) în care evidența documentelor ce 
aparțin Fondului Arhivistic Naţional este încă inexistentă! 

Este situaţia de la primăriile Cernat şi Zăbala de pildă, 
de altfel sancţionate contraventional de instituția noastră 
conform art. 29 din Legea 358/2002 ce completează Legea 
Arhivelor Nationale din 1996. Subiectii responsabili de 
deficiențele semnalate au recunoscut realitatea faptului 
contraventional şi au achitat amenzile stabilite. 

De prin anii '90 încercăm să obţinem inventarele 
deținute de Primăria Vâlcele. Am intensificat aceste demersuri 
la începutul anului 2001, când noul local al instituţiei noastre 
se afla în faza finală de execuţie (s-a inaugurat în 2002). 
Rezultatul - eşec total! Din februarie 2001 s-a reuşit doar 
mutarea arhivei comunei într-un loc mai potrivit, ceea ce este 
desigur o chestiune pur administrativă sau gospodărească şi nu 
era neapărat necesar să se intervină de la o instituţie județeană. 
Dar, din anul de referinţă 2001, nu s-a reuşit inventarierea şi 
selectionarea a nici unui metru liniar de arhivă! Nu au fost 
pregătite pentru depunere la Arhivele Naţionale nici un dosar! 
Dacă din 2001 până la 16 iunie 2003 - ultimul termen stabilit 
de noi - s-ar fi inventariat lunar un metru liniar de arhivă, 
acțiunea ar fi fost încheiată cu prisosintá. Si nu ar fi fost un 
efort din partea domnului primar să urmărească “activitatea” 
comisiei numite prin dispoziția primarului tocmai de dânsul. 
Numită dar nu şi controlată sau atentionatá, după caz. 

Araciul, centrul de reşedinţă al comunei, această “oază 
a spiritualității româneşti”, cum fericit se exprimă într-un 
articol un confrate în ale culturii, locul natal al remarcabilelor 
familii Cioflec sau Nistor, teren fertil al activităţii ASTREI are 
fără îndoială o arhivă ce va trebui pusă în valoare. Dar este 
conştient dl. Poiană, “responsabilul” arhivei, de aceasta ? 

“Avem treburi mai importante” - declară între alte 
“amabilitáti” adresate agentului constatator şef, şefului 
grupului de control, dl. Primar. Când respectarea prevederilor 
unei legi organice a României - Legea Arhivelor se va situa şi 
la Vâlcele la locul meritat? Subiectii contravenienti au fost 
sanctionati. 

Şi nu este singurul caz de acest fel! Sunt conştienţi cei 
ce dețin documente ale Fondului Arhivistic National, că 
acestea, neinventariate, neluate în evidență, necomunicate 
Arhivelor Naţionale, dispărând sau distrugându-se din varii 
motive atrag intervenția prevederilor art. 242 Cod Penal? 

Grea răspundere, grea povară! 

Vom reveni, informând opinia publică despre atenția 
ce se acordă acestui patrimoniu național la deținători, nu 
numai din Administraţia Publică Locală, dar şi din domeniul 
Culturii şi Învăţământului. Vom reveni atât cât este necesar. 


Cuvântul Nou, nr. 1425, 14.04.2003 

IV.3. Protejarea patrimoniului national 
cultural 


Unele consideratiuni asupra particularitátilor 
documentelor de patrimoniu deţinute de Arhivele 
Naţionale Covasna 


Arhivele Statului Covasna dețin - ca şi celelalte unități 
similare din sistemul Arhivelor Naţionale - documente - şi încă 
în număr considerabil - care prin vechime şi importanța 
informativă aparțin în mod categoric patrimoniului naţional 
cultural. 

Acest tezaur înmagazinează date de primă valoare 
despre evoluţia istorică a zonei sud-est transilvane, evoluţie ce 
fireşte comportă anume particularităţi. Acestea în linii mari se 
referă la istoria a două comunități etnice, fiecare cu limba şi 
credința specifică, comunități care viețuiesc alături dintr-un 
moment istoric, după colonizarea secuilor în sec. XIII. Această 
convietuire a cunoscut atât aspecte fireşti cât şi dramatice, cu 
urmări ce au generat un proces de deznaționalizare a populaţiei 
autohtone româneşti, la dispariția acesteia dintr-un număr 
considerabil de localităţi, de unde au rămas doar urme 
documentare. 

Documentele noastre sunt în perfectă concordanță cu 
aceste realități istorice, poate mai puţin întâlnite în alte zone 
ale ţării cu excepţia unei parti din Transilvania. Întrucât 
prezintă aspecte azi dispărute, valoarea acestor documente 
vorbeşte de la sine. 

Se cuvine a le prezenta ín linii generale. Cele mai 
vechi sunt de secol XIV şi se referă la primele forme de 
organizare administrativă create de coloniştii secui. Desigur şi 
acestea îşi au importanţa lor istorică inclusiv de patrimoniu. O 
altă categorie o reprezintă fondurile familiale, create pe la 
curțile nobiliare secuieşti şi maghiare cu informaţii privitoare 


în primul rând din viata socială cu referiri inclusiv la 
țărănimea română lobágitá în totalitate, pe vecie. Pentru 
feudalismul mijlociu acestea sunt de altfel singurele 
documente ce atestă starea social - economică a comunităţii 
românești. 

Este necesar a consemna în categoria documentelor de 
patrimoniu registrele parohiale aparţinând tuturor cultelor. 
Pentru comunitatea românească supusă vitregiilor timpului, în 
permanenţă primejdie de asimilare etnico-religioasă, acestea, 
emise de parohiile ortodoxe în mare parte azi dispărute, 
constituie cele mai de seamă mărturii istorice ale stării social - 
culturale şi spirituale ale românilor din scaunele secuieşti din 
actualul judeţ Covasna (fost Trei Scaune). 

Nu greşim dacă le considerăm şi file de istorie a 
culturii româneşti pentru evul mediu târziu şi începutul epocii 
moderne (sec. XVIII-XIX, în întregime). Această colecţie 
reprezintă, desigur cel mai de seamă segment al tezaurului 
arhivistic ce-l detinem. 

În sfârşit, în patrimoniul nostru documentar se 
regăsesc documente (medievale) provenite din toate 
provinciile româneşti. Nicolae Iorga le făcea remarcate încă 
din 1916: “Cele mai multe din documentele ce privesc 
legăturile Moldovei cu Secuimea sunt de la jumătatea veacului 
al XVII până târziu în veacul următor. Ele vin din depozitul de 
la Oşorheiu (azi Târgu Secuiesc), care el însuşi este superficial 
explorat - şi ar trebui să se caute şi în arhivele de comitate - 
fără a se mai încerca, după cât se pare şi în arhivele celorlalte 
târguri din acelaşi ţinut săcuiesc: Mureş-Oşorhei şi Sepsi- 
Sângeorgiu (Sf. Gheorghe)”. (Buletinul Comisiei istorice a 
României, vol. 2, Buc., 1926, pp. 180-181) 

Într-adevăr este vorba de un număr de 9 “scrisori 
domneşti” purtând toate semnele de validare ce le conferă 
autenticitatea, cu semnăturile domnilor moldoveni Vasile 
Lupu, Gheorghe Ştefan, Antonie Vodă Ruset, Grigore Ghica, 
Duca Vodă, Constantin Mavrocordat, adresate Târgului 

Secuiesc prin care locuitorilor acestuia li se acorda dreptul de 
păşunat în Moldova. 

Nu lipsesc nici documente provenite din Alba Iulia 
sau din Tara Românească emise de cancelariile lui Mihai 
Viteazul sau Matei Basarab. 

Ceea ce am prezentat constituie o parte din ce apreciez 
că se integrează în patrimoniul cultural, având toate atributele 
necesare. 

Se înţelege că asemenea valori, asemenea unicate ale 
tezaurului arhivistic national se cuvin să beneficieze de 
întreaga gamă de măsuri care să le asigure protecţia. 
Cunoaştem în teorie care sunt acestea: restaurare, 
microfilmare, conservare. Faptul că mijloacele tehnice nu 
acoperă necesarul este un alt aspect cunoscut. Este tragic să 
asişti neputincios la degradarea unor documente şi să nu poți 
întreprinde în totalitate măsurile ce se impun pentru asigurarea 
integrităţii lor. 

Într-o altă ordine de idei, abrogarea Legii 
Patrimoniului în 1990 - act ce-l interpretez ca o măsură 
inexplicabilä (în aparență) a avut probabil efecte asupra 
integrităţii patrimoniului cultural la nivel naţional. De 
abrogarea respectivei legi, sunt obligat să afirm, o categorie de 
factori au încercat să profite, arogându-şi “paternitatea” asupra 
unor documente sau chiar serii de documente aflate în 
păstrarea Arhivelor Statului Covasna. Din fericire, fără succes, 
în ciuda insistențelor cu care s-a acționat îndeosebi în perioada 
1990-1991. 

Ce invátáminte se desprind? În ce mă priveşte cu 
raportare strictă la bunurile de patrimoniu de care răspund, 
adică cele din deținerea Arhivelor Nationale Covasna (mai 
ales cunoscându-le valoarea, poate mai puţin ştiută chiar de 
diverşi factori de cultură) apreciez că în prezent nu se 
întreprind măsurile ce se impun pentru o reală protecție a 
acestor valori, pe care le apreciez drept inestimabile. 

În afara unei legislații corespunzătoare, în care acestea 
să fie integrate ca atare, mijloacele tehnice în momentul de 
față sunt departe de a le conferi o protecție reală: laboratoare 
de restaurare cu capacitate de asemenea dimensiuni încât 
documentele în număr de câteva zeci de mii (numai de la 
Covasna) să poată fi salvate prin restaurare; documatoare în 
număr suficient pentru microfilmarea acestora urmând ca 
originalelor să li să poată asigura mijloacele necesare pentru 
conservare, condiții de păstrare în concordanță cu cerințele 
moderne. 

Dacă aceste cerințe minimale nu se vor asigura, riscăm 
să pierdem într-un viitor nu prea îndepărtat zeci de mii de 
informaţii ce încă n-au fost valorificate şi ar merita cu 
prisosintá să-şi afle locul în studii de specialitate. Şi aceasta, 
paradoxal, pentru că aceste izvoare primare nu vor mai 
prezenta integritate sub aspect fizic! Astfel se înfăţişează 
starea de fapt la Arhivele Statului Covasna, pentru care (dar nu 
numai pentru acestea) este timpul să se depisteze sursele de 
ordin financiar - căci interes se manifestă - pentru a se salva ce 
se mai poate. Având în vedere importanța problematicii 
credem că se vor găsi acele resurse pentru ca întregul 
patrimoniu cultural, inclusiv cel din sectorul arhivistic să-şi 
afle o protecţie reală atât la adăpostul unei legislații 
corespunzătoare şi dotării tehnice pe măsură. 


Arhiva Direcţiei Judeţene Covasna, dosar nr. 15/1994 

IV.4. Ziua Arhivelor Nationale - 31 Octombrie 


“Arhivele reprezintă documente prin care 
poporul român se legitimează in fata 
lumii; O comoară de informaţii relative la 
sufletul neamului românesc ” 


NICOLAE IORGA 


Instituţia de stat a Arhivelor Nationale a luat fiinţă la 1 
mai 1831 ca structură a Departamentului din Lăuntru (azi 
M.A.I.) la Bucureşti - Arhiva Statului din Tara Românească, 
iar la 1 ianuarie se constituie la Iasi - Arhiva Statului din 
Moldova ca structură a Logofetiei Direptáti (azi, Ministerul 
Justiţiei). 

După Unirea de la 1859, cele două instituţii se unifică 
în cadrul amplului proces de unificare administrativă a statului 
național român modern, sub sceptrul lui Alexandru loan Cuza. 

La 31 octombrie 1864 intră în vigoare primul 
Regulament modern de organizare a Arhivelor, Arhiva 
Statului din Bucureşti devenind Directie Generală, având în 
subordine şi arhivele ieşene, director general fiind ilustrul 
cărturar Cezar Boliac. Data de mai sus devine ZIUA 
ARHIVELOR NAȚIONALE. 

După Marea Unire de la 1918, odată cu naşterea 
statului național unitar roman, în ansamblul măsurilor de 
unificare administrativă, urmare a unirii cu România a 
Basarabiei, Bucovinei şi Transilvaniei, în 1925 apare Legea 
pentru organizarea Arhivelor Statului. 

Rostul instituţiei Arhivelor a fost şi este acela de a 
păstra, conserva şi valorifica tezaurul arhivistic, memoria unui 
popor, căci “un act, oricare ar fi cuprinsul sau vechimea lui, 
are o dublă valoare: de a servi ca act de proprietate şi de a 
deveni un act istoric sau literar pentru posteritate” (Bogdan 


Petriceicu Haşdeu -director general al Arhivelor Statului între 
1876-1900). 

De la înființare, Arhivele ca instituţie au ținut pasul cu 
timpul, regulamentele de funcționare, legislaţia arhivistică 
fiind adaptate mereu cerințelor evoluţiei societăţii româneşti. 
Astfel, actuala legislaţie (Legea Arhivelor Naţionale) adoptată 
în Parlamentul României în aprilie 1996, defineşte noţiunea de 
Fond Arhivistic National; acte oficiale şi particulare, 
diplomatice şi consulare, memorii, manuscrise, proclamatii, 
chemări, afişe, planuri, schițe, hărţi, pelicule cinematografice, 
matrice sigilare, înregistrări foto, video, audio şi informatice, 
cu valoare istorică realizate în tara sau de către creatorii 
români în străinătate, iar “administrarea, supravegherea şi 
protecția specială a Fondului Arhivistic Naţional al României 
se realizează de către Arhivele Naţionale, unitate bugetară în 
cadrul Ministerului Administrației si Internelor’ prin 
“compartimentele sale specializate şi prin direcțiile județene 
ale Arhivelor Naționale”. 

Termenul “Arhivele Naționale” este adaptat 
noțiunilor de “tezaur arhivistic național” sau “Fond Arhivistic 
Naţional”. Astfel, vechii termeni de “Arhivele Statului” şi 
“filialele Arhivelor Statului” rămân pentru istorie şi pentru 
memorie, intrând în ....arhive. 

Slujirea Arhivelor de către prestigioşi oameni de 
cultură precum Gheorghe Asachi, lon Heliade Rădulescu, 
Vasile Alecsandri, Grigore Alexandrescu, Dimitrie Onciul, 
Constantin Moisil, Ştefan Mateş, David Prodan, Aurelian 
Sacerdoteanu, profesorul loan Scurtu, împreună cu numeroşi 
“anonimi” ce veghează la documentele ca acestea să fie 
valorificate in circuitul informativ, arhivisti, arhivari, 
restauratori necunoscuți pe nemerit, vorbeşte de la sine de 
importanţa instituției. 

Sala de studiu a Arhivelor Naţionale Covasna pune la 
dispoziţia cercetătorilor documente din epoca medievală, 
modernă şi contemporană emise mai ales în Transilvania, dar 

şi în celelalte provincii româneşti, în limbile română (inclusiv 
chirilică), maghiară, germană şi latină. 

Instituţia noastră, în raza ei de autoritate şi 
competență, prin personalul de specialitate, aplică prevederile 
legislaţiei arhivistice: îndrumă si controlează instituțiile 
deţinătoare de documente în spiritul Legii, preia de la 
deținători documentele ce aparţin Fondului Arhivistic 
Naţional, valorifică datele şi informațiile din documentele 
proprii in cadrul manifestărilor cultural-stiintifice 
(simpozioane, dezbateri, sesiuni ştiinţifice, publicații, 
expoziţii) sau de eliberare a certificatelor si extraselor 
privitoare la numite drepturi ale cetăţenilor. 

Direcţia noastră funcționează în condiţiile conferite de 
noul local şi de “infuzia” de specialişti tineri, absolvenţi ai 
Facultăţii de Arhivistică din cadrul Academiei de Poliţie 
“Alexandru loan Cuza” din Bucuresti. 

Marcarea Zilei Arhivelor Naţionale va avea loc în anul 
acesta la Râmnicu Vâlcea, Mănăstirea Bistriţa şi Costeşti- 
judeţul Vâlcea, localitatea natală a celui mai ilustru arhivist 
român, Aurelian Sacerdoteanu, Director General al Arhivelor 
Statului între 1938-1953 (100 de ani de la naştere), cu 
participarea cadrelor de conducere din aparatul central şi 
direcțiile judeţene, arhivişti, reprezentanţi ai instituțiilor de 
cultură, ai cultelor, ai M.A.I. (în cadrul unor ample manifestări 
cultural -stiintifice). 

Ziua Arhivelor Nationale ne conferá un prilej ín plus 
în a asigura publicul larg că instituţia noastră este în slujba 
adevărului istoric şi a cetăţeanului, conform devizei înscrise în 
însemnul nostru heraldic SEMPER VERITATI sau IN 
TOTDEAUNA ADEVĂRUL! 


Cuvântul Nou, nr. 3542, 29.10.2004 

IV.5. Instituţia Arhivelor - între tradiţie si 
actualitate 


Arhivistica în sensul grupării documentelor spre 
păstrare şi valorificare este contemporană cu apariţia scrisului. 
Institutie a Statului a apărut şi la noi din rațiuni practice din 
cadrul ministerelor create în 1831 - 1832 la Bucureşti, 
respectiv Iasi. 

Arhivele statului din Tara Românească au luat ființă în 
compunerea Ministerului Trebilor din Lăuntru (azi Ministerul 
de Interne) având la bază ca act normativ “Jurnalul Sfatului 
Administrativ pentru regulile ce urmează a se păzi la ținerea 
Arhivei”, iar in Moldova in subordinea Logofetiei 
Dreptatii(azi Ministerul Justiţiei). 

Legislaţia arhivistică a ţinut cu transformările politico- 
sociale şi economice ale ţării, respectiv formarea statului 
național român (1859) şi desăvârşirea unităţii naționale din 
1918, când odată cu încheierea procesului de unificare 
administrativă şi legislativă a fost emis Regulamentul pentru 
organizarea Arhivelor Statului(1925). 

Însemnătatea instituţiei i-a conferit un caracter 
național şi unitar cuprinzând şi unitățile teritoriale din 
subordine ce fac parte din întreg respectând o legislație 
uniformă. În slujba documentului, în sensul păstrării si 
valorificării acestuia, s-au pus oameni de seamă ai culturii şi 
istoriografiei româneşti precum Gheorghe Asachi, Vasile 
Alecsandi, Nicolae Filimon, Grigore Alexandrescu, Ion 
Heliade Rădulescu, Bogdan Petriceicu Haşdeu, Dimitrie 
Onciul, Aurelian Sacerdoteanu, David Prodan, ş.a. 

Acestor corifei ai desluşirii adevărurilor din cronici li 
se alătură un mare număr de arhivisti, arhivari, alti lucrători 
din arhivă, pe cât de “anonimi” în aparență pe atât de 
însemnați în esenţă prin atribuţiile specifice ce au vegheat 
asupra documentelor redându-le circuitul informativ. 


Arhivele Naţionale, la 165 de ani de existenţă, 
traversează desigur o etapă de înnoiri. S-a reuşit crearea unui 
sistem propriu de pregătire a personalului prin Scoala 
Naţională de Arhivistică şi Facultatea de Arhivistică avându-se 
în vedere complexitatea misiunilor, ceea ce va conferi 
instituţiei un rol sporit în societatea contemporană. Au văzut 
lumina tiparului un considerabil număr de publicaţii inclusiv 
cu aportul unităților teritoriale- pe care, în parte, le-am făcut 
cunoscute publicului din judeţ în cadrul unor acţiuni cu 
caracter cultural la care Arhivele Naţionale Covasna a luat 
parte sau prin intermediul presei locale: „România - 
Documentele Unirii, 1918; “De la Pronunciament la 
Memorandum”; “România - istorie în documente”, “România 
- documente străine despre români”; “Minoritățile nationale 
din România”, “România - marele sacrificat al celui de-al 
doilea război mondial”; “Diplomaţia europeană şi mişcarea 
memorandistă”, ş.a. 

Aceste reuşite sunt rodul unor intense cercetări asupra 
unor documente nevalorificate din diverse cauze în trecutul 
apropiat, din care nu puţine sunt documente aflate în arhive 
străine, aducându-se astfel o serie de clarificări legate de unele 
episoade ale istoriei naționale moderne şi contemporane. 
Unităţile teritoriale ale Arhivelor Naţionale (inclusiv Covasna) 
şi-au adus propriile contribuţii prin date, informaţii precum şi 
documente la aceste realizări editoriale, la care se adaugă 
publicaţiile de specialitate precum “Arhiva Românească”, 
principalul nostru periodic. 

Legea Arhivelor Naţionale, act normativ de dată 
recentă repune documentul în drepturile sale, îl ocroteşte spre 
a servi scopului în care, la vremea sa, a fost creat pentru 
generaţii. 


Cuvântul Nou, nr. 1609, 30.04.1996 

IV.6. Direcţia judeţeană Covasna a Arhivelor 
Naţionale 


Instituţia Arhivelor în judeţul Covasna datează din 15 
iunie 1953 ca unitate subordonată Serviciului Regional al 
Regiunii Mureş Autonomă Maghiară a Arhivelor Statului, iar 
din 1962 în subordinea Serviciului Regional Braşov. În urma 
reorganizării administrative din 1968, se constituie Filiala 
Arhivelor Statului - judeţul Covasna. 

În primele două decenii de activitate, preocuparea de 
bază a constat în prelucrarea materialului arhivistic în 
condiţiile legislației din acea etapă, în special de la unitățile 
administrative (raion, primării, comune), de cultură, de 
învățământ, din justiţie, precum şi de la unele unități 
economice. De asemenea, unele fonduri şi colecţii au fost 
preluate prin transfer de la Muzeul Raional (în prezent Muzeul 
Naţional Secuiesc) şi de la culte. Astfel s-a ajuns la un număr 
de 530 de fonduri şi colecţii arhivistice ce însumează cca. 
2500 m.l. 

Documentele din epoca modernă şi contemporană sunt 
în proporţie de aproximativ trei pătrimi din total. Materialul 
arhivistic preluat de-a lungul timpului este divers, atât în ceea 
ce priveşte specificul creatorului cât şi a limbii în care este 
redactat într-un segment de timp istoric cuprins între secolele 
XIV-XX. 

În mare parte, documentele deţinute de Direcţia 
Judeţeană Covasna sunt emise în limba maghiară, cu excepţia 
celor din perioada interbelică (pentru instituțiile publice mai 
ales) şi celor aparţinând cultului ortodox, emise în limba 
română. 

La acestea se adaugă documente emise în limba 
germană (pentru perioada regimului absolutist austriac din 
1851-1867) şi în limba latină (pentru unele documente 
medievale şi cele ale cultelor catolic şi reformat). 


Fără a încerca neapărat o ierarhizare valorică, este de 
evidenţiat dintre fondurile administrative cele ce atestă 
formele de organizare scaunală specifice zonei istorice, 
precum: Scaunul Sepsi (1580-1849), Scaunul Kezdi (1580- 
1861), Scaunul Orbai (1625-1861), ce aveau să constituie 
Scaunul Trei Scaune (1867-1876). Fondurile Prefectura 
Judeţului Trei Scaune (1876-1961), Primăria Oraşului Sf. 
Gheorghe (1730-1961), Primăria Oraşului Tg. Secuiesc 
(1427-1960) şi fondurile primăriilor comunale întregesc 
această categorie. 

Este de apreciat în mod deosebit cuprinderea în fondul 
Primăria Oraşului Tg. Secuiesc, de pildă, a unui număr de 
documente de valoare aparte, emise în Moldova la Iaşi, Tg. 
Trotuş, Mănăstirea Bistrița, documente din secolele XVII şi 
XVIII, purtând semnele de validare ce le conferă 
autenticitatea, inclusiv semnături autografe ale unor voievozi 
de dincolo de munţi (Vasile Lupu, Gheorghe Ştefan, Antonie 
Vodă Ruset, Grigore Ghica, Duca Voda, Constantin 
Mavrocordat), atestând legăturile complexe ale comunităților 
din sud-estul transilvan cu Moldova. 

Direcţia Judeţeană Covasna deţine un număr de 35 de 
fonduri şi colecţii create de curţile nobiliare secuieşti, care 
între altele fac referiri la starea socială şi spirituală a populaţiei 
româneşti aservite pe marile proprietăți funciare, iar pe de altă 
parte, o serie de documente sunt de proveniență românească 
din Moldova şi Muntenia cu semnături autografe ale 
voievozilor Petru Rareş, Mihai Viteazul şi Matei Basarab. 
Dintre acestea, cele mai importatnte sunt fondurile familiale 
Apor din Turia de Jos (1325-1895), Damakos (1470-1921) şi 
Kalnoki (1525-1902), în prezent restaurate şi microfilmate. 

Prin valoare, prin conţinut, cele mai de sus aparțin fără 
îndoială patrimoniului național. Colecţia de registre parohiale 
(1696-1950), cuprinzând cultele ortodox, greco-catolic, 
romano-catolic, reformat şi unitarian, prezintă ansamblul vieții 
spirituale şi complexitatea acesteia. În plus, documentele 

referitoare la cultul ortodox atestă şi situația populaţiei 
româneşti supuse asimilării etnico-religioase, fiind emise în 
parohii româneşti dispărute azi şi rămase doar în memoria 
arhivelor. Sunt de altfel şi singurele mărturii documentare din 
epoca feudală şi modernă emise în limba română. 

După 1990, în cadrul manifestărilor ştiinţifice şi prin 
publicaţii, problematica istoriei comunităţii româneşti în epoca 
medievală şi modernă, precum şi problematica etapei 
interbelice, deosebit de complexe şi mai puţin evidenţiate 
anterior, au constituit obiectivul central în domeniul activității 
de valorificare a documentelor de arhivă. În ceea ce priveşte 
comunitatea maghiară, documente de relevanţă ale evoluţiei 
acesteia au fost publicate în volumul “Minoritățile nationale 
din România, 1918-1925”, editat de Arhivele Naţionale. 

Direcţia Judeţeană Covasna este prezentă cu materiale 
în publicaţii de prestigiu precum Arhiva Românească 
(Informaţii din documente locale privind cauza naţională la 
românii din Trei Scaune), Colecţia Pro Patria editată de 
Direcţia de Cultură şi Sport a Ministerului de Interne 
(Specificul documentelor de patrimoniu deținute de Arhivele 
Statului Covasna) şi se numără printre colaboratorii celui de-al 
doilea volum Minoritățile naționale din România. 

La acestea se adaugă o colaborare cu publicaţiile 
locale Cuvântul Nou şi Poliţia. În manifestările organizate pe 
plan local cu aportul Arhivelor Naţionale Bucureşti şi a unor 
direcții judeţene, pe problematica specificului sud-est 
transilvan, se detaşează sesiunile naţionale 75 de ani de la 
Marea Unire(1993), Mesajul Arhivelor(1994) şi 50 de ani de 
la eliberarea oraşului Sf. Gheorghe de sub ocupația străină 
(1994), aceasta din urmă în colaborare cu M.Ap.N. 

Dintre manifestările cultural-stiintifice la care Direcţia 
Judeţeană Covasna şi-a adus partea sa de contribuție se 
detaşează sesiunea omagială de la Bucureşti prilejuită de 
împlinirea a 160 de ani de existență a Instituţiei Arhivelor 
Statului - 1991, Sesiunea națională de la Piatra-Neamţ Marea 

Unire de la 1918 - 1993, Colocviul Protejarea patrimoniului 
cultural national - Bucureşti, 1995, sub egida Μ.Ι., Factorul 
militar în viaţa oraşelor - sub egida Comisiei de istorie a 
oraşelor, Giurgiu, 1995. 


Arhiva Românească, tom II, fasc. 11/1996, p. 99-101. 

IV.7. Arhivele Naţionale Direcţia Judeţeană 
Covasna - în casă nouă 


Instituţia Arhivelor în județul Covasna datează din 15 
iunie 1953, ca unitate subordonată Serviciului regional al 
Regiunii Mureş Autonomă Maghiară a Arhivelor Statului, iar 
din 1962 în subordinea serviciului regional Braşov. În urma 
reorganizării administrative din 1968, se constituie Filiala 
Arhivelor Statului - judeţul Covasna. 

În primele două decenii de activitate, preocuparea de 
bază a constat în prelucrarea materialului arhivistic în 
condiţiile legislației din acea etapă, în special de la unitățile 
administrative (raion, primării, comune), de cultură, de 
învățământ, din justiţie, precum şi de la unele unităţi 
economice. De asemenea, unele fonduri şi colecţii au fost 
preluate prin transfer de la Muzeul Raional (în prezent Muzeul 
Naţional Secuiesc), precum şi de la alte culte. Astfel s-a ajuns 
la un număr de 533 de fonduri şi colecţii arhivistice ce 
însumează cca. 4000 metri liniari. 

Prin valoare, conţinut, cele de mai sus aparțin fără 
îndoială, patrimoniului național. Colecţia de registre parohiale 
(1696-1950), cuprinzând cultele ortodox, greco-catolic, 
romano-catolic, reformat, unitarian, prezintă ansamblul vieţii 
spirituale şi complexitatea acesteia. În plus, documentele 
referitoare la cultul ortodox atestă şi situația populaţiei 
româneşti supusă asimilării etnico-religioase, fiind emise în 
parohii româneşti dispărute azi şi rămase doar în memoria 
arhivelor. Sunt, de astfel, şi singurele mărturii documentare 
din epoca feudală şi modernă emise în limba română. 

După 1990, îndeosebi, problematica comunităţii 
româneşti în epoca medievală şi modernă, precum şi cea a 
perioadei interbelice, deosebit de complexe şi mai putin 
evidenţiate anterior, au constituit obiectivul central în 
domeniul activităţii de valorificare a documentelor de arhivă. 


În ce priveşte comunitatea maghiară, documente de relevanță 
ale acesteia au fost publicate în volumul Minoritățile nationale 
din România (1918-1925), editat de Arhivele Naţionale ale 
României. 

Direcţia Judeţeană Covasna este prezentă cu materiale 
în publicaţii de prestigiu, precum “Arhiva Românească” 
(Informaţii din documente locale privind cauza naţională la 
românii din Trei Scaune), Colecția “Pro Patria”, editată de 
Direcţia de Cultură şi Sport a Ministerului de Interne 
(specificul documentelor de patrimoniu deținute de Arhivele 
Statului Covasna), şi se numără printre colaboratorii celui de- 
al doilea volum Minoritățile nationale din România (1925- 
1931). 

Documentele din epoca modernă şi contemporană 
reprezintă aproximativ trei pătrimi din total. Materialul 
arhivistic preluat de-a lungul timpului este divers, atât în ceea 
ce priveşte specificul creatorului, cât şi al limbii în care este 
redactat, într-un segment de timp istoric cuprins între secolele 
XIV-XX. O parte din documentele deţinute de Direcţia 
Judeţeană Covasna a Arhivelor Naţionale sunt emise în limba 
maghiară, cu excepția celor din perioada interbelică (pentru 
instituțiile administrative, mai ales) şi a celor aparţinând 
cultului ortodox, emise în limba română. 

La acestea se adaugă documentele în limba germană 
(pentru perioada regimului absolutist austriac din 1851-1867) 
şi în limba latină (pentru documentele medievale şi cele ale 
cultelor catolic şi reformat). 

Fără a încerca neapărat o ierarhizare valorică, ar fi de 
evidenţiat, dintre fondurile administrative, cele ce atestă 
formele de organizare scaunală specifice zonei istorice, 
precum Scaunul Sepsi (1580-1849), Scaunul Kezdi (1580- 
1861), Scaunul Orbai (1625-1861), ce aveau să constituie 
ulterior scaunul Trei Scaune (1867-1876). Fondurile 
Prefectura judeţului Trei Scaune (1876-1961), Primăria 
oraşului Sf. Gheorghe (1730-1961), Primăria oraşului Tg. 

Secuiesc (1427-1960) şi fondurile primăriilor comunale care 
întregesc această categorie. 

Este de apreciat în mod deosebit cuprinderea în fondul 
Primăria oraşului Tg. Secuiesc, de pildă, a unui număr de 
documente de valoare aparte, emise în Moldova, la Iasi, Tg. 
Trotuş, mănăstirea Bistrița, documente din secolele XVI- 
XVIII, purtând semnele de validare ce le conferă 
autenticitatea, inclusiv semnături autografe ale unor voievozi 
de dincolo de munţi (Vasile Lupu, Gheorghe Ştefan, Antonie 
Vodă Ruset, Grigore Ghica, Duca Voda, Constantin 
Mavrocordat), atestând legăturile complexe ale comunităților 
din sud-estul transilvan cu Moldova. 

Direcţia judeţeană Covasna deţine un număr de 35 de 
fonduri şi colecții familiale create la curţile nobiliare secuieşti 
care, între altele fac referiri la starea socială şi spirituală a 
populaţiei secuieşti aservite pe marile proprietăţi funciare, iar, 
pe de altă parte, o serie de documente sunt de proveniență 
românească din Moldova şi Muntenia, cu semnături autografe 
ale voievozilor Petru Rareş, Mihail Viteazul şi Matei Basarab. 
Dintre acestea, cele mai reprezentative sunt fondurile familiare 
Apor, din Turia de Jos (1325-1895), Damokos (1470-1921), 
Kâlnoki (1525-1902), în prezent restaurate şi microfilmate. La 
acestea se adaugă colaborarea cu publicaţiile locale “Cuvântul 
Nou” şi “Poliţia”. Între manifestările organizate pe plan local, 
cu aportul Arhivelor Naţionale Bucureşti şi a unor direcții 
judeţene, pe problematica specificului sud-est transilvan, se 
detaşează sesiunile naționale cu genericul “75 de ani de la 
Marea Unire” (1993), “Mesajul Arhivelor” (1994), “50 de ani 
de la eliberarea oraşului Sf. Gheorghe de sub ocupaţia străină” 
(1994), acestea din urmă în colaborare cu M.Ap.N. etc. 

Dintre manifestările cultural ştiinţifice la care Direcţia 
judeţeană Covasna a Arhivelor Naţionale şi-a adus partea sa de 
contribuție se detaşează Sesiunea omagială de la Bucureşti, 
prilejuită de împlinirea a “160 de ani de existență a Instituţiei 
Arhivelor” - 1991, Sesiunea naţională de la Piatra-Neamţ 

“Marea Unire de la 1918-1993”, Colocviul “Protejarea 
patrimoniului cultural national” - sub egida M. I. (Bucuresti, 
1995), “factorul militar în viaţa oraşelor” - sub egida Comisiei 
de istorie a oraşelor (Giurgiu, 1995), ş.a. 

Demersurile pentru noul local au demarat în 1992 la 
intervențiile ferme ale Direcției Generale a Arhivelor 
Naţionale cu largul concurs al Inspectoratului judeţean de 
Poliție şi Prefecturii Judeţului Covasna către Ministerul de 
Interne, avându-se în vedere starea cu totul necorespunzătoare 
a vechiului local. 

Construcţia a început în 1994 şi s-a încheiat în anul 
2002. 

Graţie proiectantilor din serviciile de specialitate ale 
Ministerului de Interne a rezultat o construcţie cu care oraşul 
Sf. Gheorghe se poate mândri. 

Noul local dispune de spaţii optime pentru păstrarea şi 
conservarea documentelor, fiind o realizare demnă de 
importanţa Arhivelor Naţionale. 

Actualul colectiv al Direcţiei Judeţene a Arhivelor 
Naţionale Covasna este alcătuit din CRIŞAN CRISTIAN, 
BARTOK CRISTINA, FOFIRCA ADINA MARIA, 
NICULESCU LAURA EMILIA, - arhivişti, PĂDURE 
ILIANA, GERGELY ERZSEBET, SOCI ELENA - arhivari, 
MÂRZAC MARIA - referent, BARDOCZ SANDOR LEHEL, 
IFTIMIE FRĂSINA şi DEACONU EUGENIA - personal 
contractual, BAICU DAN director. 


Pliant editat cu ocazia inaugurării noului sediu al Direcţiei 
judeţene Covasna, Sf. Gheorghe, 31.10.2002 

IV.8. Infractiuni şi contravenţii la prevederile 
Legii Nr. 16/1996 


Metodologia de aplicare a sancţiunilor contravenţionale. 
Declanşarea urmăririi penale în cazul infracțiunilor 
prevăzute de Legea Arhivelor Naţionale. 
-Aspecte din experienţa D.J.A.N. Covasna- 


Legea Arhivelor Nationale, cunoscută şi sub 
denumirea de Legea nr.16 din 1996 completată cu Legea nr. 
358 din 2002, este în prezent actul normativ ce defineşte 
noţiunea de “Fond Arhivistic Naţional”, stabileşte care sunt 
documentele cu valoare istorică şi cele cu valoare practică. 

Totodată, art. 3 din Legea nr.16 din 1996 stipulează că 
administrarea, supravegherea şi protecția specială a Fondului 
Arhivistic Naţional se realizează de către Arhivele Naţionale. 

Art. 5 din legea citată detaliază atribuțiile Arhivelor 
Naţionale în administrarea şi protecţia acestui tezaur (lit. a-l). 

Detinátoare si  valorificatoare de documente 
istorice de importanţă istorică, dar şi practică, instituției 
Arhivelor Naţionale i se conferă prin legislaţia în vigoare 
un set de atribuţii în relaţiile cu creatorii şi deținătorii de 
documente, cuprinse în acelaşi art. 5, în scopul asigurării 
materialului arhivistic. 

În relaţiile cu creatorii şi deţinătorii de documente, un 
rol central îl ocupă, după cum se ştie, activitățile de îndrumare 
şi control. 

Controlul modului de aplicare a legislaţiei arhivistice 
la creator, urmează în mod obligatoriu îndrumării acestuia, 
prin forme multiple. 

Din varii motive, în pofida activităţii de îndrumare 
(instruiri la fata locului şi la sediu, explicaţii privind 
întocmirea unui nomenclator arhivistic, modul de efectuare a 
operaţiunilor de ordonare, inventariere şi selectionare, ş.a.) se 


contată încă încălcări ale prevederilor legale în vigoare, mai 
precis, cele prevăzute la cap. III din Legea 16/1996 
“Obligatiile creatorilor şi deţinătorilor de documente”, 
respectiv rämäneri in urmă, în ce priveşte evidența 
documentelor cu repercusiunile ce derivă de aici, adică 
selectionarea şi nepregătirea documentelor spre păstrare 
permanentă la Arhivele Naţionale. 

Constatările noastre, pe parcursul ultimilor 5 ani duc 
la concluzia că motivele acestor neajunsuri sunt de cele mai 
multe ori de natură subiectivă, întrucât cei mai multi deținători 
dispun de un potenţial uman şi condiţii materiale, cel puţin la 
nivel satisfăcător, inclusiv la deţinătorii din domeniul 
administrației publice locale. 

În atribuţiile de îndrumare şi control la creatori şi 
deținători, colectivul D.J.A.N. Covasna a întâlnit şi aspecte 
care se constituie in contravenţii:  neîntocmirea 
nomenclatorului dosarelor, neinventarierea documentelor, 
neselectionarea acestora, nedepunerea la Arhivele Nationale a 
documentelor ce fac parte din Fondul Arhivistic Naţional prin 
conținutul informativ, neasigurarea condiţiilor de păstrare şi 
protejare a documentelor create şi deținute de unitate, 
neactualizarea comisiilor de selectionare şi a compartimentelor 
de arhivă, aspecte care se regăsesc în cap. VI din Legea 
16/1996 - art. 29 (Răspunderi şi sancțiuni). 

În vederea stabilirii măsurilor se aplică Normele 
privind organizarea şi desfăşurarea activităţii de control 
asupra aplicării legislaţiei arhivistice si de sanctionare a 
contravenţiilor la prevederile Legii 16/1996, aprobare prin 
Ordinul de Zi nr. 336/25.03.1998. 

Astfel, neinventarierea documentelor, sursa celor mai 
multe neajunsuri în activitatea de arhivă la creatori şi 
deținători, pot avea drept subiecți ai contravenţiilor: şefii 
unităților creatoare şi deţinătoare, dacă nu au luat măsurile 
organizatorice corespunzătoare, respectiv numirea prin decizie 
a responsabilului cu activitatea de arhivă şi a 

compartimentelor de arhivă, cf. art. 23 din Legea 16/1996; 
şefii compartimentelor dacă nu s-au conformat obligaţiei de a 
depune documentele aparținătoare compartimentului respectiv, 
cu inventar, responsabilului cu munca de arhivă şi aceştia din 
urmă, dacă nu au efectuat inventarierea documentelor. 

Din acţiunile în această direcţie întreprinse de 
D.J.A.N. Covasna rezultă concluzia că, în general, conducerile 
unităţilor, inclusiv din administratie-nu controlează activitatea 
responsabililor cu activitatea de arhivă, a comisiilor de 
selectionare sau a compartimentului de arhivă, deşi sunt 
constituite prin decizia şefului unităţii. În această situaţie, 
constatându-se inactivitatea factorilor menţionaţi, numiţi prin 
decizie, şi conducerea unităţii respective este pasibilă de 
sancţiuni contravenţionale sau cel puţin avertizată. 

Nepredarea de către compartimentele creatoare la 
arhiva proprie a documentelor cu termen de păstrare 
permanent, cu inventar şi proces-verbal de predare- 
primire, constituie cf. art. 29, lit. b, o altă contraventie, în 
cazul respectiv, şefii compartimentelor fiind subiecții, dar şi 
responsabilul cu activitatea de arhivă, dacă a preluat materialul 
fără inventare şi procese-verbale. 

Neîntocmirea inventarului arhivistic conduce la 
imposibilitatea constituirii arhivei curente şi implicit la 
nefunctionalitatea acesteia, fapt deosebit de grav, deoarece nu 
îşi îndeplineşte raţiunea de a fi la situaţia dată, subiecții 
contraventiei fiind şefii de compartimente ce nu au întocmit 
listele documentelor create de compartimentele pe care le 
conduc. 

Şefii unităților creatoare şi deținătoare de arhivă, care 
nu se implică în această operațiune pot fi de asemenea subiecți 
ai contraventiel deoarece au obligaţia de a controla şi 
activitatea de arhivă, mai ales după atentionárile formulate cu 
prilejul activităţilor de îndrumare şi control din partea 
Arhivelor Naţionale. 

Neselectionarea documentelor create şi primite, 
aspect negativ rezultat de cele mai multe ori din inexistența 
nomenclatorului arhivistic (sau neaplicarea lui), constituie la 
rândul său contraventie ai cărei subiecţi sunt conducerile 
unităţilor, dacă nu au luat măsuri de constituire a comisiei de 
selectionare sau nu a constatat activitatea acesteia; secretarul 
comisiei de selectionare dacă nu a atentionat membrii 
componenți asupra menţinerii în arhivă a documentelor 
(dosarelor) expirate, conform nomenclatorului în vigoare; 
membrii comisiei de selectionare dacă nu şi-au îndeplinit 
atribuţiile. 

Neasigurarea condiţiilor de păstrare are ca subiect 
al contraventiei şeful unităţii care este primul răspunzător de 
crearea condițiilor necesare pentru păstrarea documentelor, 
inclusiv prin asigurarea condițiilor şi mijloacelor necesare, 
conform art. 12 din Legea 16/1996. Mai mult chiar, se poate 
aprecia că distrugerea inscrisurilor ca urmare a acestor 
neglijente se constituie chiar în caz penal. La rândul lor, şefii 
compartimentelor de arhivă, precum şi responsabilii de arhivă, 
având obligația de a semnala condiţiile improprii şi nu o fac, 
se constituie în subiecţi al contraventiel. 

Nepredarea la Arhivele Naţionale a documentelor 
aflate sub incidența art. 13 din Legea Arhivelor Naţionale ca 
aparținând Fondului Arhivistic Naţional este indiscutabil 
stadiul rezultatului necorespunzător al prelucrării arhivelor de 
la creatori şi deținători, iar în alte situaţii urmare a opoziţiei 
conducătorului unităţii. Subiectii contraventiei sunt şefii 
unităților, dar şi şefii de compartimente şi responsabilii de 
arhivă. 

Legea 16/1996 prevede la art. 11 obligativitatea 
unităţilor creatoare şi deținătoare de a transmite Arhivelor 
Naţionale odată cu procesele-verbale de selectionare, 
inventarele documentelor propuse spre eliminare, precum şi 
inventarele documentelor ce se păstrează permanent, 
pentru a se putea realiza evidența tuturor documentelor din 

această categorie aflate în raza de competență a direcției 
judeţene, pentru înlesnirea alcătuirii planurilor de preluări de 
arhivă. 

În cazuri de încălcări repetate ale prevederilor 
legislaţiei arhivistice, dacă in urma atentionärilor si 
avertismentelor, se impune, fireşte sanctionárile prevăzute la 
art. 29-30 din Legea Arhivelor Naţionale (16/1996, completată 
cu 358/2002). 

Cei desemnaţi să constate aceste încălcări, sunt 
agenţii constatatori-imputerniciti ai Arhivelor Nationale şi ai 
direcţiei judeţene, în baza art. 26,27,28, 29 şi 31 din Legea 
16/1996. Imputernicitii direcţiei județene sunt numiţi prin 
Dispozitie zilnică şi consemnați în registrul respectiv. 

Agenţii constatatori dispun de o delegaţie de control 
înregistrată, semnată de Directorul General al Arhivelor 
Naţionale (împuternicit fiind directorul D.J.A.N.) sau de 
directorul D.J.A.N. pentru personalul de specialitate din 
subordine. 

Constatările contravenţiilor ce urmează a fi 
sancţionate se materializează prin încheierea unui proces- 
verbal tipizat, înseriat, broşat în carnet, aflat în evidenţa 
Inspectoratului Judeţean de Poliţie, conţinând elemente cu 
referire la data constatării, persoana care încheie procesul- 
verbal, date complete privind contravenientul, încadrarea 
juridică a contraventiei, cuantumul amenzii conform art. 29 
din Legea 358/2002. 

Procesul verbal se încheie în două exemplare, 
originalul păstrându-se la agentul constatator, iar copia la 
contravenient, care poate achita 50% din amendă în 48 de ore. 

Întocmirea procesului-verbal trebuie să răspundă 
cerințelor prevăzute de normele în vigoare. În termen de 15 
zile de la întocmirea actului de constatare a contraventiei, cel 
în cauză poate înainta plângere, până la soluţionarea acesteia, 
executarea se suspendă. 

În cazul în care se înaintează plângere în justiţie, 
direcţia judeţeană este reprezentată de consilierul juridic al 
Inspectoratului Judeţean de Poliţie, în conformitate cu 
prevederile Instructiunilor nr. 444 din 1995 privind activitatea 
de asistenţă juridică în unitățile M.A.I. 

În acţiunile de control a activităţii de arhivă la creatori 
şi deținători, D.J.A.N. a constatat suficiente neajunsuri 
pricinuite de dezinteresul unor conducători de unități. Pe 
parcursul anului 2003 s-au aplicat şi amenzi, fiind în discuţie 
primării comunale prevăzute în planul de activitate al direcţiei 
pentru preluări de arhivă. 

Măsurile constante şi asistenţa de specialitate la 
creatori conduc, după opinia noastră, la prevenirea 
infracțiunilor la Legea Arhivelor Naţionale în înţelesul art. 27- 
28 din Legea 16/1996. Experienţa dobândită în activitatea de 
îndrumare şi control demonstrează că în multe situaţii, 
exigenta şi tenacitatea fata de respectarea legislației arhivistice 
în vigoare sunt neapărat necesare. 

D.J.A.N. Covasna nu a constatat acte ce se constituie 
în infracţiuni, dar unele stări de lucruri negative nesolutionate, 
neindreptate la timp, puteau conduce la distrugeri, degradări 
sau la aducerea in stare de neintrebuintare a documentelor, mai 
ales ca urmare a neglijentei şi dezinteresului manifestat față de 
documente, în multitudinea lor, de către conducătorii de 
instituţii, subapreciindu-se importanţa unei legi organice. 


Bibliografie: 

1. Legea Arhivelor Nationale, publicată în Monitorul Oficial al 
României, partea I, anul VIII, Nr. 71 din 09.04.1996. 

2. Legea pentru modificarea şi completarea Legii Arhivelor 
Naţionale nr. 16/1996, (Nr. 358/2002), publicată în Monitorul 
Oficial al României, anul XIV, Nr. 476 din 03.07.2002. 

3. Norme tehnice privind desfăşurarea activităților în Arhivele 
Naţionale, aprobate de Directorul General prin Ordinul nr. 227 
din 18.06.1996. 


200 


Norme privind organizarea si desfăşurarea activității de 
control asupra aplicării legislaţiei arhivistice şi de constatare şi 
sanctionare la prevederile Legii 16/1996, aprobate prin Ordinul 
de zi nr. 336 din 25.03.1998. 

Regulament privind organizarea si funcţionarea consiliilor de 
autorizare a scoaterii temporare peste graniță a documentelor 
care fac parte din Fondul Arhivistic Naţional al României, 
aprobat prin Ordin de zi al Directorului General al Arhivelor 
Naţionale nr. 234 din 04.07.1996. 

Normativ privind caracteristicile tehnico-functionale ale 
spațiilor şi echipamentelor de depozitare şi conservare a 
arhivelor aflate în administrarea creatorilor publici şi privați 
de arhivă. 


Arhiva Direcției Județene Covasna a Arhivelor 


Naţionale, Dos. 15/2004 

IV.9. Arhivele Nationale şi societatea 
românească 


Săptămâna Arhivelor 
20-24 iunie 2005 


Anual, în cadrul instituției naţionale a Arhivelor se 
desfăşoară un ciclu de manifestări ce a intrat în tradiţie sub 
denumirea de “Săptămâna Arhivelor”. 

Atât la nivel central, cât şi la cel al direcțiilor judeţene 
se organizează activităţi cu caracter ştiinţific, dezbateri, mese 
rotunde, schimburi de experiență cu unele instituţii din 
sectorul public sau de profil cultural. 

La Arhivele Naţionale - Direcţia Judeţeană Covasna, 
publicul va fi invitat în perioada de referinţă să vizioneze o 
expoziţie de carte, lucrări apărute în circuitul ştiinţific urmare 
cercetărilor întreprinse de slujitorii instituţiei la scară 
nationalá.; iar pe 24 iunie la sediu este organizată acțiunea 
“Ziua porţilor deschise”, când publicul are prilejul să viziteze 
depozite de arhivă ce păstrează şi conservă mărturii istorice- 
tezaurul arhivistic, sala de studiu, expoziţia permanentă. 

De asemenea, în data de 20 iunie sunt organizate alte 
două manifestări, şi anume un Schimb de experiență cu 
Oficiul Judeţean de Cadastru şi Publicitate Imobiliară 
privind tema informatizării documentelor de carte 
funciară, precum şi o masă rotundă dezbatere pe tema - 
Parteneriatul între Arhivele Nationale si Muzeul 
Carpaţilor Răsăriteni privind constituirea unei baze de 
date, cuprinzând informaţii referitoare la evoluţia 
comunităţii româneşti din SE Transilvaniei, cu participarea 
direcțiilor judeţene Braşov, Mureş, Harghita şi Covasna. 

Dintre manifestările organizate la nivel naţional, cu 
participarea unor arhivişti din întreaga tara, menţionăm: 
vernisarea expoziţiei „George Enescu la semicentenar (50 de 


ani de la moartea compozitorului), precum şi simpozionul 
“România în jocul Marilor Puteri de la Trianon (1920) la 
Viena (1940)” -Sibiu, 21-22 iunie; masa rotundă “Instituţia 
Arhivelor Naţionale şi beneficiarii serviciilor ei” - dezbateri 
“Impactul reorganizării si falimentärii societăților 
comerciale asupra Arhivelor” şi “Norme privind atestarea 
şi perfecţionarea personalului cu atribuţii pe linie de 
arhivă la creatorii şi deţinătorii de documente” - Braşov, 
23-24 iunie a.c. 

Vom reveni cu amănunte, informänd cititorii 
cotidianului “Cuvântul Nou” şi implicit publicul din judeţul 
Covasna asupra unor detalii şi concluzii privind acţiunea 
“Săptămâna Arhivelor”. 


Cuvântul Nou, nr. 3267, 18. 06.2005 

v. 
ADDENDA 


V.1. “Comunitatea românească din această 
inimă a ţării va dăinui şi, sper, va prospera” 


Tact de tip pedagogic, spirit de ordine de tip 
militar 

- Ne cunoaştem de aproape 30 de ani, d-le Baicu şi 
este primul interviu pe care vi-l iau. Vorbiti-mi despre 
familia dv. Şi cum v-a influenţat ea viaţa şi personalitatea. 

Am fost profund influențat atât de personalitatea 
mamei mele, Emilia, care a fost profesoară de limba română, 
cât şi de cea a tatălui, Mihai, ofițer in M.Ap.N., un caracter în 
care se îmbină Dumnezeu ştie cât de armonios tactul de tip 
pedagogic şi spiritul de ordine şi disciplină de tip militar. 
Datorez, fără îndoială, întreaga mea educaţie şi formare ca om 
celor care mi-au dat viata. 

Cum ati ajuns de la Abrud la Sf. Gheorghe? 

Cariera militară a tatălui meu ne-a mutat din 
garnizoană-n garnizoană. Am trecut prin Oradea, Predeal, 
Sighişoara şi am ajuns la Sf. Gheorghe, de unde tata a trecut în 
rezervă la limită de vârstă. Şi am rămas aici, m-am căsătorit cu 
soția mea Ana, o adevărată Balantá, care a contribuit din plin 
la echilibrul familiei. Avem doi băieți, Bogdan - absolvent al 
facultăţii de istorie din Sibiu şi al celei de drept din Braşov, şi 
Călin - inginer. Ambii locuiesc la Sibiu, sunt căsătoriţi, avem o 
nepoticá pe care o iubim şi cu care suntem foarte mândri. Tin 
enorm la familia mea, ea este pentru mine mediul în care-mi 
regăsesc liniştea. 

Presa - o experiență inedită 

Ce a însemnat presa din Sf. Gheorghe pentru dv.. 
om subordonat istoriei şi filozofiei? 

Presa locală a însemnat o experiență inedită. A 
contribuit în bună măsură consistentă la cunoaşterea oamenilor 
din județul Covasna si a problemelor lor, bune şi rele. Sunt 
bucuros şi mă mândresc să fi cunoscut adevărate personalități 


ale presei locale, printre care i-aş remarca - şi te rog să scrii 
exact ce-ţi spun... - pe frații Dan şi Dumitru Manolächescu, 
regretatul Radu Selejan, loan Popa, Cornelius Popa şi destui 
alții. 

Arhivele sau cum ne legitimăm în fata lumii 

Cum aţi trecut de la liberala presă la rigoarea 
Arhivelor? 

Relativ uşor. Am un mare respect pentru munca de 
arhivist. Arhivele Naţionale sunt o instituţie foarte pretențioasă 
prin chiar statutul lor, întrucât ele reprezintă “documentele 
prin care poporul român se legitimează în faţa lumii”, cum 
zicea Nicolae lorga. Arhivarul are menirea de a proteja acest 
tezaur şi de a-l pune în valoare. 

Vorbiti-mi despre acest lucru. 

Până în 2002 instituţia noastră şi-a desfăşurat 
activitatea într-un local total impropriu. Demersurile pentru 
construirea noului local au debutat din 1986, au fost reluate 
după ce planul vechi de sistematizare a municipiului a căzut, 
în 1990, iar în 1994 a început construcţia actualului local, 
inaugurarea având loc la 1 noiembrie 2002. Noul sediu are tot 
ce-i trebuie, cu excepţia unor dotări tehnice care urmează a fi 
asigurate într-o perspectivă apropiată. Cei circa 3200 metri 
liniari de arhivă se află în deplină siguranță; mai mult, s-au 
creat condiții pentru preluarea da la diferite instituţii a 
documentelor care prin valoarea lor istorică aparţin fondului 
arhivistic naţional. 

Suntem instituţia abilitată prin lege să îndrumăm şi să 
controlăm activităţile de arhivă de la toate instituţiile creatoare 
de documente. De asemenea, solutionám cereri ale cetățenilor, 
persoane fizice şi juridice, pentru reconstituirea unor drepturi 
consemnate în documentele pe care le detinem. 

Pergamentul privilegiat 

Ştiu că vă e greu sá ráspundeti, dar mereu am vrut 
să vă-ntreb: care este cel mai important document pe care 
il deţineţi în arhivă? 

Valoarea documentului se apreciază după mai multe 
criterii: vechime, suport (hârtie sau pergament) conţinut 
informativ. Da, e dificil pentru mine să spun care e cel mai 
valoros, totuşi, având în vedere trecutul şi adevărul istoric 
privind lupta înaintaşilor pentru unitate naţională, consider cel 
mai valoros un pergament conținând privilegiul acordat de 
Mihai Viteazul, la 2 februarie 1600, locuitorilor acestei zone, 
document redactat în limba latină şi purtând semnătura 
autografă, în chirilică, a Marelui Voievod 

Majoritatea documentelor au fost create de instituţii şi 
persoane fizice din judeţul nostru, dar se regăsesc şi foarte 
multe documente emise în restul Transilvaniei, în Moldova, 
Tara Românească, Ungaria, Austria. 

Arhiviştii nu interpretează, cu asta se ocupă 
istoricii şi cercetătorii 

Există vreo legătură între istoric, arhivist şi 
naționalism? 

Arhivistica e ο ştiinţă care pune în valoare 
documentele aşa cum au fost ele concepute. Interpretarea e la 
îndemâna cercetătorului, a istoricului, după propria lor 
conştiinţă şi capacitate de discernământ. Arhivistica are 
legătură cu istoriografia, dar nu e neapărat dependentă de 
aceasta. Există arhivişti foarte valoroşi care sunt filologi de 
formație. Un adevărat arhivist nu tinde spre naționalism 
exagerat, întrucât el prezintă conţinutul unui izvor istoric şi il 
comentează după criterii arhivistice. Cercetătorii din afara 
sistemului sunt liberi să interpreteze documentul după criterii 
pur personale, dar cu riscul de a cădea în erori. 

Ce model profesional aveţi? 

În arhivistică, la această oră modelul meu este chiar 
directorul general al Arhivelor Naţionale, prof. univ. dr. 
Corneliu Mihail Lungu. Asta cu atât mai mult cu cât este 
autorul câtorva zeci de volume de ediţii de documente, iar pe 
de altă parte a sprijinit enorm colectivul de la Sf. Gheorghe, 
care s- a confruntat cu foarte multe greutăţi. 

Preferinte muzicale şi gastronomice 

Mărturisesc că la vârsta mea e greu să spun ce muzică 
prefer. Oricare ar fi ea, dar să aibă darul de a mă relaxa după o 
activitate obositoare şi stresantă. 

Ce-mi place să mănânc? Aştept paştele atât din respect 
față de conţinutul biblic, cât şi, într-o măsură, pentru a mânca 
preparate din miel. 

Legea şi bunul simţ 

Ce legături aveţi cu viata politica? 

Ca funcţionar public în MAI nu sunt înregimentat 
politic şi nici nu fac comentarii privind activitatea partidelor 
politice. Singurul domeniu care trebuie respectat în sensul larg 
al cuvântului. Legea şi bunul simţ. 

Viitorul 

Cum vedeți viitorul, în general, şi cel al românilor 
în mod special? 

Având în vedere trecutul istoric zbuciumat şi nu 
rareori dramatic, cred într-un viitor liniştit şi civilizat, mă rog, 
atâta cât se poate, în care oamenii să se respecte între ei 
indiferent din ce etnie, categorie socială sau partid politic fac 
parte. Sunt un optimist. Cred că societatea noastră nu se poate 
întemeia pe depresie şi scepticism. În ce priveşte comunitatea 
românească din această inimă a ţării, ea va dăinui şi, sper, va 
prospera. A supravieţuit atâtor secole de multe ori potrivnice, 
încât mi-e greu să cred că nu o va face, în bune condiţii, şi de 
data aceasta. 


Dumitru Manolăchescu, “Observatorul de Covasna”, 
nr. 59/2004 


210 


V.2 Mesaj de mulţumire adresat poliţiştilor şi 
jandarmilor covăsneni 


ARHIVELE NAŢIONALE 
DIRECȚIA JUDEŢEANĂ COVASNA 


Către, 
INSPECTORATUL DE POLIȚIE AL JUDEŢULUI 
COVASNA 
DOMNULUI INSPECTOR SEF, 
COMISAR ȘEF CONSTANTIN SCURTU 


Am onoarea să vă adresez cele mai fierbinți mulțumiri 
pentru sprijinul acordat de efectivele de poliţie din 
Inspectoratul de poliție al Judeţului Covasna cu prilejul 
mutării tezaurului arhivistic al unității noastre în noul local al 
instituţiei. 

Solidaritatea Dumneavoastră fata de slujitorii 
Arhivelor, memoria neamului şi pământului strămoşesc, ne-a 
impresionat profund. 

Cu multă consideratiune, 
Director, 
Profesor 
Dan Baicu 


Sfântu Gheorghe, 2002 


N.E. un mesaj cu acelaşi conţinut a fost adresat şi: 
Comandamentului Judeţean de Jandarmi Covasna 


V.3 Noul sediu al Direcţiei judeţene Covasna a 
Arhivelor Naţionale 


Despre instituţia naţională a arhivelor se poate vorbi 
începând cu anul 1831 când, la 1 mai, s-a înfiinţat prima astfel 
de structură aparţinând Ministerului Trebilor Dinlăuntru, iar la 
1 ianuarie 1832, instituția similară de la Iasi. Rolul Arhivelor 
Nationale şi a direcțiilor sale poate fi definit astfel: păstrează si 
conservă documentele cu valoare istorică in scopul 
valorificării acestora pe tărâm ştiinţific ca izvoare istorice 
primare-aşa cum este stipulat în legea nr. 16/1996. Din aceste 
documente fac parte acte oficiale şi particulare, diplomatice şi 
consulare, memorii, manuscrise, proclamatii, planuri, schiţe, 
hărţi, pelicule cinematografice, matrice sigilare, înregistrări 
foto-audio-video şi informatice cu valoare istorică. 

Istoricul Arhivelor Naţionale este extrem de bogat, 
importanţa sa indiscutabilă fiind subliniată şi de faptul că la 
cârma ei s-au aflat personalități remarcabile ale culturii 
româneşti: Vasile Alecsandri, Dimitrie Bolintineanu, Ion 
Heliade Rădulescu, Bogdan Petriceicu Haşdeu, Dimitrie 
Onciu, Constantin Moisil, Aurel Sacerdoteanu, cel ce este 
cunoscut cel mai mare arhivist român. 

Funcționarea Arhivelor Nationale a fost reglementată 
de primul Regulament modern pentru organizarea arhivelor, 
emis la 31 octombrie 1862, ce a devenit şi Ziua Naţională a 
Arhivelor. Primul conducător al instituției numit “capul 
arhivei”, a fost Grigore Bengescu. Astfel, Arhiva Naţională a 
devenit administrator unic al Fondului Arhivistic Naţional, 
deţinând documente emise atât în ţară, cât şi în străinătate în 
limbile română, maghiară, germană, turcă, rusă, greacă, 
poloneză, latină etc. Care, puse cap la cap, ar însuma peste 
40.000 metrii liniari. 

Sfera de activitate a arhivelor-după cum ne relata prof. 
Dan Baicu - directorul Direcţiei Judeţene a Arhivelor 


Naţionale - cuprinde o gamă extrem de largă, de la editarea 
unor volume de documente ce vin în sprijinul cercetătorilor 
istorici, la eliberarea de copii şi extrase, certificate pentru 
interes public sau privat, îndrumarea şi controlul activităţii de 
arhivă în toate categoriile de instituţii publice şi private. 

Astăzi, Arhivele Naţionale sunt o instituție unitară, 
direcțiile judeţene având o singură subordonare-fatá de direcția 
națională. Este evident că arhivele sunt total apolitice. 

Direcţia Judeţeană Covasna-al cărei nou sediu va fi 
inaugurat oficial astăzi - are o istorie de aproape 50 de ani, din 
1953 până la 1968 fiind filială a serviciilor regionale Mureş 
Autonomă Maghiară, respectiv Braşov. Aici sunt păstrate 
documente însumând 4000 metrii liniari. Cel mai vechi este o 
copie originală (transumpt) din anul 1295 şi care se referă la 
un act emis de capitlul mănăstirii Cluj-Mănăştur în limba 
latină. De asemenea, aici se păstrează una dintre cele mai 
impresionante şi valoroase colecții de fonduri familiale. 
Valorificarea tezaurului existent s-a realizat prin publicarea 
unor lucrări de specialitate în diverse reviste având ca tematică 
aspecte ale istoriei locale bazată pe mărturii locale. Totodată, 
directorul Dan Baicu apreciază buna colaborare cu factorii de 
cultură (Centrul Ecleziastic de Documentare Mitropolit 
Nicolae Colan, Liga cultural-creştină Andrei Şaguna, Muzeul 
Naţional Secuiesc, mass-media). 

Preluarea, clasificarea, prelucrarea, păstrarea unei 
cantități de documente este o treabă extrem de migăloasă ce 
trebuie efectuată numai de un personal de specialitate. De 
altfel, patru dintre angajaţii direcţiei sunt absolvenţi ai 
Facultăţii de Arhivisticá din cadrul Academiei Alexandru Ioan 
Cuza, alții au făcut specializări la Scoala Naţională de 
Perfecționare Arhivistică. 

De foarte recent, Direcţia Judeţeană a Arhivelor 
Naţionale a “scăpat” din fostul sediu total impropriu păstrării 
documentelor şi s-a transferat în noua clădire de pe bd. 
Grigore Bălan din Sf. Gheorghe. “Aici avem condiții infinit 

mai bune, nu mai luptăm cu igrasia-ni se destăinuia Crişan 
Cristian, absolvent al Academiei de Poliţie 4.7. Cuza. Spaţiul 
de depozitare ne-a permis şi o sistematizare corespunzătoare a 
documentelor, avem, de asemenea, un laborator de 
reconditionare a documentelor”. 

“S-a eliminat acum şi stresul în care lucram în clădirea 
veche - afirmă arhivara Iliana Pädure-unde nu ştiam când se va 
dărâma un perete. Acum putem păstra documentele aşa cum 
scrie la carte, îşi revin ele şi de la sine în condiţiile de 
temperatură şi umiditate corespunzătoare...”. 

Urmare a spaţiului net superior, s-a reuşit o modificare 
sistematizată a fondului în patru depozite, accesul al 
documente fiind acum comparabil cu cel dintr-o bibliotecă. 

Două proaspete absolvente de facultate Adina Fofircă 
şi Laura Niculescu nu-şi ascund dorinţa de a face aici şi muncă 
de cercetare, prima visând chiar la un doctorat. Pentru aceasta 
este nevoie de încă ceva: o dotare tehnică mai apropiată de 
cerinţe, exemplul existenței unui singur calculator, într-o astfel 
de instituţie fiind evident. Cum timpul a rezolvat problema 
sediului, poate va veni şi vremea tehnicii moderne în arhive... 


Gabriel Florescu, în Cuvântul Nou, anul XIII, nr. 3525, p.1-2 

V.4 S-a împlinit un vis pe care îl au şi 
braşovenii... 


De Ziua Arhivelor Naţionale, la Sfântu Gheorghe, 


Stabilită ca Zi a Arhivelor Naţionale întru amintirea 
momentului în care, în anul 1862, prin unirea arhivelor din 
cele două principate, se înființează Directiunea Generală a 
Arhivelor Statului, ziua de 31 octombrie a fost marcată în 
acest an de către specialiştii în domeniu printr-un eveniment 
apreciat ca fiind de referință. Mai concret spus, la 1 noiembrie, 
la Sfântu Gheorghe a fost inaugurat noul sediu al Direcției 
Judeţene a Arhivelor Naţionale, împlinindu-se astfel un vis 
mai vechi al arhivarilor şi arhiviştilor din judeţul alăturat. Vis 
pe care-l nutresc, tot de foarte multă vreme , şi colegii lor 
braşoveni, bătrânul Bastion al fierarilor în care Arhivele 
braşovene sălăşluiesc nemaireuşind să facă fata cerințelor 
gestionării (în bune condiţii) unui fond arhivistic în continuă 
creştere. Dar dacă “minunea” a fost posibilă la Sfântu 
Gheorghe (unde Arhivele funcționau într-un edificiu total 
impropriu), poate nu e prea departe ziua în care şi Braşovul va 
figura pe lista de investiții a Ministerului de Interne. Mai cu 
seamă că Direcţia Judeţeană Covasna a Arhivelor Naţionale 
este cea de-a treia Directie care are şansa de a se muta în casă 
nouă de la revoluţia din 1989 încoace, călcând astfel pe urmele 
celor de la Brăila şi Giurgiu. Cum a fost la Sfântu Gheorghe? 

Încercând să redau cât mai fidel atmosfera trăită de 
participanți, aş spune că emotionant. Emotionant, în primul 
rând, pentru că graţie inaugurării noului sediu, municipiul 
Sfântu Gheorghe a fost în acea zi de vineri 1 noiembrie, 
capitala arhivisticii româneşti. Pentru ca la festivitățile 
prilejuite de eveniment, alături de prof. Dan Baicu, directorul 
Direcţiei Judeţene şi colegii săi de muncă, s-au aflat directorii 
tuturor direcțiilor județene din tara, conducerea Direcţiei 


Generale a Arhivelor Naţionale, reprezentanți ai autorităților 
administrației publice locale si centrale, prestigioase 
personalităţi ale vieţii politice şi ştiinţifice. Fără a ne propune 
să derulám, secvenţă cu secvenţă, filmul evenimentului, vom 
preciza totuşi că după intonarea Imnului “Deşteaptă-te 
române” şi tăierea panglicii tricolore inaugurale, câţiva 
slujitori ai Bisericii, în frunte cu P.S. loan Selejan, Episcopul 
Covasnei şi Harghitei, au oficiat, după datină, cuvenita 
sfeştanie, rugă făcând pentru ca Dumnezeu să-i răsplătească cu 
sănătate şi pace pe cei ce au făcut posibilă împlinirea unui 
nobil deziderat, să le dea sănătate şi putere de muncă celor 
care vor trudi pe tărâmul arhivisticii în noul lăcaş de cultură 
covăsnean. S-au rostit apoi scurte alocutiuni despre 
semnificaţia cu totul aparte a evenimentului: “Ne bucurăm că 
s-a reuşit ca tezaurul arhivistic de aici să fie rânduit în depozite 
moderne, iar personalul să dispună de spaţii de lucru pe 
măsură, într-un edificiu nou, a cărui arhitectură infrumuseteaza 
peisajul urban al municipiului Sf. Gheorghe” , spunea printre 
altele, în cuvântul său, general de divizie dr. Pavel Abraham, 
secretar de stat în Ministerul de Interne. Prof. univ. dr. loan 
Scurtu, director al Institutului de Istorie “Nicolae Iorga”, 
consilier de stat, în calitate de reprezentant al preşedintelui 
României, lon Iliescu, tine sá releve la rândul său: “Arhivele 
din Covasna trebuie să devină un centru de cultură dinamic, 
activ, angajat în promovarea adevărului, în promovarea 
corectitudinii în privinţa trecutului nostru istoric”, în acest sens 
organizând sesiuni anuale de comunicări, editând o publicaţie 
proprie, publicând cât mai multe volume de documente. 
Apreciind că slujitorii arhivelor din România alcătuiesc un 
“orup profesional care şi-a afirmat plenar identitatea în 
structurile socio- profesionale de pretutindeni, dovedindu-se 
indispensabil pentru statul modern”, prof. univ. Nicolae 
Bocşani, prorectorul Universităţii „Babeş Bolyai” din Cluj, 
ținea să sublinieze la rându-i, promptitudinea cu care slujitorii 
Arhivelor Nationale au solutionat “cererile de ordin social, 

cultural sau economic ale societăţii contemporane”, tot mai 
mult arhivele privind “în prezent şi spre viitor”. Ing. Horia 
Grama, prefectul judeţului Covasna, a adresat călduroase 
mulțumiri conducerii Ministerului de Interne pentru 
solicitudinea de care a dat dovadă, exprimându-și totodată 
speranţa că, aflate acum în casă nouă, Arhivele Naţionale din 
Judeţul Covasna “vor avea un rol mult mai activ in viata 
culturală a judeţului, în viata socială şi chiar administrativă”. 
Prezent la festivitate, primarul municipiului Sfântu Gheorghe, 
Albert Almos, care s-a adresat participanților în română şi 
maghiară, şi-a exprimat satisfacția că astăzi “s-au deschis uşile 
şi ferestrele acestei instituții şi toată lumea are acces la 
documentele de care are nevoie pentru a reconstitui dreptul la 
proprietate”. Colaborator apropiat al Direcţiei Judeţene a 
Arhivelor Naţionale, loan Lăcătuşu, expert în Ministerul 
Administraţiei Publice, aprecia în cuvântul său că noua casă a 
arhivelor din judeţul Covasna “este o casă vitală pentru 
destinul tezaurului arhivistic” aflat la Sfântu Gheorghe, tezaur 
gestionat de un “mic dar inimos colectiv, în frunte cu prof. 
Dan Baicu”. “Trăim astăzi un moment extraordinar...Este o 
mare sărbătoare a întregii tagme arhivistice româneşti” spunea 
la rândul său prof. univ. Dr. Corneliu Migail Lungu, directorul 
general al Arhivelor Naţionale, care, în numele instituţiei pe 
care o conduce, a înmânat unora dintre personalităţile prezente 
Diplome de Onoare, cu ocazia Zilei Arhivelor Naţionale, ca 
semn al recunostintei pentru sprijinul acordat slujitorilor 
acestei nobile profesii. 

Aflată la 1 noiembrie în casă nouă, Direcţia Judeţeană 
a Arhivelor Naţionale Covasna gestionează în prezent peste 
530 de fonduri şi colecţii arhivistice însumând circa 4000 
metri liniari. Printre documentele de mare valoare adăpostite la 
Sfântu Gheorghe se numără şi cele ce poartă semnăturile unor 
mari voievozi ai neamului precum: Petru Rareş, Mihai Viteazu 
sau Matei Basarab. 

Clipa inaugurării noului sediu, de mult timp aşteptată 
de colectivul D.J.A.N. Covasna, a devenit de-acum... istoric. 
Un nou început de drum pentru un colectiv ce are menirea de a 
conserva şi valorifica un tezaur arhivistic “inestimabil ca 
valoare”, cum aprecia prof. Dan Baicu. Urându-le celor de la 
Sfânu Gheorghe să aibă parte de cât mai multe împliniri în 
noua lor casă, rămânem în aşteptarea clipei când vom putea să 
scriem un astfel de reportaj la Braşov. 


loan Popa, Gazeta de Transilvania, 4.11.2002 

V.5 Mesaj de Ziua Poliţiei 


Către, 
INSPECTORATUL DE POLIȚIE AL JUDEŢULUI 
COVASNA 


DOMNULUI INSPECTOR SEF 
CHESTOR DE POLITIE SCURTU CONSTANTIN 


Am onoarea să adresez Dumneavoastră si efectivelor 
pe care le comandati, felicitări, urări de bine, sănătate, cu 
prilejul importantului eveniment al ministerului nostru - ZIUA 
POLIŢIEI ROMÂNE! 

Devizele noastre se completează în mod logic şi 
fericit: 

LEX ET HONOR 
şi 
SEMPER VERITATI 


La multi ani! 


In numele personalului Arhivelor Nationale ale Romániei 
Directia Judeteaná Covasna 


Director Sfántu Gheorghe 
Dan Baicu 25 martie 2005 


V.6. Felicitare de Ziua Arhivelor 


MINISTERUL DE INTERNE 
INSPECTORATUL DE POLIȚIE AL JUDEŢULUI 
COVASNA 


D-LUI PROF. BAICU DAN 
Directorul Arhivelor Naţionale Covasna 


Cu ocazia ZILEI ARHIVELOR NAȚIONALE am 
deosebita onoare să vă felicit pentru neobosita dumneavoastră 
activitate profesională, să vă adresez sincere urări de sănătate, 
împliniri profesionale şi putere de muncă, dumneavoastră şi 
subordonatilor dumneavoastră. 


Cu multă stimă şi consideraţie, 
Inspector şef, 
Comisar şef, 
Scurtu Constantin 


31.10.2002 
Sf. Gheorghe 


V.7. Mesaj de Ziua Jandarmeriei 


MINISTERUL ADMINISTRAȚIEI SI INTERNELOR 
ARHIVELE NAŢIONALE 
DIRECȚIA JUDEŢEANĂ COVASNA 


Cu prilejul Zilei Jandarmeriei Române, 

personalul Arhivelor Nationale - Direcția 
Judeţeană Covasna are deosebita plăcere şi onoare de a vă 
transmite cele mai profunde felicitări. 

Jandarmeria Română - structură de elită a Ministerului 
Administraţiei şi Internelor se bucură de sincera noastră 
apreciere. Comandamentul Judeţean de Jandarmi Covasna s-a 
dovedit un colaborator şi un sprijin de nădejde al instituției 
noastre şi la bine şi la greu! 

Slujitorii devizei SEMPER VERITATI sunt alături 
de cei ai devizei LEX ET ORDO, căci adevărul fără ordine 
şi ordinea fără adevăr nu pot exista în dinamica noastră 
devenire! 

LA MULTI ANI! 


În numele personalului Arhivelor Naţionale 
Direcţia Judeţeană Covasna 
Director, 
Prof. DAN BAICU 


Sfântu Gheorghe 
3 aprilie 2004 


V.8. Pentru ţara sa română 


DAN BAICU 


S-a născut străin de faptă 
Bocetând gândul străbun 
Frunza țarină făcută 


Îi ştia pasul român. 


Frământat de ridul cetii 
Glăsuia el, strop de astru 
Căutând în calea vieții 


Românescul cer albastru 


Şi s-a dus ducându-se 
Cu durere şi ranchiună 
Că prin lume plânsu-se 


Pentru tara sa română 


Giurgiu, 24.03.2006 
Ancu Damian 


V.9. S-a stins făclia unei vieţi 


(...) În aceste clipe, când ne luăm rămas bun de la 
răposatul în Domnul, Baicu Vasile Dan, 

ne oprim la cuvintele Sfintei Scripturi pe care 
Mântuitorul Nostru lisus Hristos le spune: “Lucrati până este 
ziuă, căci vine noaptea, când nimeni nu mai poate lucra”. Şi 
dacă ne naştem în această viata, dacă suntem fii acestei lumi şi 
dacă lumea vine de la cuvântul /umen care însemnă lumină, ne 
naştem spre lumină şi tu toţii tânjim spre o viaţă fericită şi 
deplină. 

Şi toată viata noastră este o căutare, este un vis, a ceea 
ce de fapt ne-am dorit, şi poate de multe ori dorul de paradis 
ne face să căutăm şi pe pământ, să ne găsim oriunde şi oricând 
împlinirea unui destin. Si căutarea noastră poate să fie mereu 
doar spre lumină, pentru că aşa ne cheamă Bunul Dumnezeu şi 
fiul său ne spune “Eu sunt Lumina lumii, cel ce umblă întru 
Mine, nu va umbla în întuneric” Este singura cale!(...) 

Răposatul întru Domnul, Baicu Vasile Dan, s-a 
străduit o viaţă întreagă să lumineze, prin faptele sale.. şi a 
încercat cu inima sa, atât de dăruită pentru semenii săi, ca 
faptele lui să fie covârşitoare pentru ceea ce a însemnat viața 
sa! El a încercat să lucreze cât a fost lumină, căci lumina sau 
ziua este viața, iar noaptea sau întunericul înseamnă moartea. 
Atunci când vine moartea, nimeni nu mai poate lucra, vom fi 
pasivi, doar sufletul nostru se va întoarce la Dumnezeu... 


Am mai căzut din cer o stea, 

S-a stins făclia unei vieți, 

Dar nu uitaţi că în orice zori de dimineti, 
Voi veţi privi spre cer mereu, 

Şi veţi avea credinţa şi nădejdea, 

Căci niciodată, nici un cuvânt, 

Nu poate să fie mai dulce, 


Decât acela de iubire. 

În gând şi-n inimă şi-n veci, 
Acolo sufletul se duce, 

lar voi punând o sfântă cruce, 
Aduceti-vá aminte în veci de veci, 
Căci trecători fiind mereu, 

Tot sufletul la greu, dar se va întoarce, 
Nu în pământ, ci la Dumnezeu! 
Aşa nădejdea azi vă poartă, 

Căci viaţa voastră trece azi, 

Prin veşnicie şi prin poartă. 

Se duce, dar veţi fi mereu, 

Legati cu drag de cel iubit, 

Voi prieteni, voi ce stati 

Şi voi ce plángeti azi, în dar 

Să dáruiti mereu un gând frumos 
Pentru cel ce a fost un bun prieten, 
Un sot iubit, un tată devotat, 

Ce astăzi a rămas doar un cuvânt! 
Vă las cu bine şi în gând, 

Vă mangaiati doar cu credința, 
Căci marea noastră biruintá 

E atunci când învierea, 

Ne aduce iar in viata şi când 
Privirea noastră tristă, 

Se va înnobila în altă 

viață! 

De aceea şi noi gândim că aceste versuri care au 
răsărit special pentru răposat, cu care am fost coleg în anii de 
liceu, nefiind scrise niciodată, vor aduce mângâiere celor lăsați 
în urmă! 

Dumnezeu să-l odihnească în pace! 


Preot loan Cucu, predică la slujba de înmormântare, 6.02.2006 

V.10. Scrisoare pentru dincolo de moarte 


Bună dimineaţa iubitule! Cum ai dormit? a fost 
invariabilul leit motiv al diminetilor noastre, cu răspunsul tău, 
nu acelaşi în totdeauna şi din ce în ce mai dezolant şi dureros 
pe măsură ce suferinţele tale te copleşeau! 

Si astăzi continui să-ți pun aceiaşi întrebare dar tu, 
dragul meu, nu mai esti şi lipsa răspunsului tău má aduce în 
cruda realitate a despărțirii ireversibile de cel ce ai fost sot şi 
părinte iubitor, mentor erudit pentru mine şi copii noştri, om 
de omenie, un adevărat patriot într-o societate măcinată şi 
debusolată. 

Uitându-mă în urmă la anii ce s-au scurs, cu dreaptă 
credinţă iti spun că nu ai trăit în zadar. Am realizat împreună o 
familie frumoasă, doi copii minunati pe Bogdan şi Călin. Ei la 
rândul lor ne-au adus fetele care ne lipseau, dragele noastre 
Camelia şi Maria Ruxandra soțiile lor. Ne-au fericit cu titlu de 
bunici a nepoatelor gemene Ana-Alexandra si Maria 
Ruxandra, pe Ana Alexandra ne-a luat-o Dumnezeu la el, dar a 
rămas Maria Ruxandra. 

Copii noştri nu numai că iti duc mai departe numele, 
dar Bogdan imbrätisändu-ti cariera, iti continuă pasiunea 
pentru studiul istoriei, istoria neamului românesc! 

Călin a ales ingineria, fiind apreciat aici în tara, dar şi 
peste hotare! 

Ai avut bucuria şi multumirea de a ne avea pe toți 
lângă tine până în ultimele clipe, atunci când, cu neputinta 
muritorilor de rând, nu am reuşit să-ți preluăm suferințele 
fizice, oferindu-ti în schimb toată dragostea de care am fost 
capabili! 

Vezi, dragule, ce familie împlinită avem? Vom încerca 
toţi, dar absolut toţi să-ţi păstrăm locul tău special de “pater” 
în capul mesei ce ne reuneşte astăzi mai mult ca oricând, în 
această grea încercare la care ne-a supus Dumnezeu! 


Iubitule, plecând în Împărăţia Domnului mi-ai läsat 
misiunea de a menţine unitatea familiei noastre, misiune pe 
care mi-am însuşit-o şi în numele tău şi pentru memoria TA! 
Te asigur că voi încerca din toată ființa si cu respectul fata de 
sufletul tău bun să dau dragostea mea celor două familii ale 
copiilor noştri, să-i păstrez lângă mine într-o atmosferă de 
linişte şi pace, aşa cum m-ai învăţat tu, inteleptule!. Vegheazá- 
ne de acolo de unde eşti!!! 

Dragule, sunt marcată încă şi voi fi mult timp de 
tragedia trăirii ultimelor trei săptămâni din viața ta, când, 
amândoi speram cu disperare “să mai trăieşti!”. Nu pot să nu-ţi 
amintesc cât de apropiată ţi-a fost în această perioadă de grea 
încercare dată de Dumnezeu tie dar şi mie, cealaltă familie a 
colegilor de breaslă! DI. prof. univ. dr. Corneliu Mihail Lungu, 
directorul general al Arhivelor Naţionale care a intervenit 
direct, continuu şi nemijlocit în tot ce a însemnat intervenţii 
medicale în multele lor etape. Aş adăuga şi cei aproape 
douăzeci de ani de activitate profesională când a fost alături de 
tine acest Om minunat 

Ana Dobreanu, Elisabeta Marin, au fost stâlpii de 
susţinere care mi-au dat putere să rezist în grelele încercări în 
timpul scurs de la diagnosticarea izvorului răului ce te măcina 
şi pâna la sfärsit...si dupá...! 

Acum, şi mai mult, simt legătura ta cu mine, legătură 
dragă sufletului meu pustiit!. Dar ştii, mai rămâne ceva în 
urma ta, sediul Arhivelor Naţionale Covasna, în care, timp de 
aproape zece ani, până l-ai văzut realizat, ai pus parte din 
sufletul tău bun şi generos, ai pus ore de zbucium, de 
preocupare zi şi noapte şi ai rezistat unor neajunsuri nu uşor de 
suportat. 

Dar ea, clădirea Arhivelor Naţionale Covasna, stă 
astăzi măreaţă, VIE, pentru că te reprezintă pe tine şi nu 
numai, pentru viitorime! 

As mai putea să-ți povestesc multe dar a venit seara! 

Noapte bună Dragul meu, odihneşte-te în pace! Eu voi 
dormi gândindu-mă că mă veghezi cu aceiaşi dragoste din 
totdeauna... 


Soţia ta, 
Ani 

V.11. Documente din Patrimoniul Arhivistic 
Naţional 


Originalul actului purtând semnătura autografă a lui Mihai Viteazul 
(Ib. latină, semnătura autografá) 


Diplomă de innobilare acordată familiei Kelemen (Scaunul Sepsi) 
purtând semnătura autografă a principelui Gabriel Báthory (1608-1613), original, 
latină, pergament, pecete atârnată, semnătură autografă, miniatură 


(1eurfrao) aynzedstp oyoexd ze 'măaueuroa feypunulos aarusaynd puejsaje 
xopoj10 [π}π3 'nyeuadar) τὸ 514618) aftjeytpesof πρ ΕΠΛΙΟ 81815 ap aferyored 8α]5188ῃ 

MINISTERUL DE INTERNE PRIMARIA COMUNET 
COMANDAMENTUL DE FANDARMI ATTA MARE 
TERITORIAL BRASOV JUDETUL CHASNA 
COMANDAMENTUL DE JANDARMI 
JUDETEAN GWAS οί 


PROCES VERBAL NA 4 


Incheiat astăzi 8 iunie 2000 in comuna Aita Mare, jadegul Covasna. 
COMANDAMENTUL DE JANDARMI TERITORIAL BRASH! 
sentat de colonel Vasile SALAGEAN, COMANDAMENTUL DE JANDARMT 
JUDETEAN GOPASNA. reprezentat de colonel Aurel SERB yi PRIMARIA 
COMUNES. ATTA MARE DIN JUDETUL COVASNA, reprentata de primaral 
Andrag BARABAS privind predarea si primirea MONUMENTULUS EROTLOR 
JANDARMI pentru păstrare si ingrijire. 
Azi 8 iunie 2000 la ora 12.00 de praznicul Shătării Mântuitorului Tae Kristos și Ziua 
Eroilor neamului s-a dezuelit și sfintit Monumental Eroilor Jandarmi din comana Aita Mare, 
A judetul Covasna: 
Monumental are o inältime de 3,1 m si este compus dintr-o. cruce de marmură alba, 
ridicată pe un postament de piatră. 
Le placa comemorativá este inserís: 
“Sn memoria eroilor jandarmi, plutonier TATU TOAN si 
sergent instructor GRIDEANUL TOAN căzuți la datorie pe altarul patriei in anul (921. 
Dumnezce să-i ο in pace!” 
Brimiria comunei Aita Mare preia pentru pästrare si ingrijire acest monument, 
Gomandamentul de Jandarmi Teritorial Brasov şi unităţile subordonate, vor organiza 
periodic ceremonialuri militare și religioase depuneri de coroane de, flori pentru. cinstirea Eroilor 
Jandarmi, 
Drept pentru care s-a incheiat prezentul proces verbal în trei exemplare; din care: 
- unul se va păstra la Comandamentul de Jandarmi Judetean Covasnay 
- anul se va pástra da „primăria comunei Aita Mare judetul Govasna; 
- iar anul se va pásira la Directia Judetcaná Govasna a Arhivele Nationale. 


Am primit 
Primarul comunei Aita Mare 


Mărturie peste timp de la reinältarea monumentului eroilor 
jandarmi din Aita Mare. 

V.12. Momente de la inaugurarea noului sediu 
al Direcţiei Judeţene Covasna a Arhivele 


Naţionale 
MINISTERUL DE 
e cian DIRECTIA JUDETEANA COVASNA 


ARHIVELE NATIONALE 


31 Octombrie 2002 


INVITATIE 


Cu onoare vá invitám sá luati parte la inaugurarea 
noului local al instituției noastre. 
Solemnitatea va avea loc la data de 31 octombrie, 
Ziua Arhivelor Nationale, orele 11. 
Cu stima, director, 


ARHIVELE NATIONALE 


DIRECTIA JUDETEANA COVASNA 


Arhivelor Naţionale 


"Arhivele Nationale 


Covasna 
în casă noua" 


Programul manifestărilor 
prilejuite de inaugurarea 
noului local 


31 octombrie 2002 
Sfântu Gheorghe 


PROGRAM 
31 octombrie 2002 


Orele 11:00 -Ceremonialul religios și 
solemnitatea momentului 


Orele 13:00 


inaugural 

- Alocutiuni 

- Vizitarea instituţiei 
-Depuneri de coroane 
la grupul statuar 
Mihai Viteazul 


-Receptie în saloanele 
Restaurantului Bodoc 
Sfântu Gheorghe. 

Direcţia județeană Covasna a Arhivelor 
Bulevardul General Grigore Balan nr. 12 


Dra 11,00 
* Slujba de sfințire oficiată de PS. loan Selejan, Episcopul Covasnei gi 
Harghitei 
* Solemnitatea inaugurării noului sediu 
+ Alocufiuni dedicate evenimentului 
Reprezentantul Ministerului de Interne 
Horia Grama, prefectul județului Covasna 
loan Scurtu, consilier Pregedintia României 
Corneliu Mihai Lungu, directorul general al Arhivelor Nationale 


Constantin Scurtu, comisar gel de poliție, şeful Inspectoratul de 
Poliţie al Judeţului Covasna 


loan Lácátugu, expert guvernamental, Ministerul Administrației 


Albert Almos, primarul Municipiului St. Gheorghe 
Dan Baicu, director al Direcţiei judeţene Covasna a Arhivelor 
Nationale: 


Ora 12,00 
«Vizitarea instituției 


Ora 13,00 - Pista „Mihai Viteazul” 
* Depuneri de coroane la grupul statuar „Mihai Viteazul” 


Ora 13,30 - Hotel Bodoc 
* recepție 


Arhivele Naţionale 
Direcţia județeană Covasna 


Instituția Arhivelor in județul Covasna datează din 15 iunie 1953, ca 
unitate subordonată Serviciului regional al Regiunii Mureş Autonomă 
Maghiară a Arhivelor Statului, iar din 1962 in subordinea Serviciului 
regional Braşov. În urma reorganizării administrative din 1968, se 
constituie Filiala Arhivelor Statului - județul Covasna. 

În primele două decenii de activitate, preocuparea de bază a constat in 
prelucrarea materialului arhivistic in condițiile legislaţiei din acea etapă, 
in special de la unitățile administrative (raion, primării, comune), de 
cultură, de învățământ, din justiție, precum gi de la unele unități 
economice. De asemenea, unele fonduri gi colecţii au fost preluate prin 
transfer de la Muzeul raional (in prezent Muzeul National Secuiesc) 
precum gi de la culte. Astiel s-a ajuns la un numâr de 533 de fonduri şi 
colecţii arhivistice ce insumează cca. 4.000 metri liniari. 

Din mesajele adresate la inaugurarea noului sediu 
D.J.A.N. COVASNA 1 noiembrie 2002 


O casă a celor ce au fost, a celor care suntem şi a 
urmaşilor; aici vom fi şi noi după clipă! 
f loan al Covasnei şi Harghitei 


Cele mai bune gânduri, urări de bine şi 
La multi ani! 
Vă urează, 
I. Scurtu 


Cu onoare nemásuratá îmi îndrept gândurile fata de 
toţi cei care au contribuit la ridicarea edificiului de fata. 

Fie ca viitorul să valorifice strădaniile prezente pentru 
consemnarea inestimabilelor valori pe care Arhivele Naţionale 
Covasna le deține. 

Îmi exprim de asemenea totala gratitudine pentru toți 
cei care şi-au făcut timp să fie astăzi aici şi să dea strălucire 
momentului în semn de preţuire viitoare. 


Cu respect, 
Secretar de Stat în Ministerul de Interne 
Gen. de div. Dr. Pavel Abraham 


Urez mult succes Direcţiei Judeţene Covasna a 
Arhivelor Naţionale cu ocazia inaugurării noului edificiu al 
instituţiei. 

La multi ani! 

Horia Grama-Prefectul Judetului Covasna 

Acest aşezământ este o casă pentru istorie; este a 
noastră, a celor de azi şi a celor din toate timpurile. Să o 
apărăm, pentru a apăra în acest fel memoria pe care o 
păstrează. 

Florea Oprea-Director, Arhivele Naţionale 


De multi ani am aşteptat această clipă istorică: să calc 
întâia dată în oraşul Sfântu Gheorghe la inaugurarea 
Arhivelor! Vă felicit iubiţi colegi şi vă doresc să ΠΗ la 
înălțimea acestei mândre ctitorii! 

Ioan Drăgan - D.J.A.N. Cluj 
Stela Giosan -D.J.A.N. Botoşani 


Noi, reprezentanții Arhivelor Naţionale din România, 
azi 1 nov. 2002, am participat la acest eveniment deosebit 
pentru locuitorii acestor meleaguri şi urăm colegilor noştri din 
Covasna să aibă parte de sănătate, linişte şi numai împliniri! 

Gh. Popa - D.J.A.N. Teleorman 

Liviu Boar - D.J.A.N. Mureş 

Geogeta Angel - Arhivele Nationale Bucuresti 
Elisabeta Marin - D.J.A.N. Braşov 

Obodariu - D.J.A.N. Vrancea 

Vilică Munteanu - D.J.A.N. Bacău 

Maria Vertan - D.J.A.N. Timiş 

Giani Olteanu - D.J.A.N. Brăila 


Un gând bun pentru toți slujitorii acestei instituţii la 
ceas de sărbătoare. Succes în viitor membrilor colectivului 
D.J.A.N. Covasna! 

Păduraru Constantin - D.J.A.N. Neamţ 


Ani multi în casa nouă care sá înflorească ca pomii 


primăvara şi calde salutări din partea Arhivelor Bucovinei! 
Ioan Scripcariuc - D.J.A.N. Suceava 

V.13. Semne de apreciere 

V.14 Ilustratii 


La început de drum, cu părinţii, sora Mihaela 
şi cumnatii nasi 


De sărbătorile de iarnă (2005), împreună cu familia 

Împreună cu colegii din Arhivele Naţionale, 
Miercurea-Ciuc 1995 şi Izvorul Mureşului 2004. 

Împreună cu colegii din Arhivele Naţionale, 
Braşov 2003 şi Sinaia 2004 

Împreună cu colegii din Arhivele Naţionale, Braşov 2001 

Volum apărut cu spijinul financiar al Federației 
Arhivistilor din România şi al familiei Baicu. 


Ne exprimăm gratitudinea pentru toţi cei care au facut 
posibilă apariția acestei lucrări. 


